
Крум Василев 


Твърдят противниците на социализма, че нашата партия била едва ли не 
погребана. Нека да дойдат тук, на историческата поляна, за да видят и разбе- 
рат най-сетне какво значи Българска социалистическа партия! Твърдят нашите 
противници, че социализмът бил вече в историята, че нямал бъдеще. Лъжа е това! 
Социализмът загуби един рунд, една битка, но борбата ще спечелим. Защото бъдеще- 
то е на социализма, на правдата, на свободата. Опитват се да ни убедят, че нашите 
приятели били само на Запад. Да, ние сме членове на Европейския съюз, ние знаем, че 
имаме приятели на Запад. Но не е вярно, че нашите врагове били на Изток. Русия е 
братска страна, тя никога не е била и няма да бъде наш враг. Ние ще гледаме и на За- 
пад, и на Изток, и даже към Далечния изток, защото там социализмът се възражда 
в нови форми. Твърдят антисоциалистите, а и някои социалисти им пригласят, че 
в политиката и идеологията нямало ляво и дясно. Има, има, винаги е имало. Преди 
много години Владимир Маяковски написа своя „Ляв марш”, който завършва така: 
„Леви! Леви! Леви! Кой там с десния крачи?”. Неотдавна в нашата партия имаше 
случаи на десни залитания. Вярвам, че те няма да се повторят. Но понеже за първи 
път съм редом с нашата млада, енергична, хубава председателка, аз - два пъти по- 
възрастният от нея, си позволявам да й дам една заръка: Уважаема и мила, другарко 
Нинова, ако усетите, че във вашия екип някой бърка крачката, моментално запи- 
тайте строго - „Кой там с десния крачи?. Разбира се, в името на единството ще се 
наложат компромиси, важното е да не се преминава забранителната червена линия. 

Завършвам. Бях ремсист на 19 години, когато ме приеха за член на партията. 
Цели 72 години не се деля от нея. Сега, навършил 91, доживях до великата чест да бъда 
награден с наградата „Георги Кирков-Майстора”. От все сърце благодаря на всички, 
които са ме предложили за тази награда. От все сърце благодаря на тези, които са ре- 
шили, че я заслужавам. От все сърце благодаря и на вас, мили хора, и във ваше лице бла- 
годаря на читателите на левия печат, на „Дума”, на „Земя”, на „Нова зора”, на „Русия 
днес”, на „Жарава”, на „Ново време”, на „Понеделник”, на книгите на най-българското 
издателство „Захарий Стоянов”. Бъдете живи и здрави и догодина - след изборната 
победа - отново тук, на историческата поляна. А дотогава - на работа! И да помним 
завета на Георги Кирков: 

Да рухне робство и во век 

свободен да е человек! 

Ей наш”та цел, от всички главна, 

що гоним ний в борбата славна! 


Слово, произнесено на Националния събор на Бузлуджа, 30 юли 2016 г. 








Светлин Русев 

СОЦИАЛИЗМЪТ Е НЕОБХОДИМ И ДНЕС, 
И В БЪДЕЩЕТО НА БЪЛГАРИЯ 





Валери Жаблянов - политолог, 
доктор по политология. Специа- 
лизирал е по програмата „Фул- 
брайт“ в САЩ. Бил е народен пред- 
ставител в 42-рото Народно съ- 
брание. Има публикации в област- 
тана политологията. 


Валери Жаблянов 


1, Българският съвременен 
капитализъм 


и било против логиката на историята, против 

жизнените интереси на мнозинството хора на 
труда да се обявява, че днешната капиталистическа 
система в България няма алтернатива. Разбира се, че 
има и това е алтернативата на социализма. Говоря за 
бъдещето, а не за възраждане на социалистическата 
реалност отпреди 25 години. 

Краят на системата на реалния социализъм в 
края на 80-те години на ХХ в. беше изтълкуван как- 
то от традиционните буржоазни партии, така и от 
комунистическите, социалистическите и социалде- 
мократическите партии като край на самата социа- 
листическа перспектива за историческо развитие. 
Капитализмът се постара да окупира бъдещето и да 
зачеркне традицията на европейското социално раз- 
витие. Независимо дали наричаме това развитие ре- 
волюция, или еволюция. 

Поради редица исторически обстоятелства най- 
подходяща за тази цел се оказа формата на англо-аме- 
риканския капитализъм, приложена насилствено в 
Източна Европа и в частност в България. Обяви се 
„краят на историята”. Може ли обаче точно този начин 
на живот, който сега в България наричаме капитали- 
зъм, да бъде последният етап на неспирното социално, 
икономическо и политическо развитие, възможно ли е 
днешният ден да прилича на вчерашния, а утре да бъде 
днес?! Струва ми се, че отговорът се съдържа в самото 
развитие на производството и размяната. 

За последните години българският капитализъм претърпя съществена 
промяна! Започнал като дребен, предимно семеен в сферите на търговията и 
услугите, преминал през неуспешни акционерни начинания и инвестиционни 
дружества, днес българският капитал е окрупнен и по-голямата част от него е 
включена в глобалните капиталови потоци, в европейските и по-големите ком- 
пании. По тази причина не е възможно той да има своя собствена стратегия за 
национално развитие, за развитие на националното стопанство. Но той се нуж- 
дае от българската държава, доколкото тя му създава комфортни условия за 
живот и известна сигурност. В този смисъл едрият капитал открито експлоати- 
ра държавата, т.е. нейните граждани - данъкоплатци. Често пъти обществените 
пари (бюджет, еврофондове и други) му служат за допълнителен инвестиционен 
ресурс, като българската държава само номинално получава пари за развитие 
на един или друг сектор, например за събиране и преработване на отпадъците 
и за строеж на магистрали и спортни съоръжения. В крайна сметка тези пари 
играят ролята единствено на универсален генератор на корупцията на всич- 
ки нива! Неинтегрираният в глобалния пазар български раздробен капитал се 
намира в изключително трудни за оцеляване условия - отворен пазар, евтин 
внос, стагниран растеж на потребление, липса на държавна външнотърговска 
политика, изтичане на работната сила към по-високо платените пазари на тру- 
да. Този вид капитал няма необходимия потенциал да се обновява и развива, 
а оттук и да се конкурира успешно. Само изолираността на нашата държава и 
икономика от някои от основните тенденции на съвременното икономическо 
развитие е в основата на неговото оцеляване все още на ръба и го предпазва от 
неизбежните фалити и разорение с всички произтичащи социални последици. 

Ясно може да се види защо определени райони на България не могат да за- 
почнат ново развитие, независимо дали имат достъп до европейско финансиране 
и дали се строят големи обекти. Газовите находища и заводите за авточасти, кои- 
то са голямата гордост (по-скоро поредният балон) на правителството, не могат 
да окажат съществено влияние върху нашето вътрешно развитие, защото подоб- 
ни проекти са интегрирани или са по-скоро част от други, външни за България 
икономически вериги. 

Така стигаме до заключението, че съществен икономически растеж при този 
модел е невъзможен! Като прибавим към тази реалност липсата на собствена стра- 
тегия, консуматорския егоизъм, отсъствието на социално отношение и крадли- 
востта на висшестоящите икономически фактори се разбира, че няма перспективи 
този модел да се утвърди и развива в полза на обществото и държавата. 


2. Необходимият практически път на БСП 
към социални завоевания за всички 


Необходимо е социалистите да обърнат същността на държавата - от слуга 
на капитализма тя трябва да започне да използва възможностите си в полза на 

всички граждани, независимо дали са бедни, или богати ив кой край на България 
живеят.Това е задачата на БСП днес! 

За наемните работници, каквито са всички хора, зависими от работодате- 
ли и банки, както и за българския бизнес е необходимо създаване на държавни 
фондове, банки и други инструменти за натрупване с помощта на държавата на 
инвестиционен ресурс, който да подпомогне икономическата, аграрната и со- 
циалната модернизация на България. Ние трябва да кажем открито, че нашето 
развитие не може да се опира на парите от т.нар. еврофондове и от чуждите ин- 
вестиции. 

Наскоро турска фирма купи няколко български частни болници. Нали 
никой не вярва, че подобна „инвестиция” може да подобри качеството на бъл- 
гарското здравеопазване: Предлагането на друга политика по този въпрос има 
пряко отношение към близкото бъдеще на нашата партия, към бъдещето на со- 
циализма. Както е добре известно от историята, социализмът не е лозунг или 
обикновена политическа програма, той е практика в производството, в организа- 
цията на капитала и в инвестирането и разпределението на печалбата. 

Ясно е, че нашето оцеляване като държава е свързано с осъзната необходи- 
мост от дълбока реформа на икономиката главно чрез реабилитация на труда 
като основен източник на натрупване в обществото. Когато казваме труда, тряб- 
ва да имаме предвид всички негови форми на проявление, които съвременните 
технологии предлагат. Реабилитация на труда означава двойно по-високо запла- 
щане на работниците, отколкото сега, означава нормални условия за труд, озна- 
чава съд за всички собственици, които са създали условия за трудови злополуки, 
причиняващи понякога смърт на работното място. 

Като се има предвид до какви отрицателни резултати стигнахме в на- 
шето развитие, а именно да бъдем последни в ЕС по икономическо развитие, 
предстоящата социално-икономическа реформа трябва да бъде реализирана от 
социалистически позиции, а в България това означава - от нас, от социалистиче- 
ската партия. БСП трябва да пресъздаде новата демократична държава, в която 
всички граждани имат равно значение. Това е възможността социализмът - поне 
на българска територия, заради нашата изостаналост, от която веднъж се измък- 
нахме и сега пак затънахме в нея - да се докаже като икономически по-ефективен 
в сравнение с днешната система на казинокапитализма, чийто гръбнак са свобод- 
ните финансови зони, където потъват парите на трудещите се хора от цял свят, 
включително на обедняващите в мнозинството си български граждани. 

Наскоро консервативен холандски депутат заяви открито: „Ние се нуждаем 
от офшорните зони, защото те са нашата гаранция срещу държавния произвол и 
авторитарните режими: Този откровен капиталистически цинизъм само показ- 
ва на практика колко труден ще бъде пътят от този тип икономика към новата 
система. Политическите ни среди дори не си правят труда да се замислят дали 
това обяснение е валидно за държава като нашата, членка на ЕС, където, както се 
оказва, голямата част от икономиката е собственост на офшорни фирми. 

Напоследък стана много шумен диалогът за левиците - от колко части се 
състоят и какво политическо чудо ще настане, като се обединят?! На фона на 
фактическата ситуация в България този шум има значение основно за тези, кои- 
то го създават. Ясно е, че партиите, които са се вградили в този модел и така его- 
истично виждат собственото си бъдеще, нямат шанс да създадат друго бъдеще 
за България. БСП не може и не бива да тръгва по този път! Обединението на 
левите ще доведе до смъртта на основния субект, който може да даде алтерна- 
тивата, и това е нашата партия. Няма как да не се съгласим, че повишаването на 
преразпределителните функции на бюджета има за крайна цел установяването 
на относително по-равно в материално отношение общество. Тук следва да бъде 
отнесена и данъчната политика като възможно средство за социално изравня- 
ване! Но, струва ми се, същностният въпрос е друг: възможно ли е днешното 
неравенство в българското общество да бъде коригирано чрез прогресивна скала 
за данъчно облагане, а също и чрез увеличаване на корпоративния данък? Ще 
изразя песимистичните си очаквания поради две обстоятелства: 1) създаденаеи 
вече е укрепена структура на собственост в нашето общество (например едрото 
арендаторство, едрото рентиерство), която не може да бъде преодоляна даже и 
политически; 2) съществува свободен износ на капитали и печалба към зоните, 
за които стана въпрос по-горе. Когато ние, социалистите, подхождаме към въ- 
проса за данъчната политика, винаги трябва да държим сметка за фактическата 
ситуация, в която се намираме, като негативният опит на френските социалисти 
през последните години следва да послужи за предупреждение срещу увлечения- 
та по този път. 

Днес никой не трябва да има съмнение, че в нашата страна господства капи- 
тализъм в най-примитивната му форма, която дори и развитите страни с най-ли- 
берална икономика, каквито са Америка и Великобритания, не са посмели до- 
край да реализират като социална и икономическа политика за своите граждани. 
Нека мнозинството граждани на нашата страна, работещи в частния сектор на 
икономиката, се обърнат към собственото си всекидневие: 

- към трудовото си възнаграждение, което не им позволява да задоволяват 
нормалните потребности на физическото и духовното си съществуване и да от- 
глеждат деца, като така се превръщат в „работещи бедни”, 

- към социалните и пенсионните си осигуровки, неплащани или плащани 
по минималната заплата от работодателите, 

- към постоянния си страх от загуба на работното място, 

- към въпиещото неравенство по отношение на достъпа до квалифицирани 
здравни и образователни услуги, 

- към данъчното бреме, което се носи от ниско- и средноплатените работ- 
ници и служители, 

- към професионалните съюзи, чиято главна грижа е опазване на статукво- 
то, а не на жизнените интереси на работещите и на близките им, зависещи от 
тяхната заплата, 

за да се убедят, че живеят в капиталистическо общество от най-примитивен тип, че 
разпоредбите на Конституцията за „социалната държава” не са нищо друго освен 
„дървено желязо”. 

Така че заклинанията на някои от водещите политици в БСП как трябва да 
реализираме социалната държава, за да докажем, че сме социалисти, принципно 
са верни, но в тази система са практически неосъществими. Днешната социал- 
но-икономическа система на България и Конституцията от 1991 г. са все по-мал- 
ко съвместими. Ние няма да можем да спасим Републиката, още по-малко соци- 
алните елементи в тази държавност, ако не променим социално-икономическата 
система. Това означава повече държавност на всички нива и повече публична 
собственост, която функционира за всички граждани на България. 

БСП има изключително много работа. Търпението на хората се изчерпва. За- 
това на увличащите се по утвърждаването и „идеологическото изчистване” на раз- 
личните тенденции в нашата социалистическа партия би следвало предварително 
да им е ясно, че наличието на социален елемент в една политическа платформа не 
прави партията социалистическа, нужно е по-сериозно преосмисляне. Това не зна- 
чи само нови документи. Това значи всекидневна политика със законовите сред- 
ства в държавата за отстояване правата на работниците, на легалния български 
бизнес и на децата на България. Не само в парламента, а в завода, в цеха, на полето, 
в медиите и на улицата. Такъв е бил и ще бъде пътят към придобиване и запазване 
на социалните права на хората. Затова демокрацията е най-необходима на социа- 
листите, защото само тя означава възможности за борба за права без страх, без 
рекет, без полицейщина на изборите, а с правила и закони. 

(Са 1989 г. в България се извършиха радикални 
промени в геополитическата и геоикономическа- 
та ориентация на страната, осъществи се преход от 
държавен социализъм от съветски тип към неолибе- 
рален капитализъм от американски тип. Разрушени и 
разграбени бяха принадлежащи на всички българи ак- 
тиви за десетки милиарди долари. Внезапната и дошла 
по външни геополитически, а не по вътрешни естест- 
вени пътища на развитие идеологическа и ценност- 
на промяна доведе до разпад на предходни културни 
и морални модели на поведение, до нови идеологиче- 
ски идентичности и ориентации, до разрушаване на 
съществуващи социални връзки, до загуба на работ- 
ни места и на перспективи за развитие на милиони 
хора, до политически чистки, до масово бягство в тър- 
сене на по-добър живот някъде другаде извън своя на- 
род и своята страна. Започна радикално пренаписва- 
не на българската история, заклеймяване на големи 
периоди в нейното развитие, а с това и допълнителен 
разпад и трансформация на идентичностите. Циви- 
лизационно българите бяха противопоставени като 
русофили и русофоби. Социално-икономически бяха 
разделени на две: една съвсем малка група свръхбога- 
ти и близо половината български граждани, живеещи 
в бедност или намиращи се в риск от бедност. 


1. Три равнища на радикална 
ценностна промяна към неолиберална 
етика и морално съзнание 


В обществото като цяло се извърши радикална 
промяна към неолиберална етика и морално съзна- 
ние. Три са основните равнища на тази промяна. 

1.1. Промени на светогледно и идеологическо равнище 

Промените в моралната система, започнали постепенно след 1985 г. и про- 
дължили взривно след 1989 г., са свързани, на първо място, с трансформацията 
на целия светоглед, на цялостното възприятие на обществената действителност 
чрез радикално преобръщане на дискурса на тяхното обяснение и влизане в един 
алтернативен ценностен свят. Доминиращите възприятия на масовото морално 
съзнание и публичната сфера се изместиха. 


От дискурса на предходните класови, социалистически ценности се 
премина към дискурса за общочовешки ценности, интерпретирани 
като „европейски ценности” и „евро-атлантически ценности”. 

Още по време на перестройката се направи оценка за „взаимна зави- 
симост по сигурност” и се изтъкна, че няма да има повече обособено 
решаване на проблемите в рамките на социалистическата система и че 
се предполага отвореност и взаимодействия със страните от развития 
капиталистически Запад. 

Източноевропейските общества извършиха преход от предходното си 
състояние на обособяване на държавния социализъм като самостоя- 
телна социално-икономическа и политическа система от световния 
капитализъм, от представата си за капитализма като отиващо си 06- 
щество към интегриране с него. Идеологическото възприятие, осигу- 
рило тази промяна, бе възприемането на неолибералния капитализъм 
и либералната демокрация като „край на историята”, а на държавния 
социализъм като „отклонение от историята”, което е било най-после 
отстранено и сега вече вървим по магистралния, валиден за всички 
останали път на тази история. 

Началото на прехода и разпадът дойдоха чрез отказ от предходния ин- 
тернационализъм и чрез възход на национализма в отношенията между 
отделните социалистически държави и вътре в тях при федерални репу- 
блики като СССР Югославия, Чехословакия. Най-напред по времето на 
перестройката в отношенията между бившите социалистически страни 
се премина от „братско сътрудничество” в рамките на Съвета за иконо- 
мическа взаимопомощ към разделяне по интереси вътре в предходната 
„социалистическа система”. Горбачов се отказа от „братското сътрудни- 
чество” и възвести принципа на капиталистическия пазар в отношенията 
си с останалите социалистически страни, а Елцин се отказа и от останали- 
те съветски републики, отделяйки Русия в самостоятелна държава. Като 
идентичност се разпадна „съветският човек” и на негово място се появиха 
национални идентичности, конструирани чрез връщане към стари трав- 
мии архаично минало или чрез противопоставяне на тези, с които по-ра- 
но си бил заедно в една общност. 

В България се извърши движение от представата, че „дружбата със 
СССР е като слънцето и въздуха за всяко живо същество”, към „Пътя 

към Европа” - съответно към идеята, че истинските ценности и по- 
соки на движение на историята идват не от Москва, а от Брюксел и 
Вашингтон. Защитата на т.нар. европейски и евро-атлантически цен- 
ности, наложени отвън, замени защитата на националните интереси. 

. “ Отпредставите и политиките на „исторически преход към комунизма” 
се направи преход към представите и политиките на „исторически 
преход към демокрация”. Моралът винаги е бил свързан с разделение- 
то между профанно и сакрално, той е бил в сферата на сакралното, 
това, което трябва да бъде, което си длъжен. Именно тази сфера бе 
коренно преобърната. От сакралното пространство, в което „кому- 
низмът” е висша ценност на движещите се към него народни маси, се 
извърши радикална ценностна трансформация по посока на предста- 
вата, че „комунизмът” е въплъщение на злото за антикомунистите и 
неосъществим „красив идеал” за трансформиралите се в „леви” и „с0- 
циалисти” бивши комунисти. 

Извърши се ценностна пресемантизация на основните понятия, чрез кои- 

то се възприема светът край нас, в две основни посоки. Първата бе свързана с 
това, че голямо количество понятия, изпълнени с негативни конотации, полу- 
чиха положителен знак, а други, с позитивни значения, бяха завъртени на 180 
градуса и в тях бе вложено силно негативно звучене. Втората посока бе към 
рязко стесняване на определени понятия и предлагане на това стеснено съ- 
държание като истинното понятие. Типичен е случаят с понятието „свобода”, 
което се редуцира до негативното понятие за свобода, разбрано като липса на 
ограничения, а в това негативно понятие се направи редукция до две основ- 
ни значения - свобода на словото и свобода на пазарните субекти. Така пред- 
ходните представи за свобода се редуцираха до едно неолиберално понятие, в 
което всяко ограничение на пазара от държавата се възприема като несвобода. 
Така разбраната неолиберална свобода започва да се въздига на пиедестал. Тази 
идеологема за „свобода” бе инструмент за налагане на свободен пазар и за пада- 
не на границите и даде възможност на големите транснационални корпорации 
да овладяват основните ресурси на държавите. Под лозунгите за „свобода на 
движение на хора”, „падане на Берлинската стена” и „падане на желязната заве- 
са” се извърши гигантски „брейн дрейн”, кражба на учени и висококвалифици- 
рани специалисти - грабеж за трилиони долари, осъществен от държавите от 
капиталистическия център, периферизиращи и връщащи така „освободените” 
държави с десетилетия назад. 

Проблемът е, че свободата има много измерения и в една или друга степен 
можем да я открием в различни светогледни контексти. Маркс разглежда бъдещо- 
то комунистическо общество като „царство на свободата”. Наред с неолиберално- 
то понятие за свобода има противоположни позитивни възприятия на свободата, 
които предполагат ограничения на пазарните субекти и създаване на възможности 
за развитие на отделните индивиди и общности, за формиране на техните способ- 

ности и достигане на едни или други цели. Докато по телевизионните канали вър- 
вят неолиберални възторзи за „свободата”, по улицата стотици хора ровят в кофи- 
те за боклук, просят, самоубиват се, защото са останали без работа или не могат да 
си плащат дълговете. Милиони водят полугладно съществуване, други милиони 
са в своеобразно почти робско положение като гастарбайтери в Западна Европа, 
огромно количество жени продават своето тяло, за да могат да се изхранват. Ин- 
тернет сайтовете са пълни с предложения за продажба на органи от хора, които не 
могат да изхранват децата си или да плащат дълговете си. Милиони не могат да се 
лекуват, защото нямат пари за това. Хиляди българчета отпадат годишно от учи- 
лище поради липса на средства. За да опази живота и имуществото си, българинът 
се е оградил с повече железни врати и решетки, отколкото по време на турското 
робство. Въпросът е: тези хора кога са били по-свободни - дали преди, когато не са 
имали тези проблеми, или след „демокрацията”, когато те са се появили. 

Протича процес на деинтелектуализация и ирационализация на светоглед- 
но равнище. Масовото съзнание, което в ситуация на нарастваща неопределе- 
ност и несигурност се сблъсква с непрекъснато разминаване между обещанията 
на политиците и резултатите, между намеренията и резултатите, се ирациона- 
лизира ускорено. Бурно разцъфтяват всякакви конспиративни теории. Имаме 
завръщане на суеверия и лъженаука. Още в началото на промените знаменитост 
става руският екстрасенс Кашпировски. Министерството на отбраната започва 
да копае дупки в Царичина и да търси извънземни. Ванга се прочува, посвещават 
й се църкви и филми. В обществото се подвизават стотици врачки, астролози, 
пророчици, контактьори, които изместват рационалното мислене за нещата. В 
интернет астроложката Алена е търсена от масите ие по-популярна от председа- 
теля на БАН иот ректора на Софийския университет. По телевизионните канали 
се появяват врачки, които претендират да правят политически прогнози. Задъл- 
жително четиво, с което печелят почти всички вестници, става всекидневната 
страница със зодиите, на която всеки може да открие какво го очаква. 

Възможността с честен труд да оцелееш, да имаш достоен живот, да се из- 
храниш започва да се пренебрегва и се замества с масово налагане на идеята за 
късмета, за това как можеш да спечелиш от някоя хазартна игра по телевизия- 
та, от лотарията, от тотото. На мястото на „обществото на труда”, което слави 
„трудовия човек”, е дошъл „казино капитализмът” (терминът е на британската 
икономистка Сюзън Стрейндж) - общество, в което всичко е лотария, разделя- 
ща хората на малка група печелещи и на огромна част губещи. 

Този тип масово съзнание става лесно манипулируемо в една или друга по- 
сока, тъй като когнитивното равнище на възприятие на процесите в него започва 
да се снижава. Лесно е податливо на слухове, непрекъснато го гонят страхове. 


1.2. Промени в социалните науки, които формират светогледа на човека 
През последните десетилетия във философията на науката доминира идеята 
за парадигмите, за това, че и природните, и социалните, и хуманитарните науки 

се развиват от научни общности, които поставят в основата им определени цен- 
ности. Промяната на парадигмите е свързана с радикална промяна на ценности- 
те. Точно това става и със социалните науки в България след 1989 година. 

Радикалните промени характеризират всички социални науки и на първо 
място философията, научния комунизъм и политическата икономия, обедине- 
ни до 1990 г. в катедри по марксизъм-ленинизъм във висшите учебни заведения. 
Тези катедри са разпуснати, занимаващите се със съответните дисциплини са 
заклеймени, приема се дори специален закон - „Законът Панев”, който лустри- 
ра работилите в тях, забранява им да заемат определени длъжности. Много от 
тези преподаватели са принудени да напуснат своите работни места в универ- 
ситетите. Извършва се скок: 

. от философия на марксизма-ленинизма към кантианска, постмодер- 

нистка и всякакви други философии; 

. от научен комунизъм, който се опира на идеята за социално-икономи- 
ческата обусловеност на политическото развитие на човечеството и на 
формационната теория, към чиста политология, радикално променила 
предмета си, разбираща го като изследване на политическата сфера не- 
зависимо от икономическата и с предпоставката, че автономно движе- 
нието на света е „към демокрация”; 

. “ отполитикономия, опираща се на холистично виждане на света и чове- 
ка, към икономикс, чийто изходен пункт е идеята за „Йото есопотиси», 
разбран като егоист, чиято единствена цел е да максимизира ползата 
си в различни ситуации на избор. 

Извършва се преход от представата, че зад различните социални теории 
стоят различни ценности и идеи и в този смисъл те са идеологически натова- 
рени, към сциентистката представа, че има единствено истински социални те- 
ории - тези, които се продуцират на Запад. Пренебрегва се фактът, че в същия 
този Запад има идеологически мейнстрим теории - в момента това са различни 
теории, обосноваващи неолибералния капитализъм, изгодни за икономически 
най-силните в обществото, но има и такива, които не са им изгодни - хетеро- 
доксални теории. 

В обществените науки в България учените започнаха да се оценяват на 
основата на това сциентистко разбиране за единствените верни научни теории 
- според това дали имат публикация в съответното англоезично списание с 
висок рейтинг, което по принцип представя именно неолибералната идеоло- 
гическа ортодоксия. 


1.3. Налагане на представите за либералния морал и етика като хегемон- 
ни в масовото идеологическо съзнание 

Връщането на капитализма в България става не във версията му на капи- 
тализъм със силна национална държава, както е преди 1944 г., а на внесен от- 
вън глобализиран неолиберален капитализъм, с който се внасят и съответните 


16 ПОНЕДЕАНИК 0 бр.5/6-год. ХХ 


Теория 


неолиберални морални ценности, предлагани като т.нар. евро-атлантически 
ценности. Те се наложиха като хегемонно съзнание чрез новите идеологически 
механизми, медии, неправителствени организации, чрез образователната сис- 
тема, като заместващи предходните морални ценности от времето на социализ- 
ма. Кои са някои от съществените морални характеристики на тези ценности, 
имащи значение за новите поколения: 

Първо. Това е тяхната маркетизация и комодификация. Водеща характе- 
ристика на неолибералното мислене е възприемането на човешките същества 
чрез понятия като „човешки капитал”, „символен капитал”, „социален капитал”, 
а не през призмата на морални ценности или на Кантовия категоричен импера- 
тив, който гласи, че човекът трябва да бъде самоцел, а не средство. В лекциите 
си за либерализма известният френски мислител Мишел Фуко отбелязва, че 
всичко, свързано с човека - като се почне от неговия външен вид и интелект, 
мине се през образованието и брака му и се стигне до местоположението му, се 
разглежда като инвестиране на време и енергия, чрез което се правят възможни 
бъдещи доходи. „Ното есопотсиз е предприемач и при това предприемач на 
него/нея самия/самата” | 1). Ключова характеристика на неолибералното ми- 
слене е, че то въплъщава логиката на пазара. Това е мисленето на човека, който 
преследва своя личен интерес, а не някакви колективни ценности, не колекти- 
визма или солидарността. 

Второ. В началото на промените след 1989 г. започва мощна атака срещу 
предходните разбирания за „колективизъм” и прослава на индивидуализма. За- 
клеймява се като утопична дотогавашната идея за „новия човек”. Започват да се 
популяризират твърдения, че човек по своята природа е егоистично същество 
и чрез никаква промяна не може да бъде създаден „нов човек”. Списание „Фи- 
лософска мисъл”, което до 1989 г. беше свързано с идеи на социалистическия 
колективизъм, започва да пропагандира капиталистическия индивидуализъм 
на Айн Ранди да прави кръгли маси с представители на неправителствени ор- 
ганизации, чиято задача е да наложат водещата роля на егоизма в българското 
общество, представяйки го в позитивна светлина. 

Колективизмът е заклеймен и отхвърлен, забравен е дори от БСП, бившата 
комунистическа партия, а на негово място в най-добрия случай левите партии 
поставят понятието за солидарност, но разбрано не като резултат на обективната 
свързаност на хората, а като индивидуален акт на съгласие да изразиш солидар- 
ност с останалите. Същата тази ценност се изповядва от християндемократиче- 
ските и християнсоциалните партии, свързани с католическата традиция. Неслу- 
чайно т.нар. солидарна система в здравеопазването се налага от правителството 
на Иван Костов, свързано с партиите от Европейската народна партия, където 
членуват и партиите, които се опират на католическата традиция. 

Принадлежността към една или друга общност започва да се разглежда 
не като включеност на човека в съответната обективна социална система и ис- 
тория, а като резултат на личен избор. Налага се атомизирано разбиране на 

човека, откъснато от реалностите, които правят същия този човек това, което 
е той. Докато марксизмът гледа на човека като на „съвкупност от обществе- 
ни отношения”, неолибералното хегемонно съзнание започва да го възприема 
като „съвкупност от права”. Създава се представа, че основното, чрез което 
може да бъде разбран и обяснен човекът, са правата, а не отговорностите. 

Трето. Започва да доминира либерално разбиране на свободата на чо- 
века като негативна свобода и пренебрежение към позитивната свобода, към 
идеята обществото да формира у него способности и да му създаде възмож- 
ности да постигне определени неща. В много сфери нормативните граници на 
поведението рухват, започва да се говори за полинормативност на обществата 
и толерантност към различието. Ключова характеристика на неолибералната 
морална ценностна система е толерантността към всичко, което не нарушава 
максимално разширените индивидуални права. Това прави равнозначно всяко 
мнение и свързаното с него поведение, което води до релативизация на цен- 
ностите. Всяко убеждение и всяка система от ценности имат право да същест- 
вуват, няма такива, които да имат приоритет. Важното е нито една от тях да не 
претендира за общовалидност. Проблемът обаче е, че именно общовалидност- 
та на правилата ги прави морални, както отбелязва още Кант. Една от дефини- 
циите на неговия знаменит категоричен императив е „Действай така, че макси- 
мата на твоето поведение да бъде принцип за всеобщо законодателство”. Но ако 
всичко е относително, не остава пространство за морални правила. 

Четвърто. В центъра на неолибералното мислене се поставят правата на 
индивидите, а не отговорностите. Следователно негова характеристика е инди- 
видуализмът. Не общностите, а индивидите имат значение за него. Това мислене 
се основава на методологическия индивидуализъм, според който, за да разберем 
обществения живот, трябва да тръгнем от индивидите. В един свят, В който ин- 
дивидите, а не общностите са водещи, отговорността и дългът са понятия, които 
имат вторично значение в сравнение с либералните права. Норми и ценности, 
които са били типични за обществото векове наред - семейство, послушание, 
вярност, дисциплина, традиция, губят своето значение. Това в крайна сметка има 
десоциализиращи и деструктивни следствия, още повече че в системата на 06- 
разованието има разпад на предходните социализационни механизми, без те да 
бъдат заменени с нещо ново, което има като следствие рязко нарастване на наси- 
лието и спад в равнището на образованието. Разпадат се, изчезват и се губят ко- 
лективни лоялности и отговорности на индивида към останалите и се поставят 
деформирани акценти върху правата, повечето от които са съвсем формални и 
несъпроводени с баланса на задълженията. Така отговорностите водят до едно 
индивидуалистично общество, в което връзките между индивидите са на осно- 
вата на пазарния принцип на полезността, печалбата и загубите. 

Пето. В неолибералния морален свят, в който доминират индивидите, пред- 
ходни ценности като патриотизъм и национален дълг също започват да губят 
значение. Във формиралото се масово съзнание престижно и печелившо е ако 

изоставиш родината си и се преместиш да учиш, живееш и работиш в някоя от 
държавите на капиталистическия център, поради което децата на повечето от 
политиците са в чужбина, докато родителите им тук обясняват на масите кол- 
ко се грижат за България и искат да бъдат преизбирани в името на България. 
Предходни сакрални дилеми от рода на „Отечеството или смърг”, „Родината или 
смърт” губят смисъл. Глобално изследване на „Галъп интернешънъл” в края на 
2014 г. поставя в различни страни въпроса дали хората са готови да се сражават 
за родината си. Най-висок е процентът на изразилите готовност за това в Азия 
- 7196, където влиянието на неолибералните морални ценности е ниско. В Бъл- 
гария, където те са налагани агресивно в продължение на четвърт век, едва една 
четвърт от хората са готови да бранят родината си, а за близо половината нацио- 
налната лоялност е изчезнала, те мислят индивидуалистично само за себе си и не 
биха го направили |21-. 

Шесто. Формират се нови, неолиберални представи за това какво е пра- 
вилно и кое - неправилно, различни от предходните. Те рязко разширяват пра- 
вилата за допустимо поведение, в което влизат проституцията, гейбраковете, 
правата на хомосексуалните двойки да осиновяват деца, дори призивите за уза- 
коняване на леката дрога. Релативизацията на ценностите и маркетизацията 
на културата водят до своеобразна порнофикация на публичната сфера. Сек- 
суалното поведение престава да бъде интимно и скривано от публиката, както 
в предишни периоди, а влиза в публичната сфера. Обсъждането на сексуал- 
ността се превръща в норма и това се предлага и на училището като модел. Така 
се снемат предходните табута върху тази сфера. Смята се, че училището трябва 
да запознава детето с всички форми на сексуални отношения и да го накара да 
бъде „толерантно” към тях. С помощта на западни фондации и средства започ- 
ва пропаганда на т.нар. нетрадиционни сексуални отношения и в публичното 
пространство знаменитости, задаващи стандарти на поведение, стават Кончита 
Вурст и Азис като представители на тези отношения. Това има разрушителни 
следствия върху ключова сфера на човешките отношения, каквато е семейство- 
то. Рязко се увеличават разводите и извънбрачното съжителство, очертаващи 
се като важна предпоставка за демографски колапс на нацията. Различни из- 
следвания показват, че децата започват полов живот на 13-14 години, че около 
половината бебета се раждат извънбрачно и че това има деструктивни след- 
ствия за семейството като базисна структура на обществото. 


2. Идеологическите апарати, производството 
на обществено мнение и промените 
в ценностните възприятия на света 


Известно е, че традиционен инструмент за налагане на морални оценки, 06- 
рази, репутации, норми е общественото мнение. Проблемът обаче е кой, каки в 
каква посока формира общественото мнение в един свят, в който това е професия 

на хиляди хора в медии, в пропагандни институции, в пиар агенции, структури 
за политически маркетинг, брандинг, пиар, реклама. Всички те работят в мощни 
идеологически апарати, чиято цел е формиране на обществено мнение, признава- 
що едни и отхвърлящо други ценности. Това, което най-вече се наблюдава с новите 
идеологически апарати и начини на функциониране на обществото в процеса на 
преход към капитализма, е трансформации на морала чрез целенасочено произ- 
водство на обществено мнение. Най-различни специалисти по маркетинг, бран- 
динг, фрейминг, черен и бял пиар, негативна и позитивна пропаганда започват це- 
ленасочено да изграждат или да рушат репутации и образи, да създават изкуствено 
доверие към едни събития, индивиди, начин на живот, държави и недоверие към 
други. Всъщност идеологически хегемонното неолиберално съзнание се налага в 
крайна сметка с цялата си сила чрез произвежданото от него обществено мнение. 

За тази цел на няколко етапа става превземане на старите и налагане на 
нови неолиберални идеологически апарати. Първият етап е битката за такъв 
идеологически апарат като телевизията и възможността чрез нея да се наложи 
различен ценностен дискурс - един процес, който започва с митингите пред 
сградата на телевизията още в края на 1989 г. и продължава през цялата след- 
ваща година до 1991 г., когато СДС идва на власт, а новият й генерален дирек- 
тор Асен Агов заявява, че „телевизията върви с победителите”, и прави голяма 
политическа чистка на няколко хиляди души като идеологически неблагона- 
деждни от гледна точка на принадлежност към антикомунизма и неолибера- 
лизма. Паралелно с това започва откриването на нови телевизионни канали, 
които в различна степен попадат под външен контрол, както и плурализацията 
на вестниците, които се превръщат в мощни идеологически инструменти за 
трансформация на масовото съзнание. 

Вторият етап е битката за идеологическите апарати, свързани с хумани- 
тарната интелигенция и интелигенцията в областта на социалните науки в уни- 
верситетите и в научните институти. Под лозунга за „деидеологизация” в периода 
1990-1993 г. се закриват катедрите по марксизъм-ленинизъм към университети- 
те и основните институти в областта на социалните науки към БАН. В повечето 
университети спира преподаването на философия и тя не е задължителна при 
докторантските изпити, както по-рано. Катедрата по научен комунизъм в СУ се 
превръща в катедра по политология. В икономическите университети навсякъде 
се закрива дисциплината политикономия, която се обявява за недостатъчно науч- 
на и свързана със социализма, а на нейно място се предлагат микро- и макро- 
икономиксът, които се възприемат като нещо надидеологическо и неутрално, а 
всъщност те са свързани с функционирането на неолибералното икономическо 
съзнание, макар че са представени не като идеология, а като „чиста наука”. 

Третият етап е създаването на паралелни идеологически апарати от т.нар. 
тинк танкове и фондации на развиващо се с помощта на външно финансиране 
гражданско общество, играещо ролята на идеологически инструмент за нала- 
гане на определено мислене и поведение. Тези неправителствени организации 

имат за основна цел именно популяризирането на неолибералния пазар и на 
неолибералния индивидуалистичен модел на света. Става дума за информа- 
ционно-аналитични центрове и агентура на влияние, финансирани почти 
изцяло от световния хегемон САЩ директно, от големи корпорации или ми- 
лиардери като Джордж Сорос, както и от политически фондации на основни 
западноевропейски партии. Чрез тях в масовото съзнание се налага определена 
глобална неолиберална хегемония. Официално те представят себе си като обек- 
тивни, рационални, позитивни „експерти”. На сайтовете на тези институти мо- 
гат да бъдат открити морални оправдания на крайни версии на неолиберална 
пазарна икономика, апология на либертарианството. Техни авторитети, научни 
и морални икони са най-популярните неолиберални идеолози на капитализма 
днес като Айн Ранд, Лудвиг фон Мизес, Фридрих фон Хайек, неправителствени 
организации като Института за свободен капитализъм „Атлас”, който има ре- 
сурси да превежда и да качва в интернет най-значимите апологетични материа- 
ли за морала на неолибералния пазар. Там можете да откриете преводи от рода 
на „Седем морални аргумента за свободния пазар”, „Добродетелта на егоизма”, 
„Либертарианството - една одисея в света на свободата, морала и проспери- 
тета”, „Ерозира ли свободният пазар нравствеността? Не”, „За да процъфтява 
едно общество, богатите трябва да бъдат оставени на мира”, „Кой казва, че с 
парите не може да се купи щастие?” и така нататък. 

Появяват се множество медии, чрез които се реализира преходът от пред- 
ходното колективистко към индивидуалистко неолиберално съзнание и морал. 
Типичен пример е дебелото луксозно списание „Егоист, което излизаше между 
1996 и 2006 г., достигнало през 2000 г. огромния за нашите условия тираж от 60 000 
бройки. То е насочено специално към формиране на ориентациите на аудитория от 
млади хора между 18 и 35 години. В оценките за неговото развитие се казва, че „за 
период от 4-5 години то е било „умът и сърцето на нацията” |3| За гордост било, 
че умът и сърцето на българската нация са били трансформирани от опиращи се 
на колективистки ценности към основаващи се на егоизма. Неговият собственик 
Мартин Захариев даже стана депутат в групата на БСП през 2013 г. и това е пока- 
зател за ценностните трансформации на тази партия, която традиционно винаги 
е била свързана с колективизма. Оказва се, че пропагандаторът на егоизма сред 
младите хора в България е подходящ да изразява идеите на политическата сила, 
чиято основна ценност някога е бил колективизмът. От Запад се внасят и започват 
да излизат на български език сходни по морално-идеологическата си ориентация и 
роля списания като „Форбс, „Космополитен”, „Плейбой. 


З, Некооперативният индивидуализъм 
на новоформираното неолиберално морално съзнание 


Разпадът на предходните колективи, атомизацията на обществото в резул- 
тат на прехода, заедно с новите идеологически апарати трансформират инди- 

видуалното съзнание и поведение на българите. Предходният социалистически 
колективизъм губи материалните си основи с разрушаването на колективните 
форми на собственост, с ликвидацията на селското стопанство, с приватиза- 
цията и унищожаването на индустриалните предприятия. Той е стигматизиран 
и отхвърлен като „тоталитарен” в интерес на усилено налагания пропагандно 
неолиберален индивидуализъм. Индивидуализмът като характеристика на но- 
вото неолиберално съзнание става водеща особеност на българина. 

Това се вижда от изследванията на отношението между индивид и група, ин- 
дивидуализъм и колективизъм на българина в сравнение с други култури, правени 
чрез различни методики. По методиката на Тромпенаарс и Хампдън-Търнър де- 
сетина години след разрушаването на социализма и налагането на неолиберален 
капитализъм (когато списание „Егоист” се продава у нас в тираж от 60 000 бройки) 
изследователи от Софийския университет задават при социологическо изследване 
въпрос на респондентите дали повечето индивидуални свободи и възможности, 
или повечето грижи за другите ще подобрят общо качеството на живот на хората. 
При отговора на този въпрос се оказва, че 5990 от българите предпочитат индиви- 
дуалната свобода пред подобряването на общото качество на живот на всички. В 
това отношение те са по-индивидуалисти от белгийците (5790), унгарците (5490), 
германците (5390), ирландците (5090), гърците (4690), португалците (4490), францу- 
зите (4196). Българите поради това и очакват много повече индивидуално призна- 
ние и заплащане за своята дейност, за разлика например от японците или фран- 
цузите, които са по-склонни към признание заедно с другите, а не индивидуално. 
Забележителното е, че докато при българите 7990 от анкетираните държат на ин- 
дивидуално признание, при американците този процент е 7290. При българите е 
много висок процентът също и на тези, които смятат, че по принцип хората трябва 
да носят индивидуална отговорност, а не за различни простъпки да се търси от- 
говорност на цялата общност, в която са включени: 5900 от българите смятат така, 
докато при японците - 3290, при германците тези проценти са 36, при финландци- 
те - 38, при белгийците и холандците - по 43, при ирландците - 45, при испанците 
- 46 |41. По методиката на Хофстеде общият индекс на индивидуализъм определя 
българската култура като преобладаващо индивидуалистична. 

Индивидуалистичните ориентации имат надмощие и се противопоставят 
на стремежа за социална интеграция. Поддържането на чувството за принад- 
лежност и вярност към групата се оценява като по-рядка културна практика. 
Социалният статус се придобива на основата на индивидуални постижения, 
а не поради лоялност и възраст. При това с нарастването на образователното 
равнище индивидуализмът се засилва ие най-голям в София, където е концен- 
трирана основната част от новата капиталистическа икономика, както и при- 
тежаващите икономическа и политическа власт елити, задаващи тон на цялото 
общество. 

Следва да се има предвид, че са възможни различни типове индивидуали- 
зъм. За разлика от индивидуализма в развитите страни българският индиви- 

дуализъм не е конструктивен, т.е. хоризонтален, придаващ значение на равен- 
ството, а е неконструктивен, придаващ значение на властовите йерархии и 
неравенствата. В САЩ, където въвеждането на капитализма от самото на- 
чало на развитие на тази страна се опира на традициите на протестантските 
общности, индивидуализмът е свързан с наличието на по-високо равнище 
на доверие към другите, улесняващо работата в група, в екип, кооперирането 
на усилия, докато у нас ниското равнище на социален капитал възпрепятства 
ефективното обединение в колективи за съвместни дейности и навсякъде общ- 
ностите са разкъсвани от конфликти, интриги, неудовлетвореност, хейтърство, 
усещане за нереализирани амбиции. 

Известно е, че либералният индивидуализъм се появява и разгръща в стра- 
ни с ранно капиталистическо развитие, което е достатъчно дълго, има висока 
урбанизация и дълъг период на индустриализация |5 |. У нас индивидуализмът 
има съвсем други характеристики, защото е роден от разпадни процеси, бързо 
политическо и идеологическо пребоядисване на хиляди хора, които от дребни 
мижитурки и конформисти с нереализирано его при социализма се трансфор- 
мират в яростни либерални и прокапиталистически настроени „демократи”. За 
да „докажат”, че са такива, те яростно заклеймяват всичко от миналото на со- 
циализма, с което допринасят за варварското му унищожаване и разграбване. 

Това, което отличава формиралия се български неолиберален индивидуа- 
лизъм като резултат на разпадни процеси и външна идеологическа пропаган- 
да, е, че той не е свързан с идеята за конкуренцията, в която всеки получава 
това, което заслужава, каквато е традицията на възприятие в англосаксонските 
страни и в Северна Европа |6|. У нас старият социалистически колективизъм 
е унищожен, а на негово място имаме атомизирани индивиди при разпаднали 
се общности, които могат да се обединят само в клиентелистко-политически 
мрежи, от икономическа принуда, от страх от обща опасност, от омразата си 
към някого, но не и по някакъв друг път. 

За особеностите на родения от реставрацията на капитализма индиви- 
дуализъм в най-висока степен свидетелства отношението на българина към 
общи пространства и обща собственост - достатъчно е да се види сложност- 
та и неуправляемостта на отношенията в блоковете по градовете и ужасното 
състояние на общите пространства в и около тях. След като за повече от чет- 
върт век българинът е гледал разграбване и унищожаване на принадлежаща 
на всички собственост за милиарди левове и не е видял да се търси никаква 
отговорност за това, той се затваря в себе си и загубва връзка със света, както 
и готовност и способност за коопериране с другите. Това обяснява редица спе- 
цифични особености на появилия се в резултат на разпада на социализма и на 
катастрофалната реставрация на капитализма български индивидуализъм. 

Първо. Затрудненията при създаването на общности на екипен принципи 
при взаимна лоялност и отговорност, лекотата, с която се разпадат вече създаде- 
ни организации и общности. Неслучайно в България на определен етап имаше 

400 партии, повече, отколкото във всяка друга страна на човек от населението, 
а получаването на работа, свързана с държавни институции и партии, както ис 
финансиране, вървящо чрез тях, става с помощта на клиентелистко-партийни и 
семейни връзки. 

Второ. Трудностите в носенето на колективна отговорност обясняват 
защо е толкова ужасно състоянието в общите площи в блоковете и около тях в 
градовете. Току-що създаден, Законът за управление на етажната собственост 
се преправя, защото не работи и не може да се намери достатъчно ефективен 
правен механизъм, чрез който българите да се принудят да си сътрудничат. 

Трето. Затова и преносът на институции на солидарността в пенсионната 
и в здравната система от Западна Европа у нас е проблематичен. Имаме масо- 
во бягство от тази солидарност, проявяващо се чрез неплащане на осигуровки 
или осигуряване на равнището на минималната заплата, докато реалната за- 
плата е много по-висока. Този индивидуализъм създава предпоставки нашият 
политически живот да бъде изместен надясно и сравнително лесно политиците 
да могат да наложат системата на плосък данък. Крайни извращения на този 
индивидуализъм са две уникални по своята деструктивност законови промени 
у нас по време на прехода от държавен социализъм към втори капитализъм, 
липсващи в която и да е друга бивша социалистическа страна - разбиване- 
то на селското стопанство на милиони малки парчета под лозунга „земята на 
собственика”, както и приемането на радикален по крайностите и извращения- 
та си закон за реституция, преди да започне каквато и да е приватизация. 

Четвърто. В същото време обаче много фактори правят много силна тен- 
денцията към бягство от индивидуална отговорност. На първо място, причи- 
ната за това е, че преходът към неолиберален капитализъм е резултат на външ- 
ни, геополитически фактори, а не на дейността на българите. Вътре в страната 
имаме висока системна зависимост от глобалната капиталистическа система 
и компрадорска подчиненост на политическите елити на външни сили. Така 
възникват големи властови дистанции, създаващи у индивидите чувството, че 
нещата не зависят от тях. Имаме атомизация в резултат на унищожени трудови 
общности при разрушаване на икономиката, разпаднали се лични и приятел- 
ски връзки в резултат на политическата трансформация, бягство от отговор- 
ност и безсилие, неверие в работата на институциите. 

На второ място, опитът за индивидуална реализация и индивидуалният 
успех се натъкват на силна външна съпротива и околна агресия. Всичко това 
създава нагласи за прехвърляне на отговорност към някого другиго. Японската 
модерна култура функционира, защото запазва характеристики на традицион- 
ните „култури на срама”. Англосаксонските и северноевропейските култури 
формират в резултат на дълго капиталистическо развитие съответни „култу- 
ри на вината” и отговорността. България с взривната индустриализация през 
50-те-70-те години на ХХ век ликвидира традиционната селска „култура на 
срама”. След 1989 г. неолибералният капитализъм стимулира развитие на кул- 

тура на вината в резултат на гигантско унищожаване на национално богатство, 
натрупване на взаимна омраза и интернет хейтърство, призиви за Народен съд 
за виновниците за катастрофата от прехода към капитализма, заклеймяване на 
отделни политици или социални групи, но и никой не признава, че той е вино- 
вен, нито че е отговорен. Разпадните процеси, до които е довел неолибералният 
капитализъм, легитимират неолиберално морално съзнание, водят до крайна 
версия на култура, в която непрекъснато някой обвинява някого, а масите 06- 
виняват всички политици при минимизирана култура на срама. Тази култура 
на вината обаче не е свързана с култура на отговорността, тъй като външни 
системни зависимости, компрадорски елити и разпаднали се и корумпирани 
институции не дават възможност да се носи отговорност. Именно за това фор- 
миралата се култура на вината се трансформира в гигантско хейтърство, реа- 
лизирано не само чрез интернет и социалните мрежи, а и във всекидневието на 
всяка институция - от училището и отношенията на улицата до отношенията 
в политиката. 

научен ръководител, бе „Бюрократизмът в държавния 
апарат и развитието на социалистическата демокра- 
ция” (немското заглавие е значително по-дълго). 
Темата изглежда малко вестникарска, но всъщност 
е дълбоко теоретична. Тя е изградена върху разбиране- 
то, че бюрократизмът е вид кражба на държавната власт, 
извършвана чрез особен вид превращение на взаимоот- 
ношенията между субекта на властта, инструмента на 
властта и обекта на властта. По дефиниция субект на 
властта е народът (суверенът), инструмент на властта е 
държавният апарат, чрез който субектът въздейства по 
определен начин върху обекта на властта - съответна- 
та социална действителност. В някакъв момент обаче 
става въпросното превращение, при което държавният 
апарат от инструмент на властта са превръща в субект 
на властта, а народът (суверенът) от субект на властта се 
превръща в обект на властта. Така властта от ръцете на 
народа преминава в ръцете на държавния апарат. 
Възникналото състояние, разбира се, е съвърше- 
но неприемливо за една социалистическа държава. По- 
ставя се задачата народът да си върне властта и отново 
да бъде неин субект, какъвто трябва да е. Това трудно 
намерение може да бъде осъществено единствено чрез 
развитието на социалистическата демокрация, т.е. като 
се предоставят повече властови възможности на са- 
мия народ и заедно с това се ограничат в необходимата 
степен властовите възможности на държавния апарат, 
който трябва да е достатъчно силен, за да защити наро- 

да от опасни за него ситуации. Но не и толкова силен, че да може да подчини народа 
на собствената си власт. 

Тезата има сякаш антидържавна насоченост, което криеше определени риско- 
ве за дисертанта. С оглед на това бе крайно необходимо тя да има нужната тео- 
ретична опора в съчиненията на класиците. Наложи се в кратко време да изчета 
всичките томове на Маркс, Енгелс и Ленин, за да намеря това, от което се нуж- 
даех. Попаднах на изключително интересни разсъждения при всеки един от три- 
мата големи. Особено внимание отделих на Ленин, доколкото той теоретизираше 
върху действителност, в чието управление непосредствено участваше. Написаното 
от него имаше пряко отношение към управлението и на нашата собствена социа- 
листическа държава България. То можеше много да ни помогне да не допускаме 
грешките, неизбежни за хора, които, без да имат необходимия опит, са се заели с 
изключително трудната задача да преустроят обществото въз основа на съвърше- 
но нови икономически и нравствени ценности. Мисля, че тъкмо съчиненията на 
класиците и преди всичко на Ленин спасиха съдбата на моята висяща на косъм 
дисертация. Догматичното мислене, на което не бяха чужди някои от членовете на 
научния съвет, можеше да има неприятни за мен последици. 

Днес, когато социализмът е оклеветяван по най-примитивен начин, смятам, 
че тъкмо Ленин е в състояние да отхвърли с необходимата категоричност всяка 
клевета. Вижте социализма през очите на Ленин, за да разберете небивало трудна- 
та социална действителност, в която е трябвало да работи, и неговия изключително 
чист порив да намери верния път. 

Изводът, който произтича от съчиненията на Ленин, е, че изграждането на една 
велика система, каквато е социализмът, изисква участието и на велики по дух хора, 
каквито за съжаление нямаме достатъчно. Дребни хора трябваше да ръководят из- 
граждането на една небивало сложна социална сграда. Следователно грешките бяха 
неизбежни. И тъкмо това е налагало Ленин да издигне истината едва ли не в култ. 
Няма как да не се допускат грешки, но трябва да имаме мъжеството да ги признаем 
и незабавно да ги преодолеем. Това е, мисля, основният мотив в съчиненията на Ле- 
нин: грешките -и собствени, и чужди, грешките на отделните лица, грешкитеи на 
самата партия не бива да се прикриват, а трябва директно да се атакуват. 

Непознавам друг автор, който стакава безпощадност да критикува всяка греш- 
ка, независимо от кого е извършена тя. В това отношение Ленин е безкомпромисен, 
твърд, понякога дори и жесток. Жестока е била действителността, която понякога 
е изисквала жестоки на пръв поглед мерки за преодоляването й. За него истината, 
колкото и неприятна да е, е единственият верен път към победата на социалистиче- 
ската идея. Дълбоко съм убеден, че ако Ленин бе останал начело на Съветската дър- 
жава поне още десет години, нейната съдба щеше да има съвършено друго развитие. 
Той е невероятна личност. Друга такава едва ли в скоро време ще може да се роди. 
От всички велики революционери в света Ленин е може би най-великият. 

Заслужава да се отбележи реакцията на някои другари, на които, когато се 
върнах от Лайпциг, предложих да прочетат събраните от мен текстове от съчине- 

нията на Ленин. Впечатлението им бе леко стряскащо. Един от тях дори ми каза: Ти 
тези работи много-много не ги разнасяй. С други думи, Ленин се оказваше неудо- 
бен за управляващите наши другари. Но аз все пак проявих дързостта да премина 
отвъд добронамерените предупреждения. Позволих си да предложа на издателство 
„Наука и изкуство” да издаде моята преведена вече на български дисертация. 

Началото бе обещаващо. След като получи благоприятната, общо взето, ре- 
цензия на проф. Борис Спасов, книгата трябваше да се изпрати в печатницата. За 
зла участ тъкмо тогава в издателството бе назначена нова главна редакторка (да не 
споменавам името й, тя е вече покойник). Запознала се с книгата ми, тя решава, че 
„такава книга” не може да се пусне, и я спира. В разговора с мен тя бе категорична: 
„Още една такава книга и за Вас ще бъдат затворени всички пътища: А директо- 
рът на издателството, който дотогава бе сякаш благосклонен към мен, в синхрон с 
позицията на новата главна редакторка ми заяви: „Само американското посолство 
ще купи сто бройки от Вашата книга” Дадоха ми 700 лв. като хонорар (имах все пак 
сключен договор) и с това сметнаха, че въпросът е приключен. Но аз не се съгласих 
да приема тяхното решение. 

Обърнах се към Тодор Живков. В отговор бях поканен на разговор от Давид 
Елазар, който тогава отговаряше за идеологическия сектор в партията. Той бе вни- 
мателен, коректен, но не пожела все пак да се намеси в моя полза. Трудно е наисти- 
на в онази обстановка да се решите да пуснете книга, която някой друг вече е спрял. 
Сега книгата стои в едно от чекмеджетата ми, без всякакви изгледи да излезе от 
там. Но все пак се надявам да излезе малка част от текстовете на Ленин в сп. „Поне- 
делник", което в случая е по-важното. 

В Лайпциг а после в България ползвах три издания на съчиненията на Ленин 
и преди всичко последното българско издание. Ако използвам някое друго изда- 
ние, това е изрично посочено. 

Тук предложените текстове са без всякакъв коментар от моя страна. Не виж- 
дам потребността да правя това. Всяка мисъл на Ленин може да бъде разгърната в 
цяла книга или най-малкото в отделна статия. Оставям тази задача на ония, които 
ще открият смисъл в едно такова намерение. 

Не положих усилия и да систематизирам по проблеми текстовете на Ленин. 
Нека всеки сам да направи това. 


В. И. Ленин 
(по последното българско издание) 


„Според мен има три главни врагове, които стоят сега пред човек, независимо 
от неговата ведомствена роля и от задачите, които стоят пред политпросветника, 
ако този човек е комунист, а такива са повечето от нас. Трите главни врагове, които 
стоят пред него, са следните: първият враг е комунистическото високомерие, вто- 
рият е неграмотността и третият - подкупите.” (Г. 44, с. 167-168) 

„Съветските закони са много хубави, защото дават възможност на всички 
да се борят с бюрократизма и разтакаването, възможност, каквато в нито една 
капиталистическа държава не се дава на работника и селянина. И какво - из- 
ползват ли тази възможност? Почти никой! И не само селянинът, огромен про- 
цент комунисти не умеят да използват съветските закони за борба с разтакава- 
нето, с бюрократизма или с това чисто руско явление като рушветчийството,” 
(Т. 44, с. 165) 


„Много се надявам, че ще изгоним от нашата партия от 100 до 200 хиляди ко- 
мунисти, които са се присламчили към партията и които не само че не умеят да се 
борят с разтакаването и подкупите, но и пречат на борбата срещу тях” (Г. 44, с. 166) 


„Всичко това трябва да се върши системно, упорито и настойчиво, със задъл- 
жителна отчетност (най-кратка, в телеграфен стил, но делова и точна, със задъл- 
жителна статистика как Народният комисариат на правосъдието наказва и как се 
учи да наказва онази преобладаваща у нас „комунистическа” паплач, която умее да 
плямпа и важничи, но не умее да работи)” (Т. 44, с. 384) 


„Ние възприехме от царска Русия най-лошото, бюрократизма и обломовщина- 
та, От която буквално се задушаваме, а не съумяхме да възприемем умното. Всеки 
член на колегията на НК на правосъдието, всеки деец от това ведомство трябва да 
бъде оценяван по служебното досие, след справка: колко комунисти си натикал в за- 
твора три пъти по-строго от безпартийните за същите нарушения: Колко бюрократи 
си натикал в затвора за бюрократизъм и разтакаване? Колко търговци за злоупотре- 
ба с НЕП си осъдил на разстрелване или на друго, смешно малко (както става обик- 
новено в Москва, под носа на НК на правосъдието) наказание? Не можеш да отгово- 
риш на този въпрос ли? - Значи ти си безделник, КОГОТО трябва да гонят от партията 
за „комунистическо дърдорене” и „комунистическо високомерие. (Т. 44, с. 385) 


„Недоверие към декретите, към учрежденията, към „реорганизациите” и 
към сановниците, особено измежду комунистите; борба с тинята на бюрократи- 
зма и разтакаването чрез проверка на хората и проверка на фактическата рабо- 
та, безпощадно изгонване на излишните чиновници, съкращаване на щатовете, 
уволняване на комунистите, които не се учат сериозно да управляват - такава 
трябва да бъде линията на наркомите и на СНК, на неговия председател и на за- 
местниците” (Т. 44, с. 358) 


„Всички у нас са затънали в неприятното бюрократично блато на „ведомства- 
та”. Голям авторитет, ум и ръка са нужни за всекидневна работа с това. Ведомствата 
са лайно; декретите са лайно. Да се търсят хора, да се проверява работата - в това е 
всичко” (Т. 44, с. 457) 

В писмо до Политбюро Ленин пише: 

„3. Да се заяви на всички губернски комитети, че за най-малкия опит да се 
„влияе” върху съдилищата, в смисъл „смекчаване” отговорността на комунистите, 
ЦК ще изключва от партията. 

4. С окръжно да се съобщи на Народния комисариат на правосъдието, че ко- 
мунистите трябва да бъдат осъждани от съдилищата по-строго, отколкото неко- 
мунистите. 

За неизпълнение народните съдии и членовете на колегиума на Народния ко- 
мисариат на правосъдието подлежат на освобождаване от работата. 

Р.5. Върхът на позора и безобразието: партията е на власт и защитава „своите” 
мерзавци!” (Т. 45, с. 54-55) 


„Др. Шейнман! 

Вашите думи, че сега Държавната банка е „мощен апарат” (22/11), предизви- 
каха у мен смях. Под секрет: това е връх на детинщината, връх на комунистиче- 
ски-велможната детинщина. 

жжж 

Държавната банка сега - игра на бюрократична кореспонденция с хартийки. 
Ето Ви истината, ако искате да знаете не сладникавото чиновническо-комунисти- 
ческо заблуждение (с което всички Ви хранят, като велможа), а истината. 

И ако Вие не пожелаете да гледате тази истина с отворени очи през цялото 
комунистическо заблуждение, то Вие сте човек, който в разцвета на годините си 
е затънал в блатото на бюрократичната лъжа. Ето това е неприятната истина, но 
истина, (Т. 54, с. 191) 


В писмо до Йофе Ленин пише: 

„Първо, Вие грешите, като повтаряте (нееднократно), че ЦК - това съм аз. 
Туй може да се пише само в състояние на голямо нервно раздразнение и преумора. 
Старият ЦК (1919-1920) ме би по един от гигантски важните въпроси, което Вие 
знаете от дискусията. По организационни и персонални въпроси е имало безброй 
случаи, когато съм оставал в малцинство. (Т. 52, с. 100) 


„23 май 1918 г. 


До началник-канцеларията 
на Съвета на народните комисари 
Владимир Дмитриевич Бонч-Бруевич 


Тъй като не изпълнихте настоятелното ми искане да ми посочите на какво ос- 
нование от | март 1918 г. заплатата ми е повишена от 500 на 800 рубли месечно и 
поради явната незаконност на това повишение, извършено от Вас самоволно заедно 

със секретаря на Съвета Николай Петрович Горбунов в пряко нарушение на декрета 
на Съвета на народните комисари от 23 ноември 1917 г., налагам Ви строго мъмрене. 
Председател на Съвета на народните комисари В. Улянов (Ленин)” (Т. 50, с. 78) 


„До другаря Сталин 

Строго поверително 

Лично 

Копие до другарите Каменев и Зиновиев 


Уважаеми др. Сталин! 

Вие сте си позволили грубостта да извикате жена ми по телефона и да я на- 
ругаете. Макар че тя е изразила съгласие да забрави казаното, все пак този факт е 
станал известен чрез нея на Зиновиев и Каменев. Аз нямам намерение да забравям 
толкова лесно онова, което е направено против мен, а излишно е да казвам, че на- 
правеното против жена ми аз смятам за направено и против мен. Затова Ви моля 
да помислите, съгласни ли сте да си вземете думите назад и да се извините, или 
предпочитате да скъсаме отношенията помежду си. 

5 март 23 година 

С уважение, Ленин” (Т. 54, с. 330-331) 


В писмо до Адоратски от 31.УШ.1921 г. Ленин изисква на гражданите да се 
оказва необходимата юридическа помощ, за да се научат те „да воюват за своето 
право по всички правила на законната в РСФСР война за правата: (Т. 50, с. 154) 


Селянинът Ф. Романов отива в някакво учреждение, където подава жалба. 
Съьответният служител проявил пренебрежително отношение към жалбата: „И без 
това сме затрупани с работа, нямаме време за глупости” По този повод Ленин пише 
резолюция: „До Аванесов в Държавен контрол за арестуване на чиновника, който 
е отговорил така: (Т. 50, с. 323) 


Когато научава, че гражданката В. Першикова е арестувана за това, че обезо- 
бразила портрета му, Ленин в телеграма до председателя на губернския комитет 
на ЧК в Царицин пише: „Не бива да се арестува човек за обезобразяване на един 
портрет. Веднага освободете Валентина Першикова, а ако е контрареволюционер- 
ка, следете я, (Т. 50, с. 270) 


Гражданинът Булатов се обърнал към Ленин с жалба, за което е бил арестуван 
от органите в Новгород. В телеграма до Новгородския изпълком Ленин пише: „До- 
колкото разбирам, Булатов е арестуван за това, че ми се оплака. Предупреждавам, 
че за това ще арестувам председателите на губернския изпълком, на ЧК и членове- 
те на изпълкома и ще искам да бъдат разстреляни” (Г. 50, с. 322) 

„На нас ни е нужна пълна и правдива информация. А истината не бива да 
зависи от това, на кого трябва да служи. (Т. 54, с. 447) 


„Всички теории са добри, ако отговарят на обективната действителност” (Г. 
50, с. 185) 


„Да се заобикалят декретите не може: дори за едно такова предложение дават 
човека под съд,” (Г. 50, с. 269) 





„И не е ли смешно да се страхуваме да разгледаме въпроса в литературата... 
Защо да е позволено да се спори на събрания и да се пишат писма, а изясняването 
на спорните въпроси в печата да е „най-зловредното нещо, което може само (???) да 
забавлява нашите врагове: Не разбирам това. Само литературната полемика може 
точно да установи границата, за която говоря, понеже по този въпрос отделни лица 
много често и неизбежно изпадат в крайности” (Т. 46, с. 54-55) 


„Явно е какво не достига: не достига култура на онзи слой от комунистите, 
които управляват. Но ако вземем Москва - 47 хиляди отговорни комунисти - иако 
вземем този огромен бюрократичен колос, тази грамада - кой кого води: Много се 
съмнявам дали може да се каже, че комунистите водят тази грамада. Ако си гово- 
рим истината, не те водят, а тях ги водят” (Т. 45, с. 98) 


„Аз страшно се боя от много реорганизации. Ние реорганизираме непре- 
къснато, а практически нищо не вършим. Запомнете ми думата: ако има зъл враг 
на Комисариата на финансите, това е увлечението по реорганизациите и слабата 
практическа работа” (Т. 54, с. 133) 


„Нужни са не нови декрети, не нови учреждения, не нови начини на борба. 
Нужна ни е проверка на годността на хората, проверка на фактическото изпълне- 
ние. Следващата чистка ще се предприеме срещу комунистите, които си въобразя- 
ват, че са администратори” (Т. 45, с. 15) 





„Трябва да осъзнаем и да не се боим да осъзнаем, че отговорните комунисти 
в 99 случая от 100-те не са поставени на такава работа, за която са годни сега, не 
умеят да вършат своята работа и трябва сега да се учат” (Т. 45, с. 118) 


„Машината на съветската администрация трябва да работи акуратно, точно 
и бързо. От нейната разпуснатост страдат интересите не само на частните лица, но 
и цялата работа на управлението получава мним, привиден характер.” (Г. 54, с. 102) 


„Е, ако бъде взето приблизително такова решение, ще можете ли да отречете 
ползата от него? Неговото обществено значение, 1000 пъти по-голямо от скриш- 

но-партийни-цекистко-идиотското потулване на отвратителния въпрос за отвра- 
тителната канцеларщина, без да му се дава гласност? 

Принципно Вие сте архинеправ. Ние не умеем да съдим публично за отвра- 
тителната канцеларщина: за това всички нас и особено Народния комисариат на 
правосъдието трябва да ни обесят на вонящи въжета. И аз още не съм загубил 
надеждата, че нас някога заслужено ще ни обесят за това (Т. 54, с. 88) 


„Гъй като въпросът е решен от Президиума на ЦИК, който според Консти- 
туцията стои над Съвета на народните комисари, нито аз като председател на 
ЦНС, нито Съветът на народните комисари имаме право да изменим решението” 
(Т. 50, с. 264) 


„С бюрократите трябва да се води война по всички правила на изкуство- 
то и да се привличат към отговорност онези партийни другари, които ходят и 
се оплакват или разправят анекдоти за това, че в еди-кое си учреждение била 
направена еди-каква си гадост, ходят из цяла Москва и разправят анекдоти за 
бюрократични извращения. А вие, другари, съзнателни комунисти, какво сте 
направили за борба с това? - Аз се оплаках. - А до кое учреждение сте подали 
тази жалба? Оказва се до никое, а пък жалбата е трябвало да бъде изпратена 
и до СНК, и до ВЦИК, т.е. като се използват всички права, които дава наша- 
та конституция. ... Къде у нас народните съдилища са издавали присъди, че 
работник или селянин, принуден да отиде в някое учреждение четири или 
пет пъти, най-после получава нещо формално правилно, а по същество из- 
девателство? Та нали вие сте комунисти, защо вие не устроите капан за тези 
господа бюрократи и защо не ги замъкнете в народния съд и в затвора за това 
разтакаване”” (Т. 43, с. 312) 


„Централният комитет потвърждава, че без да изключва когото и да било от П 
Общоруски конгрес на Съветите, той и сега е напълно готов да върне напусналите 
и да признае коалицията с тези напуснали в рамките на съветите, че следователно 
приказките, че болшевиките не искали да поделят властта с никого, са абсолютно 
лъжливи, (Т. 35, с. 43) 


За автора на публикувана в „Правда” статия Ленин пише: 

„Авторът трябва да се учи не на „пролетарска” наука, а просто да се учи. Нима 
редакцията на „Правда” не ще разясни на автора неговите грешки: Та нали това е 
фалшификация на историческия материализъм! Игра на исторически материали- 
зъм”” (Т. 54, с. 294) 


„По мнението на ЦК необходимо е да се предостави на всички партийни чле- 
нове колкото може по-пълна свобода да критикуват централните партийни органи 
и да отправят нападки срещу тях: в такива нападки ЦК не вижда нищо страшно, 

щом те не се придружават от бойкот, оттегляне от положителна работа и прекратя- 
ване на паричните средства” (Т. 46, с. 338) 


„А трябва да се научим да ценим науката, да отхвърляме „комунистическото” 
високомерие на дилетантите и бюрократите../” (Т. 42, с. 332) 


„Комунист, който не е доказал своето умение да обединява и скромно да на- 
сочва работата на специалистите, като вниква в същността на въпроса, като го изу- 
чава подробно, такъв комунист често е вреден. Такива комунисти има у нас много 
иаз бих ги дал дузина за един добросъвестно изучаващ своята работа и знаещ бур- 
жоазен специалист” (Г. 42, с. 334) 


„Аз, струва ми се, съм много виновен пред руските работници../” (В записка 
от 30.ХП.1922 г. Т. 45, с. 356) 


В реч от февруари 1922 г.: 
„Необходимо е широките безпартийни маси да проверяват всички държавни 
работи и да се научат сами да управляват” (Т. 40, с. 122) 


„Бюрократите са ловки хора, мнозина от тези мерзавци са архимошеници. С 
голи ръце не можеш да ги хванеш” (Т. 52, с. 194) 


В писмо до Курски от 31.10.1922 г.: 

„Сега ми съобщиха, че Московският губернски отдел на Държавното по- 
литическо управление е обжалвал решението на Московския революционен три- 
бунал пред отдела за съдебен контрол на Народния комисариат за правосъдието. 
Моля Ви лично да се запознаете с това дело, да се отнесете извънредно внимателно 
към него, да се постараете съвместно с Работническо-селската инспекция да събе- 
рете допълнителни материали за дейността на тези учреждения, ако е необходимо, 
да се назначи по споразумение с др. Аванесов ревизионна комисия - не от чинов- 
ници илигльовци, а от хора, които ще могат действително да ревизират както тряб- 
ва, да издирят нужните материали и да намерят виновните: (Т. 54, с. 223) 


„Вчера случайно прочетох в „Известия” едно стихотворение от Маяковски на 
политическа тема. Аз не спадам към поклонниците на неговия поетичен талант, 
макар че напълно признавам своята некомпетентност в тази област. Но отдавна не 
съм изпитвал такова удоволствие от политическа и административна гледна точ- 
ка. В своето стихотворение той жестоко иронизира заседанията и осмива комуни- 
стите, загдето те все заседават и презаседават. Не зная как е относно поезията, но 
относно политиката гарантирам, че това е съвсем правилно... Достатъчно е човек 
да види как заседаваме, как работим в комисии, за да каже, че старият Обломов 
продължава да съществува..” (Т. 45, с. 12-13) 

В проекторезолюция за предстоящите задачи на партийното строителство 
Ленин предлага: 

»(2) Да се създадат литературни органи, способни да осъществяват по-сис- 
темна и по-широка критика на грешките на партията и изобщо критика в самата 
партия (дискусионни листове и др. п.). 

(3) Да бъдат изработени напълно точни практически правила за мерките за пре- 
махване на неравенството (в условията на живота, в размера на работната заплата и 
пр.) между „специалистите” и отговорните работници, от една страна, и масите - от 
друга страна, неравенство, което нарушава демократизма и представлява източник 
на разложение на партията и намаляване авторитета на комунистите. (Т. 41, с. 283) 


В писмо до Молотов от 23.0.1922 г.: 

„Най-сетне, необходимо е да се разграничат много по-точно функциите на 
партията (и нейния ЦК) и на държавната власт; да се повиши отговорността и са- 
мостоятелността на работниците от държавния апарат и държавните учреждения, 
а на партията да се остави общото ръководство на работата на всички държавни 
органи заедно, без сегашната твърде честа, безредна, често пъти дребнава намеса” 
(Т. 45, с. 64; вж. също ит. 45, с. 116) 


В писмо до Курски от 17.1.1922 г.: 

„Трябва да се научите и примерно сурово да наказвате тъкмо отговорните ви- 
новници за тия „организационни дефекти”, а не някакви други лица. Вие никога 
няма да заловите саботьора в разтакаването” (Т. 54, 121) 


Из „Левичарството..7: 

„Открито да се признае грешката, да се разкрият нейните причини, да се ана- 
лизира породилата я обстановка, да се обсъдят внимателно средствата за поправя- 
нето на грешката - ето това е признак на сериозна партия..”” (Т. 41, с. 39) 


Из „Дневник на публициста” (22 септември 1917 г.): 

„Грешката на нашата партия е очевидна. За борещата се партия на най-прогре- 
сивната класа грешките не са страшни. Страшно би било, ако продължаваме да гре- 
шим иако изпитваме фалшивия срам да си признаем и да се поправим” (Т. 34, с. 257) 


Из „Гезиси към П конгрес на Комунистическия интернационал”: 
„Дълг на комунистите е да не премълчават слабостите на своето движение, 


а открито да ги критикуват, за да се избавят по-скоро и по-радикално от тях” 
(Т. 41, с. 177) 


В реч от 23.1У.1920 г.: 
„Гези думи ме навеждат на мисълта, че нашата партия сега може да изпадне в 
много опасно положение - именно в положението на човек, който се е възгордял. 

Това положение е доста глупаво, позорно и смешно. Известно е, че неуспехите и 
упадъкът на политическите партии твърде често са се придружавали от състояние, 
„В което тези партии са имали възможност да се възгордеят..:” (Т. 40, с. 306) 


Из „Заключително слово.. ” от 30 март 1920 г.: 

„А ни казват: „Сбъркали сте". Възможно е. Поправете ни. Предайте въпроса в 
Политбюро. Това ще бъде официално решение. Дайте протокола. Ако той докаже, 
че сме нарушили конгресно решение - дайте ни под съд. (Т. 40, с. 250) 


В реч от 2.Х.1920 г.: 

„Но вие бихте направили огромна грешка, ако бихте се опитали да извадите от 
това заключение, че може да се стане комунист, без да се усвои онова, което е натру- 
пано от човешкото знание. Би било погрешно да се мисли, че е достатъчно да се усво- 
ят комунистическите лозунги, изводите на комунистическата наука, без да се усвои 
онзи сбор от знания, последствие от което е самият комунизъм. Образец на това, как 
се епоявил комунизмът от натрупаните човешки знания, е марксизмът: (Т. 41, с. 293) 


В реч от 15.Ш.1920 г.: 
„Второ, позовавам се на буржоазията: ние от кого ще се учим, ако не от бур- 
жоазията, (Г. 40, с.210-211) 


„Не измислена нова пролетарска култура, а развитието на най-добрите 06- 
разци, традиции, резултати от съществуващата култура от гледна точка на марк- 
систкия мироглед и жизнените условия и борбата на пролетариата в епохата на 
неговата диктатура. (Написано на 9.Х.1920 г. Т. 41, с. 448) 


В писмо до Молотов от април 1921 г.: 

„Др. Молотов. Ако паметта не ми изневерява, във вестниците е отпечатано 
писмо или окръжно на ЦК относно 1 май и там се казва: да се разобличава лъжата 
на религията или нещо подобно. 

Така не може. Това е нетактично. Тъкмо по случай Великден трябва да се пре- 
поръча друго: 

Не да се разобличава лъжата, а да се избягва, безусловно, всякакво оскърбле- 


ние на религията: (Т. 37, с. 519) 





По предложенията за работата на ВЧК от 3.ХП.1918 г. 
„По-строго да се преследва и да се наказва с разстрел за лъжливи доноси. (Г. 
37, с..519) 


„Но капитализмът не може да бъде убит отведнъж. Той се възражда под фор- 
мата на „совбури”, на съветска бюрокрация, която под различни предлози заграбва 
вестниците. (Февруари 1921 г. Т. 42, с.318-319) 

„Борбата с бюрократизма ще изисква десетки години. Това е най-трудната 
борба и всеки, който ви каже, че ще се освободим отведнъж от бюрократизма, ако 
приемем антибюрократична платформа, ще бъде просто шарлатанин, любител на 
хубави думи. Крайностите на бюрократизма трябва да се поправят веднага. Трябва 
да хващаме тези крайности и да ги поправяме, без да наричаме лошото хубаво и 
черното бяло” (Февруари 1921 г. Т. 42, с. 240) 


В писмо до Курски от 28.1.1922 г. 
„Всичко, което има в литературата и в опита на западноевропейските страни 
в защита на трудещите се, да се вземе непременно: (Т. 44, с. 120) 


В заключително слово от февруари 1922 г.: 

„Всички революционни партии, които са загивали досега - са загивали от 
това, че са се самозабравяли и не са умеели да виждат в какво е тяхната сила и са се 
страхували да говорят за своите слабости” (Т. 4, с. 120) 


В „Бележки на публициста” (1922 г.): 

„Да не се боим да признаваме грешките си, да не се боим от многократни- 
те, повторните усилия да ги поправяме - и ние ще стигнем до самия връх. (Т. 44, 
с. 409-410) 


В „Кризата в партията” (1921 г.): 
„Трябва да имаме мъжеството да гледаме горчивата истина право в лицето. 
Партията е болна. Партията тръпне в треска” (Т. 42, с. 226) 


В Чистката в партията” (1921 г.): 
„Да чистим партията, като се съобразяваме с указанията на безпартийните 
трудещи се, е велико дело: (Т. 44, с. 117) 


В проект за писмо от април 1921 г.: 

„За това е необходимо: 

редовно да се свикват не само общи събрания за масата от работниците и 
селяните, а и за всички отговорни длъжностни лица да правят делови отчети 
пред работническите и селските маси. Такива отчети да се организират задъл- 
жително не по-рядко от веднъж месечно, за да се даде възможност на масата от 
безпартийните работници и селяни да критикува съветските органи и тяхната 
работа” (Т. 43, с. 238) 


На съвещание през 1918 г.: 

„Фактите за злоупотреби са очевидни, спекулата е чудовищна, но какво на- 
правиха войниците и работниците сред масите, за да се борят срещу нея? Ако не се 
вдигнат масите за самодейност, нищо няма да излезе” (Т. 35, с. 303) 

В писмо до Булатов от 25.ХП.1918 г.: 
„населението непременно трябва да се убеди, че основателните жалби имат 
сериозно значение и водят до сериозни резултати” (Т. 50, с. 225) 


В телефонограма до Комисариата на вътрешните работи: 

„Изпращам привети и поздравления на комунистическата фракция по 
случай Новата година. От сърце желая всички ние да правим през Новата годи- 
на по-малко глупости, отколкото през старата...” (Т. 50, с. 236) 


В писмо до „Искра” от 1903 г.: 

„Широка гласност - ето най-вярното и единствено надеждно средство за избяг- 
ване на разцепленията, които могат да бъдат избегнати, за намаляване до #7 ийтнит 
вредата от онези разцепления, които вече са станали неизбежни” (Т. 8, с.91) 


В статия от 1910 г. 

„Буржоазните фарисеи обичат фразата: Де тогйиз аш бепе ай и! (за 
мъртвите или добро, или нищо). На пролетариата е нужда истината и за жи- 
вите политически дейци, и за мъртвите, защото тези, които заслужават името 
политически дейци, не умират за политиката, когато настъпи физическата им 
смърт” (Т. 20, с. 8) 


В статия от 1907 г.: 
„Единството на партията ни е извънредно скъпо. Но по-скъпа ни е чистотата 
на принципите на революционната демокрация: (Т. 15, с. 53) 


В писмо до Молотов от 9.П.1923 г.: 
„Виждам, че ние, Политбюро, сме направили голяма грешка” (Т. 54, с. 221) 


Из „Бележник на публициста” (1922 г.): 

„Трябва да призная една грешка, която направих на Ш конгрес на Коминтер- 
на поради прекомерна предпазливост. На този конгрес стоях на крайния десен 
фланг” (Т. 44, с. 406) 


Отчетен доклад, 23.ХП.1921 г. 

„И тук няма защо да се страхуваме да признаем това, а напротив: само тогава 
ще се научим да побеждаваме, когато няма да се страхуваме да признаваме пора- 
женията и недостатъците си, когато ще гледаме истината, дори и най-печалната, 
право в очите” (Т. 44, с. 298) 


В писмо до Мясников от 5.УШ.1921 г.: 
„Ние лошо прокарваме лозунга: издигайте безпартийните, проверявайте ра- 
ботата на партийците чрез безпартийните.” (Т. 44, с. 77) 

В статия от май 1917 г.: 
„Да критикува това, което не му харесва, е свещено право на всеки публи- 
цист” (Т. 32, с. 58) 


В статия от септември 1917 г.: 
„Защото свободата на печата значи: всички мнения на всички граждани могат 
свободно да се оповестяват” (Г. 34, с. 206) 


В заключителното слово на Седмия конгрес на РК1(б) през 1918 г.: 

„Колкото и да крещите „не”, истината ще победи: ние сме в своето собствено 
семейство, ние сме на своя собствен конгрес, няма какво да крием и трябва да го- 
ворим истината" (Т. 36, с. 27) 


В реч от 1918 г. 

„Но силата на работническата организация, на работническата революция 
е - без да си затваря очите за истината, да си дава най-точна сметка за положе- 
нието” (Т. 36, с. 346) 


Из „Пролетарската революция и ренегатът Кауцки” (1918 г.): 

„Възможно е моето разрешение да не е вярно. За нас нищо нее така же- 
лателно както една марксистка критика на нашия анализ отстрани” (Т. 37, 
с. 267) 


В реч от 30.Х1.1920 г. 
„Последното, което исках да ви кажа и за което вчера трябваше да се наругая 
като глупак, това е, че аз недогледах тезисите на др. Рудзутак: (Т. 42, с. 213) 


В писмо до Горки от 24.Ш.1908 г. 
„щом един човек се е убедил в дълбоката погрешност и вредата на известна 
проповед, той е длъжен да се обяви против нея” (Т. 47, с. 147) 


В писмо до редакцията на в. „Звезда” от 23.ГМ.1912 г.: 
„Защото подло е да се позволява да се ругае, когато не може да се хвали” 
(Т. 48, с. 60) 


Из „Два недостатъка” (1917 г.): 
„Критикувайки другите партии, ние трябва да критикуваме и самите себе си” 
(1.32, с. 188) 


В писмо до „Правда” от 1.УШ.1912 г.: 
„Откога гневният тон против това, което е лошо, вредно и невярно (та нали 
редакцията „принципно” е съгласна!), пречи на всекидневния вестник: Напротив, 

колеги, ей богу, напротив. Да се пише за вредното без „гняв” - значи да се пише 
скучно. (Т. 48, с. 76) 


В писмо до М. Улянова от 1.У.1899 г.: 

„Разбира се, неприятна е полемиката между свои и аз се стараех да смекча 
тона, но да се премълчават разногласията вече е не само неприятно, а направо 
вредно” (Г. 55, с. 157) 


В писмо до И. Арманд от 26.ХП.1916 г. 
„Не. Не. Енгелс не е непогрешим. Маркс не е непогрешим" (Т. 49, с. 347) 


В писмо до Политбюро от 16.11.1922 г.: 
„Не трябва да се самозалъгваме. Това е вредно. Това е главният източник на 
нашия бюрократизъм” (Т. 45, с. 46) 


В реч от 1920 г.: 

„От нашата партийна програма се вижда - документът е твърде добре из- 
вестен на автора на „Азбуката на комунизма”, вече от тази програма се вижда, 
че нашата държава е работническа с бюрократическо извращение” (Т. 42, с. 201) 


В плана за статията „Предстоящите задачи на съветската власт” (април 1918 г.): 

„С две шепи да се черпи хубавото от чужбина: съветска власт + пруски ред по 
железниците + американска техника и организиране на тръстовете + американско 
народно образование ек, ек + + - социализъм” (Т. 36, с. 520) 


В реч от 6.Ш.1922 г.: 

„Най-лощият наш враг е бюрократът, това е комунистът, който заема отго- 
ворен (а след това и неотговорен) държавен пост и който се ползва с уважение- 
то на всички като добросъвестен човек” (Т. 45, с. 14) 


В писмо до Соколников от 22.1.1922 г.: 
„Цялата работа на всички стопански органи у нас страда най-много от бю- 
рократизма. Комунистите станаха бюрократи. Ако нещо ни погуби, ще бъде това. 


В доклад от 17.Х.1921 г. 

„Комунистическо високомерие - това значи, че човек, като е член на Ко- 
мунистическата партия и още не е изхвърлен оттам, си въобразява, че може да 
реши всички свои задачи чрез комунистическо декретиране” (Г. 44, с. 168) 


В същия доклад: 
„Но можем ли да продължаваме да показваме на народа какво искаме да стро- 
им. Не бива! В такъв случай и най-простият работник ще започне да ни се поди- 

грава. Той ще каже: „Какво току все показваш как искаш да строиш, покажи на 
дело - как умееш да строиш. Ако не умееш - пътищата ни се разделят, върви по 
дяволите". И той ще бъде прав” (Т. 44, с. 163) 


В писмо до Осински от 12.1.1922 г. 

„Най-лошото у нас е прекомерното изобилие на общи разсъждения в печа- 
та и политическата пукотевица при крайно недостатъчно изучаване на местния 
опит. И по места, и горе могъщи тенденции се борят против неговото правдиво 
разгласяване и правдиво оценяване. Боят се да изкарат кирливите ризи, боят се 
от голата истина, пропъждат я с поглед и нещо повече, просто с повърхностно 
отношение...” (Т. 54, с. 239) 


В доклад от 17.Х.1922 г.: 
„Обсъждането - задружно, а отговорността - еднолична. От неумението да 
осъществим това начало страдаме на всяка крачка! (Т. 44, с. 160) 


Френският журналист (социалист) Анри Гилбо писал на Ленин, че 
възнамерява да напише книга на тема „Ръководителите на болшевишката 
революция и строителите на Руската съветска република”. Отстрани на пис- 
мото Ленин написал: „Не заслужава за отделни личности” (Ноември 1919 г. 
1. 54, с. 363) 


В „Предстоящите задачи на съветската власт” (1918 г.): 

„Сега стана нужда да прибегнем до старото, буржоазно средство и да се 
съгласим да заплащаме много високо „услугите” на най-големите от буржо- 
азните специалисти. Всички, запознати с положението, виждат това, но не 
всички вникват в значението на подобна мярка от страна на пролетарската 
държава. Ясно е, че тя е компромис, отстъпление от принципите на Парижка- 
та комуна и на всяка пролетарска власт, чиито принципи изискват заплатите 
да се свеждат до равнището на заплатата на средния работник, и изисква бор- 
ба с кариеризма на дело, а не на думи” (Т. 36, с. 166) 


Из проект за постановление на СНК, прието на 2.1.1918 г. 

„Като констатира, че е необходимо да се вземат най-енергични мерки за 
намаляване заплатите на висшите служители и чиновници във всички без из- 
ключение държавни, обществени и частни учреждения и предприятия, Съве- 
тът на народните комисари постановява: 

1. Да се определи максимална заплата на народните комисари по 500 рубли 
месечно за бездетните и по 100 рубли за всяко дете.” (Г. 35, с. 103)” 


На заседанието на Совнаркома от 16 юли 1918 г. В. И. Ленин изнася доклад за 
необходимостта да се повишат заплатите на народните комисари ВЪВ връзка със 

заболяването на народния комисар на продоволствието А. Д. Цюрупа поради не- 
дохранване. (Бел. ред. Т. 36, с. 357) 


Из Проектопрограмата на РКП(6) от 1919 г.: 

„При това на едно от първите места се поставя борбата със злоупотребите 
на онези представители на съветската власт, които, използвайки подло звание- 
то комунисти, в действителност провеждат не комунистическа, а бюрократична, 
началническа политика, и безпощадно изгонване, като се установи по-строг кон- 
трол с помощта на профсъюзите, така и по други пътища” (Т. 47, с. 147) 


В реч от 30.ХП.1920 г. 

„Нашата сегашна държава е такава, че масово организираният пролетариат 
трябва да защитава себе си, а ние трябва да използваме тия работнически органи- 
зации за защита на работниците от собствената им държава и за защита на нашата 
държава чрез работниците” (Т. 42, с. 201) 


В записка от 30.ХП.1922 г.: 

„Казват ни, че било нужно единство на апарата. Откъде изхождаха тези уве- 
рения? Не изхождаха ли от същия руски апарат, който, както посочих в един от 
предишните броеве на своя дневник, ние заехме от царизма и само едва-едва пома- 
захме със съветско миро: (Т. 45, с.357) 


В писмо от 28.ХП.1922 г.: 

„Ръководителят на държавно учреждение трябва да притежава във висша 
степен способността да привлича хората към себе си и в достатъчна степен солид- 
ни научни и технически знания за проверка на тяхната работа. Това е ОСНОВНОТО. 
Без него работата не може да бъде правилна” (Т. 45, с. 351) 


В писмо до Цюрупа от 1922 г.: 

„първостепенна задача в момента са не декретите, не реорганизациите, а 
подборът на хората; установяването на индивидуална отговорност за вършеното, 
проверка на фактическата работа” (Т. 44, с. 358) 





В. И. Ленин 
(Полное собрание сочинений) 


„В отделни случаи меншевиките бяха прави против болшевиките, например 
по въпроса за бойкота на столипинската Дума в 1907.... Аз се оказах неправ по 
отношение на Леви, (ПСС. Т. 44, с. 420) 


„Социалистическият орган е длъжен да води полемика: нашето време е вре- 
ме на отчаяна безпътица и без полемика не може да се мине” (ПСС. Т. 48, с. 71) 

„Вашата критика от „Луч” ме зарадва, тъй като всяка критика от Русия при- 
ветствам: без критика е едно мъртвило: (ПСС. Т. 48, с. 167) 


„Нашият ЦК се превърна в група строго централизирана и високо автори- 
тетна, но работата на тази група не е поставена при условия, съответстващи на 
неговия авторитет. В това отношение трябва да помогне предлаганата от мен 
реформа и членовете на ЦКК, известен брой от които следва да присъстват на 
всяко заседание на Политбюро, трябва да образуват сплотена група, която „без 
оглед на лицата” трябва да следи за това, никой авторитет, нито генсекът, нито 
който и да едруг член на ЦК, да може да им попречи да поставят въпрос, да про- 
веряват документи и изобщо да получат безусловна осведоменост и най-строга 
правилност по делата” (ПСС. Т. 45, с. 387) 

(В бълг. изд. цитатът е в Т. 33, с. 486, но е изпуснат пасажът „нито генсекът, 
нито който и да е друг член на ЦК” - Бел. ред.) 


Март 2016 г. 

Светлин Русев 


бр. 5/6 - год. ХХ 


ПОНЕДЕ НИК 

ДЕВЕТИ СЕПТЕМВРИ 1944 - 
ТРИУМФ НА НАРОДНАТА ВОЛЯ 





Минчо Минчев -- професор, док- 
тор на философските науки. Пре- 
подава във ВТУ „Св. св. Кирил и Ме- 
тодий“. Директор е на Българския 
евразийски център. Бил е предсе- 
дател на ИО „Марксистка плат- 
форма“ в БСП. Автор е на шест 
монографии и на над 100 научни 
студии и спатии по проблеми на 
съвременната философска и по- 
литическа мисъл. 


Минчо Минчев 


Те? на народната воля - с това определение 
ще остане в българската история тази знаменита 
дата, великото събитие, случило се на нея. 

И няма никакво значение какво ще чуем за него - 
добро или лошо, величаене или хули. За едни то е пре- 
врат, за други - революция. А то еи едното, и другото. 
По технологията на вземането на властта - преврат, по 
своите последствия - революция. 

Въпреки тази помирителна характеристика на 
това събитие, то разединявало нацията. А това било 
нещо лошо! 

Втората оценка не е вярна! Първата е вярна, но с 
едно уточнение - Девети септември разединява наци- 
ята, но не като я раздвоява на две равни части, а като 
отделя народа от престъпната монархофашистка вър- 
хушка от онова време и от нейните кръвни и идейни 
потомци днес. 

Деветосептемврийското народно въстание, което 
предхождаше преврата и продължи и след него, съв- 
сем не бе начало на разединението на нацията, нито 
пък негов край. То бе негова връхна точка. То бе водо- 
раздел не само между две епохи, но и между два непри- 
мирими един с друг свята, които съществуват и днес. 

Както винаги от четвърт век насам, темата за 
Девети септември 1944 г. отново възбуди духовете, а 
върху препатилите глави на българите „свободните 
медии” пак изсипаха водопад от лъжи и злоба. 

Когато преди двадесет и седем години бе дадено 
началото на капиталистическата реставрация у нас, 
политическата върхушка на социалистическа Бълга- 
рия сериозно вярваше в т.нар. национално помирение. 

Наистина нещо трябваше да се направи, за да не може извършеният под 
външен натиск държавен преврат на 10.Х1.1989 г. да се използва за реанимира- 
не на десния реваншистки екстремизъм. Но това, което стори тогавашната вър- 
хушка на БКП по отношение на миналото, граничеше с открито предателство 
към антифашистките сили у нас. 

Българската реакция - както потомствената, така и зараждащата се в края 
на 80-те години на ХХ век - не разбра „посланието” на завзелата на 10 ноември 
властта ново-стара върхушка в БКП и се зае да рита по отворената врата, водеща 
към светлия капитализъм. 

За тази появила се сякаш от нищото реакция гръмогласно заявеният анти- 
комунизъм бе своеобразна индулгенция за нейното четиридесетилетно сервил- 
ничене пред силните на деня. И сега около великата дата пак чухме истеричния 
фалцет на омразата и интелектуалната глупост. 

В отговор на този изблик на агресивен реваншизъм лява, прогресивна Бъл- 
гария трябва най-после без колебание, спокойно и аргументирано да каже исти- 
ната за великото събитие, станало преди седем десетилетия на 9 септември 1944 г. 
Наистина нещо бе казано, но много тихо... 

Затова нека оттук нататък се съсредоточим само върху фактите, отразя- 
ващи в историческа дълбочина поредица от реални събития, започнали преди 
много години. 

Необходимо е да се проследят и най-близките събития, случили се няколко 
месеца преди великата дата в света, в Европа ив България. 

За да се обясни поведението на целия спектър от политически сили, 
действащи по това време в българското общество, трябва да се върнем, макар 
и за малко, назад в историята на Третото българско царство. 

Този кратък анализ на далечното и близкото минало с оглед на актуалните 
реалности на настоящето е изцяло в рамките на историята и затова неговата спе- 
цифика е клиополитическа“. 


жжж 


Девети септември 1944 г. всъщност бе връхната точка на гражданската вой- 
на между народа и българската прогерманска, а тогава и пронацистка буржоазия. 
А самата война започна открито през октомври 1918 г. с Войнишкото въстание и 
жестокото му потушаване. 


# “ Клиополитика - термин за обозначаване на научно направление в политологията, кое- 
то анализира историческите явления, обусловили настоящото положение на дадена 
нация или държава. Клиополитиката е съпоставима с геополитиката, но докато втората 
взема предвид действието на материалните фактори, влияещи върху актуалното със- 
тояние на определена нация или държава, клиополитиката изследва нематериалните 
фактори, формиращи настоящето, но чието съществуване е изцяло в миналото. Оттам 
и в името на това научно направление влиза Клио - музата на историята в античната 
митология. 

За четвърт век - от 1918 до 1944 г. - тази вътрешнобългарска война от- 
крои трите политически силови кръга, които даваха облика на националната 
ни история през този период. Всеки от тях има своята история, т.е. произход 
и развитие. 

Най-старият кръг се представяше от българската буржоазия, образува- 
ла се от лоялни към османската власт чорбаджии, главно търговци и лихвари, 
които бяха изначално русофобски настроени. 

След Освобождението тази буржоазия се сроди с бързо сформиращата се от 
средите на бивши поборници („чапкъни и нехранимайковци”) буржоазия. Неин 
обобщаващ социален типаж и литературен герой бе Бай Ганьо, а неин реален 
предводител - Стефан Стамболов. 

Като цяло тази хибридна буржоазия имаше три общи характерни черти: тя 
бе лихварско-корупционна и нейният капитал почти изцяло отсъстваше от про- 
изводството. Втора нейна характерна черта бе твърдата й протурска за едната и 
прозападна за двете геополитическа ориентация. И третата й характеристика - 
нейната истерична русофобия. 

Вторият силов буржоазен кръг в българския политически живот се форми- 
раше от част от чорбаджийското съсловие и от успелите по-бедни или по-60- 
гати самостоятелни производители - майстори занаятчии. Потомците на тази 
буржоазия също бяха ориентирани и на Запад, но за разлика от първите - не 
към милитаристичните Германия и Австро-Унгария, а към Франция и Англия. 
Те бяха и славянофили, и русофили. 

Третият силов кръг на българската политическа сцена се формираше от бе- 
дните и дребнособственически прослойки от града и селото. Тогава това бе народът. 

Първите два силови обществени кръга съставляваха класата на българската 
буржоазия и до Първата световна война те се сменяха в държавното управление; 
те бяха партиите на властта - актуална и потенциална. 

Третият силов кръг бе представен от партиите на народа - БЗНС и социал- 
демократите - „тесни” и „широки”. Те влязоха във властта и в управлението на 
държавата едва след Първата световна война, т.е. след втората национална ката- 
строфа. 

Тези три политически силови кръга, освен социално-класовата си база, ос- 
вен своето партийно представителство, имаха и своите собствени социокултур- 
ни особености, среда и начин на живот. 

С годините след Освобождението различията между тях се задълбочаваха, а 
отношенията им все повече и необратимо се изостряха, за да се стигне до поврат- 
ната точка - Деветосептемврийското народно въстание. 


жхж 


От разгрома на Войнишкото въстание и незаконното възкачване на княз 
Борис на овакантения от баща му престол през 1918 г. до есента на 1944 г. в Бъл- 
гария бяха извършени три държавни преврата - на всеки десет години по един. 

Първият, състоял се на 9 юни 1923 г., бе дело на обединилите се две фракции 
на българската прогерманска и проангло-френска буржоазия срещу управление- 
то на БЗНС. Този преврат осуети направения от земеделската партия опит да ус- 
танови и утвърди народна власт в България. 

Вторият, военен преврат, извършен след десет години - на 19 май 1934 г., 
по замисъл бе антимонархически и целеше чрез въвеждането на „непартийна” 
военна диктатура да се спре разгулът на буржоазната т.нар. демокрация и да се 
ограничат изстъпленията на фашизиращата се ВМРО. Получи се обратното. По- 
страдаха пак народните сили - комунистите и земеделците. Спечели прогерман- 
ската вече фашизираща се българска буржоазия, а укрепилият се на трона цар 
Борис Ш стана водач на пронацистките сили в страната. Започна десетилетието 
на монархо-фашисткия режим у нас. 

Третият, военен преврат, извършен на 9 септември 1944 г., бе вече дело на 
народните сили и на прогресивните кръгове в армията. Той бе пряко насочен 
против пронацистката, германофилска буржоазия. Прозападната англо- и фран- 
кофилска буржоазия остана встрани от преврата и от вече започналото в страна- 
та народно въстание. 

През целия десетгодишен период на монархофашистка диктатура в България 
- 1934-1944 г., тази буржоазия имаше колебливо и пасивно, макар и антифашист- 
ко поведение. Тя отказа да се включи в създадения от народните сили Отечествен 
фронт и си остана легална „на негово величество цар Борис Ш” опозиция. 


жхжх 


Как по-точно протичаха събитията на финалната права, преди народните 
сили да поемат съдбата на България в свои ръце? 

На 6 юни 1944 г. бе открит Вторият фронт срещу нацистка Германия. Започ- 
на настъплението на обединените англо-американски военни сили в Западна Ев- 
ропа. Тяхната авиация напълно господстваше във въздуха и методично сриваше 
със земята немските градове. За по-прозорливите вече бе ясно - Германия губи 
войната. 

На 20 юли 1944 г. бе извършено покушение срещу А. Хитлер и върхушката 
на Вермахта. 

През август нацистите бяха изгонени от Париж - символа на свободна 
Франция. По същото време Червената армия проведе успешно Яш-Кишиневска- 
та операция и на 23 август бе освободен Букурещ. 

Какво ставаше по това време в България? В края на май след деветмесечно 
управление падна правителството на Добри Божилов. Но не заради водената от 
него изцяло угодническа прогерманска политика, а заради неспособността му да 
се справи с въоръжената антифашистка съпротива и най-вече с „четите”, т.е. с 
партизанското движение. 

На негово място дойде правителството на Иван Багрянов, което трябваше 
да изпълни две взаимноизключващи се задачи - „да направи завой” към благо- 

приятен за антихитлеристката коалиция неутралитет ив същото време - да лик- 
видира „шумците”, т.е. - партизаните. 

На това правителство историята даде дълъг за тогавашната ситуация срок 
- точно три месеца, за да изведе България от задънената улица и да съхрани ка- 
питалистическия строй в страната. 

Това бе изключителен шанс за българската буржоазия и тя виртуозно... го 
проигра. 

Тиражираните измислици на нейните кръвни и идейни потомци, че някак- 
ва сделка между У Чърчил и И. В. Сталин, изписана върху... салфетка в Ялта, 
определила съдбата на България в следвоенния половин век се разбиват на пухи 
прах при досега с фактите. 

Когато от юни до септември се води битката за България, срещата в Ялта 
предстоеше. Тя се провежда между 4 и 11 февруари 1945 г., т.е. цели пет месеца 
след 9 септември 1944 г. За съдбата на България „тримата големи” са говорили на 
Техеранската конференция. Там У. Чърчил заявява, че англичаните „нямат наме- 
рение да воюват на Балканите, затова ще настояват Турция да влезе във войната с 
нападение срещу България” По този повод британският премиер пита Й. В. Ста- 
лин как Съветският съюз би погледнал на това, като се има предвид традиционно 
доброто отношение на русите към българите и обратно. 

Сталин винаги е настоявал вторият фронт да бъде открит на Атлантика, а 
не на Балканите. Но идеята на У Чърчил - Турция да накаже България, като я 
нападне, не го напуска чак до 5 септември 1944 г., когато СССР обяви война на 
България и така пресече реализацията на замисъла на Чърчил. 


жжжх 


Но нека се върнем отново в България през горещото лято на 1944 г., когато 
на 1 юни на власт идва новото правителство на Багрянов. Но вместо да направи 
налагащия се от обстоятелствата и обещан от него „завой” във външната поли- 
тика на страната, то още повече засилва репресиите срещу партизаните, въпреки 
обещаната от Багрянов амнистия за предалите се на властите. „Амнистията” се 
оказва коварен ход на фашистката власт - никое друго правителство от 1941 до 
1944 г. не се е оцапвало с толкова много кръв като Багряновото. При това борбата 
срещу партизаните се води с планирана жестокост. 

На 21 юни министърът на вътрешните работи и здравето проф. Ал. Стани- 
шев издава прословутата заповед М 4273, според която „нелегалните чети трябва 
безпощадно да се унищожават”. В тази заповед антифашистите, които получават 
военно-политическа помощ отвън - от Англия и от СССР, са определени като 
„национални предатели”. 

Кого са предавали те, след като са водили борба на страната на вече видимо 
побеждаващата във войната антихитлеристка коалиция: И всъщност - на коя 
страна се оказват днешните позакъснели апологети на тогавашната „законна 
власт” в България? 

В друга заповед, вече от 3 август 1944 г., в борбата срещу „шумкарите” към 
полицията и жандармерията се присъединява и армията. Тогава няма как да се 
избяга от въпроса: на коя страна е правителството на Ив. Багрянов с неговия 
прословут „завой”? На страната на антихитлеристката коалиция или на страната 
на нацистка Германия? 

Фактите са неопровержими - кървавата разправа с антифашистите се за- 
силва с всеки изминат ден. Без съд и присъда се избиват партизани и техни ята- 
ци, изгарят се къщите им; по безмилостния Закон за защита на държавата за ми- 
нимална вина се съдят и разстрелват по бързата процедура дори малолетни... 

В същото време над България надвисва смъртна опасност отвън. На 28 юли 
министърът на външните работи Първан Драганов докладва пред Ив. Багрянов 
и министрите на войната и на вътрешните работи за растящата заплаха от намеса 
на Турция във войната, тъй като западните съюзници не могат да отделят сили 
за инвазия на Балканите. Те са им нужни в Западна Европа и в Северна Италия. 

Включването на Турция във войната е трябвало да се извърши в самото на- 
чало на септември; както вече стана дума - за подобна съдба на страната ни У. 
Чърчил загатва още в Техеран. 

Ясно е, че правителството на Ив. Багрянов е знаело за това, но е продължа- 
вало да демонстрира своята сервилна вярност към нацистка Германия, рискувай- 
ки след войната Югоизточна България да бъде предадена на Турция. 

Това се подкрепя и от едно друго събитие, станало тогава. На заседание на 
Министерския съвет от 28 юли министър-председателят и неговите министри, 
вместо да използват благоприятната обстановка и да обърнат оръжието срещу 
нацистка Германия, с писмо до В. Кайтел искат разрешение (?) от него да изтеглят 
българските войски от Сърбия и Македония... за да ги хвърлят срещу партизани- 
те. Тоест те искат разрешение от нацистите за продължаване на братоубийстве- 
ната гражданска война! 

Явно Турция също е била информирана за това писмо, защото на | август 
нейният пълномощен министър в София Т. Ментеш иска среща с П. Драганов и 
му предлага на мястото на оттеглящата се българска войска от Сърбия и Маке- 
дония да дойдат части на турската армия. Българският външен министър не се 
съгласява с това, но на другия ден - вече 2 август 1944 г., Гурция скъсва дипло- 
матическите си отношения с Германия и заявява пред съюзниците, че е готова за 
бойни действия на Балканите. 

Срещу кого? Естествено - срещу силите на Оста. А това са германската и 
българската армия... 

Положението по това време започва стремително да се променя и в друго 
отношение - още на 11 август съветският пълномощен министър в София Л. 
Кирсанов запитва лично Ив. Багрянов готова ли е България да скъса с Германия 
и да се обърне срещу нея. 

Това е било откровено подсказване България да поеме нещата в свои ръце и 
да премине на страната на сигурните вече победители. Още повече че подготовката 

на Яш-Кишиневската операция е била приключила и едно скъсване с Германия би 
ускорило идването на Червената армия на Балканите, а на бъдещата мирна конфе- 
ренция България би била третирана по друг, много по-благоприятен за нея начин. 

В отговор на запитването на Л. Кирсанов правителството на Ив. Багрянов 
решава отново да поиска съгласието на германците за... скъсване с тях?! 

Колко сериозно е гледала Москва на подобна крачка от страна на България 
говори фактът, че скоро след отрицателния отговор на Ив. Багрянов съветски- 
ят пълномощен министър е бил отзован от поста му за несправяне с поставе- 
ната задача. 

От дневника на Богдан Филов - тогава регент с най-голяма тежест в управле- 
нието на страната - личи, че е очаквал немците да удържат позициите си на север 
от Молдавия. Освен това Б. Филов, по някакви негови си причини, е смятал, че 
така демонстрираната вярност към Третия райх ще повиши цената на България 
в готвените преговори с американците и англичаните за примирие... Така може 
биемислили Ив. Багрянов. 

В какво друго е вярвала управляващата тогава германофилска, пронацист- 
ка политическа гарнитура? В някакво чудо: В някакъв рязък обрат на Източния 
фронт? В евентуален разрив между СССР и западните съюзници? Или в митич- 
ното тайно супероръжие на Хитлер? 

Може би във всичко това вкупом, което нагледно демонстрира пълната лип- 
са на разум и на елементарно чувство за самосъхранение на прогерманската бъл- 
гарска буржоазия. 

На 19 август Ив. Багрянов връчва на Л. Кирсанов отговор на нотата на съ- 
ветското правителство. Българският премиер в 11 точки излага своята позиция 
за обрат във външната политика на страната. 

Това е бил златен шанс да се спаси поне част от територията на България в 
Беломорието, а за българската буржоазия и още нещо - да се съхрани капиталис- 
тическият строй в България и след войната. Тогава този шанс е бил безвъзвратно 
пропуснат. 

За да се хареса на англо-американците, Ив. Багрянов е заявил публично 
своята готовност да изпълни техните, различни от съветските, искания - да из- 
тегли българската армия от Македония и Южна Сърбия. 

С това прави поредната колосална и съдбоносна за България грешка! 

По това време българската войска е наброявала над 400 хиляди души - отлич- 
но обучени, добре екипирани и мотивирани за бойни действия. Но срещу кого? 

В голямата си част младшото офицерство е патриотично, но и антигерман- 
ски настроено. А генералитетът и старшото офицерство - прогермански. 

Какво следва от това? 

От средата на август 1944 г. започва изтеглянето на немската група армии 
„Е” от Гърция към Югославия и Унгария, за да не бъде отрязана от север. То е 
могло да стане само по два коридора - по долината на Вардар или по долината на 
Струма. А те са били под контрола на българската армия. Изходът от това поло- 

жение е бил - България да обяви война на хитлеристка Германия и да задържи с 
боеве изтеглянето на немците за не повече от 10-15 дни - до идването на Черве- 
ната армия. 

По същото това време започва Яш-Кишиневската операция на Червената 
армия, която за броени дни завършва с пробив на немската отбрана и с капиту- 
лацията на Румъния на 23 август. Но прогерманската клика в България още се на- 
дява, че Червената армия няма да премине Дунав в преследване на немците. Защо 
филовци, багряновци и прочие са се надявали на това - бе и си остава загадка. 

Не е загадка обаче тяхната омраза към Съветска Русия и тяхното антикому- 
нистическо заслепление. Те не са им позволили да преценят какво е означавало 
да бъде спряна с бой оттеглящата се група армии „Е” на Вермахта. Означавало е, 
че немалка част от Беломорието, а може би и от Вардарска Македония щяха да 
останат в пределите на страната, както остана Южна Добруджа заради участието 
на българската армия на страната на съюзниците през последната фаза на война- 
та. Няма съмнение, че спирането на групата армии „Е, изтеглящи се от Гърция, 
щеше да ускори победата над хитлеристкия Райх. 


жжж 


След преврата в Букурещ на 23 август 1944 г. се открива последната фаза в 
битката против монархофашизма в България. Особено значение за нейния изход 
имат събитията, белязали една дата, на която обикновено не се отделя особено 
внимание - 26 август 1944 година. Те стават на различни места в България и из- 
вън нея и имат съдбоносно значение не само за развитието на събитията в след- 
ващите две седмици до 9 септември, не само за следващите 4-5 години, но и за 
десетилетия напред. 

На 26 август при регентите - принц Кирил, проф. Филов и ген. Михов, се 
явяват Ив. Багрянов - министър-председател, П. Драганов - министър на външ- 
ните работи, ген. Русев - министър на войната, и началникът на Генералния щаб 
на армията ген. Трифонов и вземат решение: да се изтегли корпусът от Македо- 
ния и Сърбия и да се започне разоръжаването на немските войски в България. 

На същия ден крайните пронацистки елементи в страната подготвят военен 
преврат за завземане на властта и за въоръжена съпротива срещу Червената ар- 
мия. Целта е била да се забави за известно време нейното настъпление в Бълга- 
рия, докато завърши изтеглянето на групата армии „Е” на Вермахта от Балканите. 

По чисто технически причини този смъртоносен за България план се отлага, 
а след това се и проваля. 

Пак на 26 август 1944 г. изпратеният преди 10 дни в Анкара Стойчо Мо- 
шанов - представител на проанглийската фракция на българската буржоазия, 
започва разговори с представители на САЩ и Великобритания. Той е трябвало 
да договори със западните съюзници начина, по който България да излезе от 
Тристранния пакт и изобщо от войната. С това изплашената българска бур- 
жоазия се е надявала да избегне навлизането на Червената армия в страната. 

Стойчо Мошанов докладва на регентите за първите резултати от своята мисия, 
а те решават на 29 август той да замине за Кайро за нови разговори с англо-аме- 
риканците... 

И отново на 26 август, при самолетна катастрофа над град Брянск, заги- 
ват Станке Димитров и група водещи функционери на БКП, които е трябвало 
да оглавят въстаническата армия НОВА, да отвоюват свободна територия и да 
посрещнат Червената армия като съюзническа военна сила. Така след войната 
България е имала шанса да бъде възприета като участник в антихитлеристката 
коалиция. 

Това е трябвало да бъде народният „завой” към държавите - победителки 
във войната. Но с гибелта на групата на Ст. Димитров се изчерпват всички въз- 
можности за еднозначно решение на политическата криза в България. Настъпва 
времето на хаотичните импровизации на българската политическа сцена. 

В първия ден на септември правителството на Иван Багрянов подава ос- 
тавка. На негово място идва правителството на Константин Муравиев, което 
е лишено от всякаква представителност. То стои някъде „по средата” между 
прогерманската клика и широкото народно движение, представено от Отечест- 
вения фронт. 

Правителството на К. Муравиев не разполага с никакво време. Негови- 
те действия са крайно противоречиви - то обявява война на Германия, след 
като е облекчило окончателното изтегляне на Вермахта от България; обявява 
амнистия на политическите затворници, но продължава кървавата разправа с 
партизаните. 

Може би искреното желание на кабинета е било да направи обещавания, но 
неизвършен от Ив. Багрянов „завой”. Муравиев не вижда друг изход от положе- 
нието, освен насочването на Червената армия отвъд Дунав на запад и очакването 
в България да дойдат англо-американските съюзници от юг. 

Както стана ясно, в България е щяла да дойде от югоизток турската армия. 
С обявената от СССР война на България на 5 септември този катастрофален за 
родината ни сценарий бе провален. Дали Червената армия е била освободител, 
или окупатор днешните историци - апологети на фалиралата тогава българска 
буржоазия, могат да спорят колкото си искат, но едно е безспорно - тази армия 
спаси България от турска окупация и от загуба на съществена част от нейната 
територия. 


жхж 


Но защо бе такова поведението на българската легална опозиция по това 
време? 

Българската демократична, англо-френски ориентирана буржоазия бе съв- 
сем обезсилена след преврата на 19 май 1934 г. Нейните партии изчезнаха от 
политическата сцена. В общественото пространство се рееха само имената на 
техните лидери - генерали без армии. Те бяха антифашисти, но приемаха член- 

ството на страната в Тристранния пакт като неоспорима неизбежност. В Народ- 
ното събрание те имаха достойно поведение и защитаваха последните остатъци 
от буржоазната демокрация. Но в своите публични прояви срещу монархофа- 
шистката диктатура на прогерманската фракция на българската буржоазия те 
бяха колебливи и нерешителни. 

Колебливо и нерешително се държаха те и в съдбоносния месец август 
1944 г., когато за всички здравомислещи хора бе ясно, че Термания губи война- 
та и на Балканите най-близо е Червената армия. Вместо да направят очаквания 
дори от Берлин „завой” към излизане от войната, буржоазно-демократичните 
сили тръгнаха да водят безсмислени преговори с англо-американците, с които 
България бе в състояние на война, а не със СССР, с който страната ни имаше 
дипломатически отношения от висок ранг. 

Това показва пълната липса на разум у изхабената политически, морално и 
психически демократична българска буржоазия. 

Съставеният на 2 септември 1944 г. от нейни представители кабинет на Кон- 
стантин Муравиев бе закъснял и неадекватен на сложната ситуация. Това бе пра- 
вителство на отчаянието, а не на волевото усилие за спасение на България. 

В състав от 14 души новият кабинет включваше освен К. Муравиев извест- 
ни личности, но представляващи вече полузабравените си от народа партии: 
Демократическата - четирима, БЗНС „Врабча”- трима, Народния блок - двама. 
Имаше и четирима безпартийни и един военен. 

Този кабинет просъществува само една седмица и не успя да овладее поло- 
жението в страната - липсваха му каквито и да са ресурси за извеждане на Бълга- 
рия от кризата. Нещо повече - един по-продължителен престой на този кабинет 
на власт неминуемо щеше да доведе страната до трагедия, до гражданска война с 
много жертви, както в съседна Гърция. 

На 5 септември СССР обяви война на България и това направи безпред- 
метни безволните хитрувания на правителството. Дните от 5 до 15 септември 
1944 г. вече имаха характер на народно въстание - страната бе парализирана от 
стачки, разбиваха се затворите, полицията продължаваше да стреля по демон- 
странтите, на много места старата власт се съпротивляваше с оръжие в ръка. 


жхжх 


Поемането на властта от правителството на Отечествения фронт на 9 септем- 
ври сложи окончателно край на монархофашисткия режим у нас; сложи край и на 
всички политически комбинации на двете фракции на българската буржоазия. 

Единствен спасител на Отечеството от нова национална катастрофа тогава 
можеха да бъдат само народните слоеве от града и селото. 

Без да чака повече, след като СССР обяви война на България, народът въста- 
на. От 6 септември започна превземането на властта в различни части на страна- 
та. Само на отделни места фашистката полиция и жандармерията все още оказ- 
ваха въоръжена съпротива. И така бяха дадени още жертви. 

Народното въстание изпревари преврата на 9 септември и продължи след 
него, давайки своя принос и за това, че армията остана в казармите и не отправи 
нито един изстрел срещу настъпващите части на Третия украински фронт. 

Това даде възможност на партиите на народа, обединени в Отечествения 
фронт, да съставят на 9 септември първото народно правителство, което същия 
ден сключи примирие със СССР. Оплакваната и до днес от българската реакция 
съветска военна инвазия срещу България трая точно 4 дни. 

А още по-оплакваната съветска окупация на страната след това трая 32 ме- 
сеца; по-точно - от 8 септември 1944 г. до пролетта на 1947 г., не много след като 
на 10 февруари същата година бе подписан мирният договор между България и 
страните - победителки във Втората световна война. 

След това съветската армия се изтегли окончателно от България и никога 
повече не установи свое трайно присъствие в нея. 

Измислица на съвременните доморасли реакционери е и твърдението, че на 
Девети септември 1944 г. бил извършен комунистически преврат. 

В програмата на отечественофронтовското правителство нямаше нищо ко- 
мунистическо. Това бе програма за установяване на антифашистка, народноде- 
мократична, а не на социалистическа власт. И това бе решено не само от партиите 
в ОФ, то бе еднозначно подкрепено и от Москва. 

Съставът на самото отечественофронтовско правителство също го доказва. 
В него влизаха по четирима представители на ПК „Звено”, БЗНС „Пладне” и БРП; 
по двама от левицата на БРСДП и двама независими. 

Премиерът Кимон Георгиев не бе комунист. Комунист бе Добри Терпешев, 
който бе вицепремиер заедно с лидера на БЗНС „Пладне” в страната - Никола 
Петков. 

Впоследствие народнодемократичната форма на управление в България по- 
каза на дело своята жизненост, но трая само четири години поради завихрената 
във втората половина на 40-те години на миналия век от Запада Студена война. 

През 1948 г., заобиколена от три враждебно настроени към нея държави - 
Турция, Гърция и Югославия, България бе пред избор - или ускорено развитие 
по социалистически път, или реваншистка буржоазна диктатура и неминуем нов 
кръг на възобновена гражданска война. 

За обичащите Отечеството си честни българи е ясно изборът на кой от двата 
пътя бе правилният. Следвайки този път, въпреки всички неизбежни трудности 
по него, народът ни преживя най-хубавия период от своята нова история. 


жжж 


Реанимираната днес българска реакция ненавижда тази дата. Нищо чудно 
- на нея българската буржоазия претърпя тотален исторически крах. Тя показа 
своята негодност да защити не само Отечеството ни, но и самата себе си. Засле- 
пена от страх и омраза, тя изпускаше един след друг благоприятните моменти за 
изход от положението, до което бе докарала страната с късогледата си политика. 

Подготовката за това фиаско започна точно три десетилетия преди великата 
дата Девети септември, тогава, когато в обществения живот на страната взе връх 
прогерманската буржоазия. Чрез политическата си клика тя тласна България в 
Първата световна война на страната на една обречена коалиция. Тогава, за раз- 
лика от нея, гръцката, сръбската и румънската буржоазии утроиха териториите 
на своите държави. 

В резултат на пагубната си политика нашата буржоазия за краткото си съ- 
ществуване направи така, че с изключение на източната си част, България грани- 
чии днес със себе си на север, запад и юг. 

Тази буржоазия разстреля разбунтувалите се войници, гнили три години в 
окопите, за да бранят интересите й. Тя свали с кървав преврат през юни 1923 г. 
законното народно правителство на Ал. Стамболийски, смаза с нечувана жесто- 
кост народното въстание през септември 1923 г. Цели двадесет години тя водеше 
ту затихваща, ту разгаряща се, но несекваща вътрешна война срещу трудовия 
народ на България. 

Затова на 9 септември бе сложено началото на нейния исторически край. 

Един логичен и справедлив край! 

Това е основното убеждение на народните, левите сили в България. Това 
убеждение трябва да лежи в тяхната стратегия за спасението на нашия народи 
държава. 


56 ПОНЕДЕАНИК 0 бр.5/6-год. ХХ 


Политикад 


КОНТРОЛЪТ НАД ЕЛИТИТЕ 





Славчо Кънчев - председател на 
УС на Асоциацията за борба про- 
тив корупцията в България, член 
на (БЖ. Автор на повече от 1000 
статии в периодичния печат, на 
научни публикации по социоло- 
гия и право, на сборници с публи- 
цистика. 


Славчо Кънчев 


Апатията е смърт, лишена от поезията на смърт- 
та, смърт в най-грозната форма; апатията е най-несим- 
патичното качество на един народ. 

Д-р Кръстю Кръстев 


Преди години, когато проф. Збигнев Бжежински 
посети България, в отговор на журналистически въ- 
прос относно ситуацията в страните от Централна и 
Източна Европа, намиращи се тогава в условията на 
т.нар. преход, той твърде безкомпромисно, но съще- 
временно в академичен стил типологизира тази общ- 
ност като „държавите, които преди наричаха себе си 
„социалистически”. 

Едно интелигентно, но и иронично вербално на- 
мигване към самата същност на политическата прак- 
тика на марксистко-ленинската идеология. Практика, 
твърде бързо изпратила в музея на революционния 
ентусиазъм мобилизиращия лозунг „Вся власть со- 
ветам”, докато институциите на властта останаха да 
функционират само формално, и мутирала идеята за 
социалистическа демокрация във високоустойчив 
модел на партократичния бюрократизъм. 

Но не е ли аналогично повторение на описаната 
девиация от първоначалните теоретични разработки и 
настоящата ситуация - по отношение на доктрината на 
либералната демокрация, чиято основна ценност е плу- 
рализмът, а вследствие на това управлението трябва да 
гарантира равно третиране на всяка разумна концеп- 
ция за добър живот, както и да формулира и поддържа 
правилата, които подпомагат гражданите да направят 
живота си такъв, какъвто те искат: И което е по-важ- 

но: нямат ли общ генезис двете девиантни явления: При некропатията на „социа- 
листическата демокрация” мнозинството граждани се изтласкват вън от реалния 
властови механизъм като субекти - със съответните икономически и психологи- 
чески загуби, а в условията на либерална демокрация все по-нарастващи по аб- 
солютна стойност многопосочни вектори на влияние на специалните групи осъ- 
ществяват през финансови потоци изборните успехи на позиционирани изгодно 
спрямо техните интереси политици. Опасност, за която проф. Збигнев Бжежински 
алармира: „американската политическа система - силно зависима от финансовите 
инжекции за политическите кампании - става все по-уязвима за силата на много 
богатите, но тясно политически мотивирани вътрешни и външни лобита, способ- 
ни да експлоатират наличната политическа структура, за да наложат своя „дневен 
ред” за сметка на националните интереси”. В тревогата си той в никакъв случай 
не е първият. Още Франклин Рузвелт пише до един от най-близките сътрудници 
на Удроу Уилсън (американски политик, демократ, президент на САЩ през 1913- 
1921 г.): „Истината е... и вие много добре го знаете, че финансовите елементи от 
по-големите центрове са притежавали правителството още от времето на Андрю 
Джексън (американски политик, демократ, президент на САЩ през 1829-1837 г.), 
и аз не изключвам напълно от това правило и администрацията на Удроу Уилсън” 

Що се отнася до актуалната глобална ситуация по отношение на либе- 
ралната демокрация, нетълкувателно красноречиви са самите заглавия на пуб- 
ликации в юбилейното (януари 2015 г.) издание на „Джърнъл ъф демокраси” 
(печатния флагман в своята сфера) по случай двадесет и пет годишнината от 
неговото основаване „В залез ли е демокрацията?” на съиздателя на списание- 
то Марк Ф. Плетнър, както и „Защо демокрацията се представя толкова не- 
добре?” на знаменития Франсис Фукуяма. 

Ето защо в този ред на мисли е напълно уместен обобщаващият, кардинален 
въпрос в съвременната политология, който не е поставен директно досега в нея и 
по тази причина не му е отговорено: не е ли налице обща центробежна сила, която 
изтласква и двете идеологии в процеса на тяхната реализация твърде далеко от тео- 
ретичното ядро, до степен, която компрометира техните реализации: Толкова дале- 
ко, че двете политически практики (всяка по свой път) придобиват пресечна точка 
от естество на „черна дупка” спрямо изходната теоретична претенция за легитими- 
ране на парадигма за демокрация. В тази пресечна точка като модел на функциони- 
ране, предварително изключени априори и в двете теоретични конструкции поради 
своята антиконцептуалност, различията между двете политически практики по от- 
ношение на мнозинството от гражданите са от втори ранг. Тоест продуктивни са, но 
не притежават потенциал да анихилират силите, довели до изкривяването (дефор- 
мирането) и на двете идеологии при тяхното приложение и до превръщането им 
в два вида от един и същи тип, след като демонстрират общ деструктивен процес 
спрямо съответния идеал за демокрация, със съвпадащ краен отрицателен резултат 
в сферата на взаимоотношенията „управлявани - управляващи”. Това обстоятелство 
от своя страна провокира двете политически практики да се предефинират в една. 

Шокиращо заключение, нали? Тази обща политическа практика, чиято 
теория непременно съдържа множество разработки за социален инженеринг 
и манипулиране на масовото съзнание (макар и под друго име), е коректно да 
носи наименованието „константна елитокрация”. Константа във времето не по 
отношение на състава си, а като социален феномен. 

„Подривна акция” на извънземни пришълци ли е, или съществува съв- 
сем просто и обективно обяснение за дефицита на внимание от страна на 
академичното тяло към проблема за влиянието на елитите върху реализиране- 
то на социални парадигми: Намеса, която преформатира изходната „демокра- 
тична” теория в изгодни за елитите политически практики. 

Факт е, че неминуемо идва момент, в който всяка идеология, съумяла да 
прескочи голготата на себеутвърждаването си в публичното пространство, 
поражда и своите бенефициенти. Като умели имитатори на безкористно по- 
ведение, всъщност те започват да се облагодетелстват от пропагандирането на 
идеологията. А в ролята на първи и последни трубадури на която и да е идео- 
логия винаги са били представителите на интелектуалната прослойка. Те въз- 
вестяват сред масите изгрева й и пак те се опитват да застопорят нейния залез 
тогава, когато популярността й започва да тлее. 

Но и когато са придворни поети на господстваща идеология, и когато са 
страстни и неовладяеми дисиденти, палещи фенерите на конкуриращи доктри- 
ни за социален инженеринг, те са със самосъзнанието на „настойници” парек- 
селанс, владеещи дори нещо по-сложно от „царското умение” за управление, за 
което пише Платон в своята „Държава”. Но понеже са в ролята на интелектуал- 
ни гурута на съвременните управници, които често са с недостатъчен умствен 
капацитет за постовете си, те са всъщност псевдонастойници в управленската 
сфера. Ето защо каквато и да е евентуална идея за контрол върху резултатите от 
приложението на техния идеологически продукт би била разнопосочен негати- 
вен фактор спрямо интелектуалния елит както в икономически, така и в чисто 
психологически аспект. Че то си е чиста проба безумна наглост „профанният 
плебс” да контролира притежателите на тон таоТег хй. Затова и темата за 
„константната елитокрация” е тема табу. Както гласи един футболен афоризъм: 
„Най-сигурният начин да не ти вкарат гол е да си махнеш вратата” 

Дори италианският учен Вилфредо Парето, който в своя „Грактат по обща 
социология” пръв въвежда понятието „елит, като анализира неговата същ- 
ност. Във фокуса на анализа си той не прокарва неопровергания от обектив- 
ната политическа практика извод, а напротив - изцяло потвърден от нея, че 
самоцелното функциониране на елита единствено заради удовлетворяване на 
неговите икономически и психологически потребности е обратно пропорцио- 
нално на установения контрол върху него. Въпреки извода, че двадесет про- 
цента от причините довеждат до осемдесет на сто от събитията (20:80), който 
Вилфредо Парето извежда на основата на емпирични наблюдения върху ролята 
на елитите, тоест че една пета от населението генерира четири пети от обще- 

ствената действителност, Рубиконът не е прескочен - не е изведено заключе- 
нието за императивната необходимост от „контрол като висш израз на дове- 
рието” по посока отдолу нагоре по нивата на социалната пирамида. По-късно, 
през 1895 г. Гаетано Моска в съчинението си „Елементи на политическата нау- 
ка”, последвано от забележителния труд на германския теоретик Роберт Михелс 
„Политическите партии - социологическо изследване на олигархичните тен- 
денции в модерната демокрация”, както и от труда на видния югославски диси- 
дент Милован Джилас „Новата класа”, не продуцират каквато и да е цялостна 
конструкция за упражняване на ефикасен контрол върху елитите в полза на 
демокрацията. 

Впрочем кое е най-характерното за дискурса в областта на политологията, 
откакто през 1992 г. Франсис Фукуяма изложи в своето произведение „Краят 
на историята и последният човек” претенциозната теза за либералната демо- 
крация като единствено възможната в цивилизационния процес обществено- 
политическа формация, чиято структура съдържа необходимия потенциал за 
вътрешносистемно минимизиране на появилите се напрежения и противоре- 
чия, без да изпада в колапс и да генерира екстремни ситуации, чието разреша- 
ване е възможно единствено чрез революционна трансформация на общество- 
то? Това е, че разговорите по темата могат да бъдат все по-пълно възстановени 
чрез откъси от други разговори, водени някъде другаде на планетата по същото 
време независимо дали върху територията на апологетиката, или на критиката, 
но със стремеж към обективност у участниците в дискусиите. 

Критическата теория - по отношение на „държавите, които наричаха себе 
си социалистически”, или в конкретния случай с либералната демокрация, или 
по отношение на страни с авторитарно управление - има две основни зада- 
чи: първата от тях е да предложи емпирично обоснована диагноза на основни- 
те кризисни тенденции и несправедливости в настоящата епоха; втората е да 
очертае пътищата на прогресивната социална трансформация. 

Изпълнението на първата задача изисква разработване на теоретична ре- 
конструкция на феномена на властта в цялата му дълбочина и комплексност, 
в качеството му на едната страна на обществения договор. Но подобен подход 
неминуемо би довел до изложение на концепции, които в качествено отноше- 
ние не биха представлявали нищо по-различно от една или друга парафраза 
на вече изказани мисли. Възможен е и друг подход - аналитичната сонда да 
достигне ядрото. 

Тъй като именно общественият договор конституира властта и се явя- 
ва основа и фактор, предпоставящ съществуването и функционирането на 
властовите институции, целесъобразно е точно той да бъде разгледан дали 
равнопоставя и ако равнопоставя, в каква степен, двете договарящи се страни 
(властделегиращите и властприлагащите) спрямо своя контролен аспект. Тоест 
доколко реципрочно ефикасни са установените нормативни системи за кон- 
трол върху изпълнението на договора от двете страни поотделно. 

Всъщност как възниква общественият договор? 

От самото начало на своето съществуване човекът е живял в колектив, 
свързан с насочена към обща полза трудова дейност. За да бъде осигурено 
препитанието, е бил нужен съвместният труд на много хора. Самотният ИНДИ- 
вид ебил безсилен пред природата. Ето защо още от зората на своето битие като 
хомо сапиенс човешките същества инстинктивно са се търсили и обединявали 
в групи - първобитната община, характеризираща се с браковете между групи; 
после родовата община, чиито членове са били свързани чрез кръвно родство 
по майчина линия (основа за поява на кръвнородствени фамилии); по-късно - 
племената, последвани от по-организирани социални общности като съюзи на 
племена, прераснали в държави. Ето как хората създавали колективен живот, 
който улеснявал продължението на рода им и осигурявал тяхното оцеляване. 

Успехът на това съвместно съществуване е изисквали е зависел от това, все- 
ки индивид да промени в една или друга степен собственото си поведение, съ- 
гласявайки се на компромиси, които често са включвали отказ от някои навици, 
традиции, свободи и вярвания, тоест наложително е било всеки индивид да се 
откаже от някои права и да приеме някои задължения. Това е било необходимо, 
за да се улесни функционирането на новото обществено обкръжение, в което 
всички да могат да се ползват от облагите - емоционални близости, интелекту- 
ални, социални, икономически и духовни възможности, лична реализация и за- 
щита от опасности, глад и болести. По същество индивидите участват в сделка 
и сключват договор, който ги обвързва като група/общество, или, с други думи, 
депозират своето съгласие да образуват взаимносвързано множество от хора. 

Условията на обществения договор, или размяната на лишения срещу 
облаги, ще определят, първо, създаването, и второ, съдбата на новото обще- 
ство. То ще е жизнеспособно и проспериращо в дългосрочна перспектива ако 
и само ако облагите на повечето от участниците в него са по-съществени от 
необходимите жертви, които всеки трябва да направи в името на съвместното 
съществуване. 

Но още Томас Хобс, когато разглежда във философски аспект преми- 
наването от т.нар. природно състояние, при което няма обща сила, която да 
поддържа реда, и всички хора са в състояние на война помежду си - вой- 
на на всички срещу всички, към състояние на наличие на социален договор, 
съзира основния проблем за неговото функциониране. За да придобие този 
договор законна сила, е необходимо да има субект, който да наложи неговото 
изпълнение. Затова договарящите се страни трябва да се съгласят помежду 
си и да изберат някое лице, което ще има задължението да наложи условията 
на споразумението. В ситуацията Томас Хобс открива едно регресивно про- 
тиворечие: ако лицето, което е избрано да налага изпълнението на договора 

„повелителят”), е страна по договора, ще бъде необходимо да бъде намерено 
и друго лице, което да наложи изпълнението на договора между „повелителя” 
и подчинените. 

Цялата по-нататъшна практика и разработената теория на държавното 
управление или заобикалят, или директно отказват да поставят като централен 
проблема за непрекъснатия в пространствено-времевия континуум ефикасен 
контрол (включително и в условията на либерална демокрация) върху „мал- 
цинствената” страна в обществения договор - страната на управленския елит, 
на който са делегирани властовите пълномощия от страна на суверена. Има 
някои изключения - частични опити и постижения в тази насока, отразени в 
основните закони на няколко северноамерикански щати (предимно западни, 
където населението исторически обусловено е по-свободолюбиво и привърза- 
но към принципа на справедливостта), на Швейцария и някои други държави, 
като в една или друга степен там това е отражение на демократичното начало. 

Контролът върху управленския елит е наложителен, защото изборният 
процес има за резултат делегирането на власт. Но за да не се превърне той и 
в механизъм за отчуждаване на властови права на суверена, е императивно 
изискуемо делегирането на власт да представлява отменимо прехвърляне, то- 
ест суверенът да може по свое желание и във всеки момент да си го върне със 
съответна демократична процедура, определена предварително по негов избор. 
Това изискване е неотменно за съществуването на демокрацията, понежее въз- 
можно в определен период управлението на държавата да напусне територия- 
та на демократичния процес и да се окаже, че то се извършва под прикрития 
контрол на определени групи по интереси, като вече не преследва благото на 
МНОЗИНСТВОТО. 

Всъщност т.нар. разделение на властите в условията на представителната де- 
мокрация е противодействие срещу съсредоточаването на властовия потенциал 
в ръцете на малцина, но в не по-малка степен се явява и солидно препятствие 
срещу радикални промени в модела на държавното управление. Дори вариантът 
на нормативна уредба, представен от някои теоретици като най-резултатен израз 
на участието на суверена в управлението - чрез пълно реализиране на прекия 
избор на представителите и на трите власти: законодателната, изпълнителната и 
съдебната, не е панацея за проблема, а само негово модифициране. 

Основното противоречие, конституиращо неравнопоставеността на двете 
страни в обществения договор, нейната същностна характеристика е свързана 
с подчертан дефицит на система за контрол и съответно на санкции спрямо 
страната нарушител, и то когато това е управляващият елит. В същото време 
общественият договор чрез изградената нормативна база през своето истори- 
ческо развитие постепенно все по-пълно и по-диференцирано обхваща кон- 
трола и санкционирането на суверена, ако той се отклони от изпълнението на 
своите задължения или превиши правата си (или си присвои права). Въпреки 
общата постановка на Джон Лок за правото на народа като суверен да смени 
управника, ако той не смогне да управлява съобразно с желанието на народа, 
липсата на изрично включена в обществения договор клауза за инициирането 
на подобна процедура (освен чрез отрицателна изборна бюлетина, но едва при 

следващите избори) поставя в неравностойно положение суверена. Спрямо 
него е налице непрекъснат времево контролно-санкциониращ механизъм като 
следствие от обществения договор, какъвто механизъм, непрекъснато дейст- 
ващ спрямо управленския елит, не е заложен като клауза от договореностите 
със суверена. 

Отзоваване на лица, заемащи изборни длъжности - без непременно да 
са извършили криминални престъпления, чрез референдуми, инициирани 
от суверена, което всъщност представлява акт на възвръщане на прехвър- 
лени властови пълномощия от страна на суверена; ограничаване на броя на 
мандатите за заемане на изборни длъжности (обикновено не повече от два); 
невъзможност за промяна на конституцията без пряко допитване до гражда- 
ните (това е налице във всички американски щати с изключение на Делауеър); 
облекчени условия за провеждане на референдум; възможност за индивидуал- 
ни жалби на гражданите до Конституционния съд - ето част от политическите 
практики, чието въвеждане допринася за установяване на равноправие между 
държателя на „пълния пакет акции от властта” - суверена, и множеството от 
лицата, на които той е делегирал правомощия за упражняване на власт и ги е 
трансформирал във властприлагащи. И това е само началото! 

Голямата дискусия относно предимствата и недостатъците на неолибе- 
ралната доктрина и т.нар. модел на социална държава е напълно деформира- 
на от пълното разминаване между заявените намерения чрез предизборните 
платформи и последвалите политически практики поради подмяната на избор- 
ния вот, тоест вследствие на неизпълнението на поетите предизборни анга- 
жименти. Заявените предварително принципи и намерения за инженеринг за 
изграждане и функциониране на социална държава в полза на мнозинството 
от гражданите обикновено се оказват безсъдържателна фикция под влияние 
на глобалния натиск на транснационалния капитал за хегемония на неговите 
интереси при провеждането на реалните национални политики и в трите сфе- 
ри на властта, особено подчертано през последното десетилетие на миналия и 
от началото на този век. Напоследък показателен пример е споразумението за 
Трансатлантическо партньорство и инвестиции между САЩ и ЕС. В неразрив- 
на връзка с тези действия е и апетитът на управленските елити за обогатяване, 
задоволяван чрез използване от длъжностните лица както на правата, пре- 
доставени им от заемания пост, така и на асиметрията в информацията, с която 
те разполагат, спрямо обикновените граждани. А от страна на политиците - по- 
средством статусните им позиции. А суверенът преднамерено и целенасочено е 
лишен от законовата възможност за своевременна реакция в своя защита. 

Все по-често у нас се споменава понятието „подмяна на електоралния вот” 
- отклоняването от дадените на суверена обещания в предизборния период, в 
реалната политическа практика на управленския елит. По този начин се оголва 
трагичната същност на дефицита на равнопоставеност на двете страни на 06- 
ществения договор. 

Ето че на практика общественият договор по отношение на суверена е 
долнопробна стока, чието съдържание катастрофално се различава от реклам- 
ния етикет. В този случай цената на общественото съгласие обективно се оказва 
прекалено висока за суверена в сравнение с облагите - много от които остават 
пуснали котва в безкрайното пространство на несбъднатото очакване. Така че 
стимулът за гражданите да останат страна по договора вече го няма. При това по- 
ложение пред индивида има две възможности: или да търпи и да страда, или да се 
опита да промени условията на договора - чрез сила или по мирен път. Ето къде 
е втората задача на критическата теория - да посочи пътищата за прогресивна 
социална трансформация чрез разбиване на индивидуалистичната конструкция 
на либерализма, налагана на отделния индивид, За да бъде той омаломощен като 
социален потенциал на противодействие - срещу когото са озъбени глобалните 
конфигурации на дисциплинарната и капиталистическата власт. 

В днешния си вид общественият договор у нас представлява приватизира- 
не (без справедлива компенсация!) на правата на суверена в полза на управля- 
ващия елит. Безкомпромисното кремиране на тази въпиюща несправедливост 
сега е единствената гаранция, че тя няма да просъществува всегда, нътне и прис- 
но и во веки веков! 

Както пише още през ХТХ век английският икономист и философ Джон 
Стюърт Мил: „Правата и интересите на всеки човек или на който и да е човек 
са защитени от неспазване само когато заинтересованият човек сам е спосо- 
бен и по навик предразположен да ги защищава.... Защитеността на човешките 
същества от злото, което могат да им нанесат други хора, е пропорционална 
на способността им да бъдат, и в действителност да са, само-защитаващи се.” 
(подч. - авт.) 

Каква е конкретната ситуация в България днес по отношение на кон- 
трола върху елитите? 

Високото ниво на неопределеност на технологията на политическия про- 
цес позволява на представителите на властта да използват бюджетните сред- 
ства и другите обществени ресурси за решаване на свои лични и частни групо- 
ви проблеми. Ако съществуващият институционален механизъм ограничава 
политическата конкуренция или - още по-зле - ако прави невъзможен кон- 
трола от страна на суверена, тогава правителството само задава критериите за 
оценка на своята дейност. Ето как правителството не предоставя друга система 
за оценка на ефективността на провежданите от него мероприятия, освен да 
бъде съдено на основание на това, в каква степен те съответстват на целите и 
интересите, които правителството само е формулирало. 

Омаломощили предварително суверена посредством приемането на из- 
годна за интересите им конституция (чрез механизма на Велико народно 
събрание, тоест върху територията на политическия сегмент, върху който опе- 
рират политическите актьори, а не чрез всенароден референдум) и присвоили 
несъразмерно голяма операционна сила в държавния мениджмънт, прави- 

телството, законодателният орган и групите за специални интереси имат по- 
тенциала да наложат на широките слоеве от населението както учредяването 
на определени институции, така и нормативната база, която реализира тяхно- 
то функциониране. Именно така се осъществява нееквивалентният обмен. На 
практика „вътрешните хора” на властта посредством съответния институ- 
ционален механизъм дават на суверена в ролята му на аутсайдер такъв избор: 
да играе по наложените му от тях правила или при неспазване на правилата 
да бъде санкциониран - в една или друга степен, по един или друг начин - от 
правоохранителните органи. 

Възможен е и друг вариант в играта „гука има, тука нема” между управ- 
ляващите и гражданите, който е „по-интелигентнияг, но всъщност е едно 
по-твърдо отношение към суверена. Чрез пълния контрол върху дневния реди 
на трите власти силните актьори на политическия пазар изобщо не дават въз- 
можност на аутсайдера суверен да избира между благоприятни за него решения, 
понеже алтернативи просто не са включени като възможни решения. И в двата 
случая - което еи целта на властприлагащите (само суверенът е властимащ)) - 
гражданите трябва да направят „доброволен” избор в рамките на действащите 
институции измежду ограничените от властта алтернативи и накрая, естестве- 
но, се оказват жертви на манипулации от страна на господстващите политиче- 
ски сили. 

Всъщност политическият пазар в този случай се явява бутафорен каму- 
флаж за прикриване на подчертано егоцентричен, ориентиран към удовлетво- 
ряване на интересите на управляващите процес на нормотворчество. 

При липса на наложен пълен и непрекъснат във времето контрол върху 
елитите битието на неелитарното мнозинство от граждани попада под валя- 
ка на неопределеността, аналогично на изведеното следствие от основното 
уравнение в квантовата механика, създадено от Е. Шрьодингер: при никак- 
ви обстоятелства не е възможно да се измерят едновременно абсолютно точ- 
но и координатите, и импулсът на една частица. При социоикономическите 
процеси също при никакви обстоятелства не е възможно да бъдат изчисле- 
ни едновременно размерът на „далаверата” на елитите (твърде често под во- 
ала на „законността”) и пропуснатите ползи на неелитите. Понеже това не е 
„игра с нулев резултат”, или с други думи - плюсовете за елитите да са равни на 
минусите за останалите граждани. О, не! Ситуацията е катастрофално губеща 
за обществото. Коефициентът на „полезно действие” на елитите е много нисък. 
Тук механизмът не е аналогичен на дребното джебчийство: с колкото олеква 
твоят джоб, с толкова да се пълни кесията на крадеца. 

Корупционните практики, които са само един от механизмите за обогатя- 
ване на елитите, са типичен пример за асиметрията в съотношението „изгоди за 
елита - загуби за неелита”. Понастоящем нашествието на глагола „корумпирам”, и 
още по-точно - на съществителното „корупция”, в българските медии постепен- 
но създаде една твърде схематизирана представа за процеса „предложил (поис- 

кал) - дал (взел) рушвет” в цялото многообразие на неговите форми, но с не- 
малко туширане на злокачествената и многопосочната ерозия на социалния 
морал. С преекспониране на „технологията” и до голяма степен с елиминиране 
на далеко отиващите икономически последствия от корупционните практики. 
Понеже еднократният акт на корупцията е не само и не толкова едноличното 
(или множественото) незаконно обогатяване; неговата важност негативно се 
мултиплицира в последиците от престъпно извършеното деяние, което е било 
заплатено с рушвета. Недобросъвестно сключената приватизационна сделка или 
необложената с данък фирмена печалба; необмитеният внос или прикритите на- 
рушения на Кодекса на труда; неправилно даденият лиценз или неспазването на 
правилата за възлагане на държавни поръчки, нерегламентираното финансиране 
на политически партии или несанкционираното замърсяване на околната сре- 
да... Пропуснатите ползи и причинените вреди на неелитарното мнозинство от 
гражданите са колосални, неизмеримо превишаващи „тридесетте сребърника”, 
заради които представители на елита извършват корупционни деяния. 

Също неподлежащи на изчисления са загубите, които понася множеството 
извън елита, когато той - в ролята си на „пета колона” - провежда както вън- 
шна, така и вътрешна политика в изгода на чуждестранни интереси. И с оглед 
на своите властолюбиви амбиции. При подобна поведенска матрица елитът е 
невъзможно да изпълнява предполагаемата си идеална функция, именно която 
го легитимира: да бъде инициатор и координатор на позитивни обществени 
процеси, като рефлектира обективните необходимости в цялостна визия за 
развитие към благоденствие - духовно и материално. Както констатира Лестър 
Търоу: „Преуспяващите общества трябва да се обединяват около някоя убеди- 
телна легенда с подкрепяща я идеология... За да се скрепи едно общество, то 
трябва да има утопична визия като основа на някои общи цели, за чието пости- 
гане членовете му могат да работят съвместно.” И още: „Без убедителна визия 
за едно по-добро бъдеще се възцарява социалната и икономическа парализа” 

Ето защо, когато се разглеждат процесите от различен характер в общество- 
то, на пръв план се появява проблемът за поведението на т.нар. управленски ели- 
ти. Според изключително точното заключение на социолога Израел Адам Шамир 
именно те - „елитите”, са онези, които в съдбоносни за страните си, а и за света 
моменти, „обикновено изоставят народите си и преди всичко бедните на произ- 
вола на съдбата, като преди това задължително обират държавната хазна”. 

По тази причина във всичките ми публикации, анализиращи т.нар. преход 
в България след 10 ноември 1989 г., думата „елит” съм изписвал или в кавички, 
или съм я допълвал с обяснението, че това е всъщност псевдоелит. Понеже тер- 
минът „елит” - без кавички, неотменно съдържа в себе си цял комплекс от лич- 
ностни характеристики, които се изявяват в изградената морално-ценностна 
система на този елит, легитимираща се чрез неговите действия при осъщест- 
вяването на държавното управление, както и при останалите му изяви в обще- 
ствено-политическия живот. 

„Елит”, който позорно дезертира от тези свои задължения, воден от стре- 
межите си към удовлетворяване на своите лични интереси, които не само пре- 
връща вдоминираща нагласа, но и заради тях запокитва в девета глуха интереса 
на сънародниците си, се нарича „олигархия. Такава е понастоящем ситуацията 
в България. 

Каква е равносметката: Истинската демокрация е нереализуема без меха- 
низъм за непрекъснат и всеобхватен контрол от страна на суверена върху ин- 
дивидите, на които е делегирал властови пълномощия. 

Има ли светлина в дъното на тунела, без тя да е от идващ влак? 

Да, ако се позовем на мисълта на френско-алжирския революционер 
Франц Омар Фанон: „Всяко поколение трябва да открие своята мисия и да я 
изпълни или да й измени” На пълнолетното българско население на възраст 
от 20 до 70 години не му се налага да броди през девет земи в десета, за да от- 
крие своята мисия. В Древна Гърция смисълът на демокрацията като форма 
на държавно управление е бил тя да е в полза на демоса, тоест на свободното, 
пълноправно население, в което не е била включвана аристокрацията; немалко 
от тези граждани на градовете републики (люлката на съвременната идея за 
демокрация) са били бедни. Още при прохождането на демокрацията хората са 
били напълно наясно как знатните и богатите могат да влияят на изборите, за- 
това при демократичното управление повечето длъжности са били попълвани 
чрез жребий от гражданите. Изключение се правело само за стратезите и вое- 
началниците. Следователно избирателното право е необходимо, но не е доста- 
тъчно условие за демокрация. Когато социалната действителност показва фра- 
пантна разлика в доходите на едно корнукопично (произлиза от метафоричния 
образ на рога на изобилието в древногръцката митология) малцинство спрямо 
мнозинството, моделът на държавното управление не е истинска, а фалшива 
демокрация. А изборите са мошеник, който непрекъснато мами. 

Практиката - и не само у нас - неоспоримо доказва, че не е възможно да 
бъде реализирано демократично управление без плътен контрол над елитите. 
Не само над управленския, а и над икономическия. В противен случай, както 
са казвали древните римляни: „АВуззиз абузит Ттуоса”, тоест „Едно бедствие 
влече след себе си друго бедствие” 

Още Платон в „Държавата” е отразил проблема, породен от възможност- 
та на елита да злоупотребява с властта заради собствената си изгода. Макар и 
в напълно идеалистична насока, той е дефинирал рамката, в която би трябвало 
да се разполага съотношението „власт-материални облаги”. Въпреки че неговата 
въображаема държава в основата си е стопанско предприятие - сбор на различ- 
ни занимания и професии, необходими за цивилизования живот - ръководещи, 
направляващи и защитаващи държавата са блюстителите (настойниците), които 
водят аскетичен живот, лишени от друга собственост, освен от най-необходимо- 
то. Доходът им е рязко ограничен до техните нужди. „Ако те, когато и да е, при- 
добият свои собствени къщи, земя или пари, те ще станат домакини и съпрузи 

вместо блюстители; врагове и тирани вместо съюзници на другите граждани” 
Може да има свободно предприемачество само в основата на държавното съ- 
ществуване, но властта трябва да бъде у тези на върха, които споделят чисто 
комунистическа етика. Близо две хилядолетия и половина тази концепция на 
Платон остава неразвита по-нататък в цялостна теоретична база на държавното 
управление и служи единствено да легитимира своя автор като мислител, който е 
надминал не само своите предшественици, аи своите наследници. 

Макар и заявена с амбицията да реализира държавното управление в пол- 
за на мнозинството, представителната демокрация чрез своите апологети не- 
прекъснато акцентира върху възможността за правене на избор по щандовете 
на политическия пазар между различните идеологии и планираните - ВЪЗМОЖ- 
ное дори В детайли - техни политически практики, от една страна, а, ОТ друта 
страна, между субектите за осъществяването им. Но в центъра на вниманието 
нее контролът над изпълнението на вече установения конкретен вариант на 
обществения договор. Както по отношение на поетите ангажименти - уви, не- 
подписани! - от страна на лицата, на които суверенът посредством изборния 
процес делегира властови пълномощия, така и спрямо най-често попадащия 
под валяка на несправедливостта феномен в обществото - разпределението на 
доходите. Това автоматично довежда до асиметрия В собствеността на елитар- 
ното малцинство и на неелитарното мнозинство, и то не единствено като иму- 
щество, аив друта компонента на синтетичното понятие „собственост” - свО- 
бодата, според възгледа на Джон Лок. 

Всъщност какво представлява свободата на един индивид? 

Както е добре известно, съвременното общество може да бъде справедливо 
към своите граждани и перспективно в развитието си само когато хармонично 
съчетава тяхната свобода с дейността им за общото благо. Обаче свободата на 
всеки човек има три несводими една към друта сфери на проявление: факти- 
ческата свобода, определена от благата, с които той разполага; формалната 
свобода, измервана с неговите права в обществото; и пълната свобода, която 
той постига при преодоляване на духовната си ограниченост. На свой ред него- 
вата фактическа свобода има три взаимнодопълващи се страни: личните му ка- 
чества - физически и духовни, които той има, като използва за себе си и закон- 
но се разпорежда с признатата му собственост - материални, живи и идеални 
вещи; и социалното му положение, с което той неотменимо разполага. Поради 
това отделните хора може съществено да се различават по фактическата СИ СВО- 
бода. Ето как елитарното малцинство и неелитарното мнозинство са неравноп- 
оставени по отношение на свободата си като неявна функция на доходите. 

Натрупването на необосновани диспропорции в тази сфера е задвижва- 
ло неведнъж механизъм за смяна на елита, понякога посредством революцио- 
нен катаклизъм, и на цялата обществено-икономическа формация. А после 
историята С онеправдаването на суверена отново сее повтаряла след установя- 
ването на новия елит. Както заключава християнският теолог Свети Августин 

Аврелий: „При липса на справедливост какво е суверенитетът, ако не органи- 
зиран грабеж”. Отново не е институционализиран ефикасен и непрекъснат във 
времето контрол от страна на суверена върху стриктното изпълнение от елита 
на клаузите по новия обществен договор. Нов като състав на елита, но стар 
според философията си. 

Тази несправедливост, този организиран грабеж ще продължава дотогава, 
докато суверенът не проумее, че справедливостта спрямо него ще тържест- 
вува само и единствено ако той си я осигури. Това го е знаел още Цицерон: 
„Кезрибйса ез! тез рори!” (Републиката е дело на народа). 

експертен сътрудник към Комисия- 
та по външна политика, отбра- 
наи сигурноат на 39-ото и 40-ото 
Народно събрание. Приоритетни 
теми в дейноатта (й: външна по- 
литика в региона на Балканите, 
Турция, Близкия изток, както и 
геополитическите промени, сигур- 
ноапта и отражението им върху 
България. 

(С “ поредния терористичен акт, този път в Брюк- 
сел, редица западни експерти започнаха да каз- 
ват, че „Европа е пред война”, и да се питат „дали пък 
тя не езапочнала”. Други, като Алекс Алексиев, бързат 
да напишат, че „Европа отказа да се защитава”, и твър- 
дят, че „не са виновни джихадистите, а тези, които им 
позволяват да правят това, което правят”. И посочват 
за виновни „държавните служби в Белгия и Франция, 
които, движени от някаква политическа коректност, 
от някаква абсолютно погрешна идея за мултикулту- 
рализъм, позволяват да се случват тези зловещи съ- 
бития”. Даже вещаят гибел на европейската цивилиза- 
ция. Всъщност няма значение дали ще се каже, че се 
води нова война на европейска територия, или ще се 
поддържа тезата, че това е поредната европейска кри- 
за. Този път тя е с други измерения и то следствие на 
трансформация на регионалните религиозно-терито- 
риални конфликти в Близкия изток. Тази трансфор- 
мация по своя характер е реакция на арабския свят и 
може да се определи като битка срещу ценности. За- 
щото става въпрос за идеология, за политически ам- 
биции, които използват исляма като средство, като 
механизъм за постигане на целите. По това вече не се 
дискутира. Но има спор дали това не е процес, който се 
подтиква отвън, провокира се отнякъде, и под сурдин- 
ка се споменава кой и защо е избрал точно това вре- 
ме. След атентатите в Брюксел вече е пределно ясно, 
че целта е постигната. Всяването на страх и парализи- 
рането на общество, институции и служби неминуе- 
мо предвещават разпад и влияния, които ще пролича- 
ват все по-ясно. 

В Европа сякаш едва сега прозряха, че терорът не е дело на „Ислямска държа- 
ва”, независимо че тя поема авторството на терористичните актове, а е следствие 
от разрастването на радикалния ислям, който води началото си поне от втората 
половина на ХХ век. Именно доминирането му в мюсюлманските общности в За- 
падна Европа (и не само) дава основание за извода, че само радикалният ислям в 
момента командва, управлява и насочва ислямските общности в Европа, т.е. воюва 
с Европа. Битката се води на територията на Европа и в ущърб на европейската 
цивилизация. Това е различното днес. В крайна сметка се оказва, че на този етап 
Европа изостава от радикализиралите се ислямисти, като демонстрира липса на 
превенция, липса на работещ синхрон и ефективност в действията на държавни- 
те и специалните служби, липса на координация между службите на различните 
страни - членки на ЕС, липса на практика за споделяне на разузнавателни инфор- 
мации и предоставяне на съответни данни между националните държави. Всеки 
ревниво пази тайните си и не се доверява на съюзници. Каквото и друго да ни каз- 
ват по този въпрос. Като при истинска война. Въпросите от рода на „защо се случва 
всичко това” и „защо Европа губи войната” са много. Включително и защо след 11 
септември вече не се случват подобни терористични акции в САЩ например. 

Всеки анализ показва, че причините за тези терористични атаки са комплекс- 
ни, но една от основните е: в ЕС няма единно становище и яснота, че това е реална 
война, която изисква обща стратегия за борба с ислямския тероризъм и съответ- 
но последователна и дългосрочна политика, която да ликвидира последствията от 
провали във външната политика и в цялостната политика за сигурността в Съюза. 
Наблюдателите не спестяват истината, че сегашните лидери на Европейския съюз 
не са в състояние да реагират адекватно на резките промени в областта на сигур- 
ността на страните членки и действат под диктат. Без значение дали е задокеан- 
ски, или на олигархични кръгове и едър капитал, който мисли и действа глобално, 
геополитически и то не от вчера. С призиви „не на страха”, „ние ще се справим”, 
„трябва да свикнем да живеем в такава среда”, със заклинания, сълзи и деклара- 
ции няма да се реши европейската дилема. С германски лозунги по митинги като 
„Данке, Виктор Орбан, ела да ни спасиш” само ще се налее масло в огъня, защото 
не е тайна съществуването в ЕС на тенденция да се противопоставят Меркел и 
Орбан като избор на път за справяне с бежанската криза, за спечелване на битката 
с джихадистите и за бъдещето на Съюза като единна структура. Не може да се 
скрие и фактът, че мислещите европейци вярват на Орбан, когато казва, че „Ев- 
ропа има намордник, макар и копринен”. Просто въпросите стават все повече и 
никой не ги подрежда по приоритет. 

Прави са онези, които твърдят, че преди да се реши какви мерки да се пред- 
приемат, за да не губи Европа тази нова война на своя територия, трябва да се 
намерят отговорите на няколко съществени въпроса. А именно: защо има теро- 
ризъм, кои са всъщност терористите, кои са причините, т.е. корените на появилия 
се ислямски тероризъм, има ли връзка между него и насилственото прилагане на 
т.нар. англосаксонски морални ценности, които чрез войни и „цветни револю- 

ции” активираха радикалния ислям в Близкия изток, дали проповядваният от ИД 
„джихад срещу кръстоносците” има своето морално оправдание поради колони- 
алното минало на арабските народи, когато Западът е използвал страните и пре- 
кроявал границите им в своя полза? 

Списъкът може да се продължи с още въпроси: извърши ли Европа преда- 
телство, като си затваря очите пред държави като Саудитска Арабия, където пра- 
ва на човека, най-вече на жените, не съществуват като понятие и демокрацията е 
непознато явление? И не само си затваря очите, както правят САЩ, ами търгува с 
такива страни, изнася там оръжие и позволява намесата им в разгромяването на 
държави в Близкия изток в името на собствени интереси и амбиции за влияние 
като първостепенен регионален лидер. Защо Западна Европа участва в разруша- 
ването на държави като Либия, Египет, Сирия и Ирак, а сега се чуди как й се случ- 
ват тези терористични атаки: След като се позволи разрушаване на арабския свят, 
защо никой не си даде сметка, че това ще има катастрофални последици не само 
за региона, но и за самия Запад: Защо Брюксел позволи на Франция и Германия 
еднолично да вземат решения, които засягат всички страни членки, и тези техни 
решения да се съгласуват „на тъмно”, а след това да се предоставят под формата на 
декларации, споразумения, протоколи, които в крайна сметка доведоха до разно- 
гласия в ЕС и до разделение в различни посоки - изток/запад, център/периферия, 
север/юг, бедни/богати: Защо Юнкер е избран и прикачен от канцлера Меркел по 
начин, който го поставя в позиция на „кукла на конци”, повтаряща заклинания за 
оправдан оптимизъм и нестихващ патос в мнимата битка с терористи и заплахи? 
И не на последно място - дали чиновниците от Брюксел са в състояние наистина 
да се справят с предизвикателствата на времето, в които войната с терора заема во- 
дещо място, след като те никога не са воювали, никога не са изпитвали тегобите на 
чужди намеси и зависимости? Или, както писаха във „Фигаро” - „Можем само да 
се учудваме от невероятната наивност и неподготвеност на европейските лидери. 

Либералната дребна буржоазия, която ръководи Европа, има диаметрално 
противоположни ценности и светоглед спрямо онези на хората, с които се налага 
да се бори. Когато Европа бе ръководена от хуманисти, вярващи, офицери и вой- 
ници, които са срещали смъртта, от революционери, военачалници, борци за сво- 
бода, дисиденти или писатели, често смачкани от историята и свикнали с нейния 
трагичен характер, без да забравяме съзнанието за собствената им ограниченост, 
тогава войната беше нещо сериозно, а международните отношения - бойно поле. 
Способни ли са юристите, чиновниците и технократите, които ни управляват, 
професионалистите по политика и административно право, които са ходили само 
в големите столици и са се срещали само с лидерите на държавите в големи хоте- 
ли, които не четат, които гледат на религията като на дреболия и нямат историче- 
ско съзнание, способни ли са те да воюват с „Ислямска държава” и да спорят със 
Саудитска Арабия, Ердоган или Башар Асад: Това е истинският въпрос, защото те 
не са били избирани за това, а за да бдят за запазването на пенсиите и социалните 
плащания. Бих добавила - и за запазване на собствените си привилегии и при- 

добивки. След като от години се знае какво представляват гетата в европейските 
столици, където са огнищата за заразяване с джихад, където са наркопласьорите 
и престъпните групи, обхващащи деца трето поколение на мигранти от арабските 
страни или Африка, след като се знае, че сред бежанските потоци има обучени в 
Сирия и Ирак джихадисти, които искат да ударят Европа и да причинят смър- 
тта на повече хора, след като се знае, че мюфтии разпространяват радикални ис- 
лямистки идеи в многобройните джамии из целия континент, след като се допуска 
децата, изповядващи мюсюлманска религия, да бъдат обучавани и възпитавани 
в затворения кръг на собствени детски градини и училища и да се учат основно 
чрез Корана и така нататък. 

Какво направи стара Европа? Заговори за квоти, издигна бариери, преговаря 
с „тарикати” (по израз на „Фигаро”) като Ердоган и се разкъсва от разногласия, 
раздори и думи клишета, които не означават нищо. Европейското общество за- 
мечта за ефикасни и безмилостни власти, но вижда една безсилна и неспособна да 
взема решения Европа и това действа не само отчайващо, но и подтикващо към 
стремеж за промени, които популистки се предлагат от все повече крайни десни, 
леви или националистически партии. Става пределно ясно, че се води радикал- 
на война, в която идеолозите на „Ислямска държава” залагат на привличането на 
все повече млади мюсюлмани с европейски паспорти, които са готови на джихад 
и извършват все по-чудовищни злодеяния. Постига се ефект с верижни послед- 
ствия. „Ислямска държава” всъщност изправя европейци и християни срещу мю- 
сюлмани, предизвиква контратероризъм и провокации, които могат да променят 
хода на избори, да принуждават правителства да дават обещания за стабилност, 
да подтикват хората да избират кандидати, които са негативно настроени към 
исляма, да настройват европейските държави една срещу друга, да създават кон- 
фликтни ситуации, които ще водят до разединение и разпад. 

С други думи, Европа може и да изгради стратегия за борба с терористите, но 
няма доктрина за борба с идеологиите. А ИД точно това е направила - превърнала 
е своята борба в идеология, която на всичкото отгоре съумява да привлича все 
нови и нови привърженици, които боравят с мрежите за международна комуни- 
кация (интернет и телевизии), нямат проблеми при връзките с организираната 
престъпност и всяват ужас с проявите на насилие и разрушения на териториите 
под неин контрол. И още нещо - Европа не си е изградила собствено становище 
какво прави в Близкия изток и поставя знак на равенство между Асади „Ислям- 
ска държава”, продава оръжие на Саудитска Арабия, която воюва с Йемен, чуди 
се как да приеме постигнатото от Русия в Сирия и намира за добро решение дого- 
варянето с Ердоган, за да си даде глътка въздух от проблема с бежанците. Цената 
не само е висока и унизителна, цената е загробваща, защото Турция всъщност е 
една от причините за миграционния проблем на Европа. Още повече че самата тя 
ев ситуация на нестабилност и нарушаване на човешки права, води гражданска 
война на своя територия и на практика подкрепя ИД в стремежа си да не допусне 
обявяване и признаване на сирийска кюрдска автономия или независимост. Ето 

какво казва тези дни израелският военен министър Моше Ялон: „ИД се финанси- 
ра стурски пари” и „турското правителство не се явява част от сътрудничеството 
в борбата с ИД”. Той де факто потвърждава информациите на Москва за участие 
на Ердоган и семейството му в доставки на петрол от ИД, която контролира част 
от територии на Сирия. С това правителство ЕС седна на една маса и прие дого- 
ворки, които трудно се преглъщат от редовите европейци. 

В тази ситуация Европа наистина не разбира каква е целта на войната, какви 
са средствата, кои са съюзниците и има ли план за битка. Защото ИД не само го 
знае за себе си, но го и реализира на практика. Всички повтарят, че потокът от 
мигранти няма да спре, че това е процес, който ще продължи с години, че мулти- 
културализмът се е провалил и интеграция на тези хора не е постигната. Просто 
защото те въобще не възнамеряват да се интегрират. Повечето от тях заявяват, 
че идват в Европа за по-добър живот, а не за да се интегрират в една чужда за тях 
цивилизационна среда. Това няма как да не провокира противоречия с местно- 
то население и ще поражда естествена ксенофобия и неприязън. Именно затова 
призивите за укрепване на външните граници и за създаване на строг контрол по 
тях имат основание. Въпросът е как това да стане на практика, за да се спре миг- 
рантският поток, който, каквото и друго да се говори, би разрушил християнска 
Европа. Защото тези хора идват с фанатичната си вяра и дори не им идва наум, че 
не Европа трябва да се съобразява с тях и да ги устройва, а те трябва да приемат и 
спазват правилата и ценностите й, ако наистина искат да живеят там. Разбира се, 
че знак на равенство не може да се постави между бягащите от военните дейст- 
вия в Сирия и Ирак, от една страна, и другите от Близкия изток и Магреба, които 
пристигат за по-добър живот и социални помощи, от друга. Но сред всички тях 
са и джихадистите, които се връщат в Европа обучени и с опит от битките, които 
водят ИД и другите радикални групировки. Повечето от тях се оказват с европей- 
ски паспорти и тук е другият проблем, който гневи и общество, и институции, 
и специални служби в Европа. Да се каже, че това е следствие от пропускливите 
граници на Европа, следствие от синдрома на политическата слабост на Брюксел 
или от самоналожената уязвимост на ЕС, това няма да реши проблема. 

Не бива да се пренебрегва като фактор и икономическата криза в Съюза. 
Ясно трябва да се каже, че днес младите живеят по-зле от своите родители, а де- 
цата им ще живеят още по-зле. Не само у нас, но и в самата Европа. Песимизмът 
обхваща все по-голяма част от европейските общества. Оформя се усещане за 
слабост, за поглъщане от придошлите, за липса на прозрачност в политиките на 
Брюксел, за погрешни решения на европейските лидери и това катализира гняв 
и негативизъм. Всъщност политическият ислям стана идейна среда на недовол- 
ните от собствените им режими в Близкия изток и в Северна Африка и де факто 
- средство за поддържане на достойнството на редовите араби срещу западната 
инвазия. И това се получи, когато Западът предизвика срутването на панараб- 
ските светски социалистически режими, от които Асад наистина бе последният 
мохикан. Без да се пропускат и стремежите на монархиите от Залива да прокарат 

канал за доставки на газ до Европа през сирийска територия, което не бе допусна- 
то от сирийската власт. Процесът няма как да не се свърже и с цялостното дискре- 
дитиране на социализма в света след 1991 г., когато Западът се обяви за победител 
и наложи демокрацията като система за управление. В Близкия изток обаче тези 
процеси придобиха религиозен характер, който прикрива политически цели. И 
стават благодарение на благословията на онзи Запад, който днес е принуден да 
воюва с творенията си поради факта, че ги изпусна от цялостен контрол. 

Казват, че няма пряка връзка между бежанската криза и тероризма. Убедени 
сме, че бежанската криза е следствие от намесата на Запада в Либия, Сирия, Ирак 
и действията на Турция в региона. Но къде остават корпорациите, които печелят 
от тези процеси? Именно тук е ролята на левите сили, които би трябвало да отсеят 
уважението към човека, състраданието към угнетените и идеите за братство, кои- 
то са им същност, от явленията, които предизвикват бежански потоци и водят до 
терор и насилие. Да се страда за християнските ценности не означава да се мразят 
всички бежанци и мигранти. Какво става с нашата бедност и дали пък тя не ев 
основата на нашето недоволство, което се трансформира в недоволство към при- 
дошлите: Все пак политическите конфликти винаги се дължат на икономически 
фактори, от което следва, че щом тероризмът е политическо действие, тогава той 
произхожда от икономически противоречия. Религията е само идеологическата 
маска, която прикрива тези политически и религиозни противоречия. 

Тероризмът наистина е свързан с организираното политическо движение 
и винаги с участието на подкрепящата го държава. Достатъчно информации се 
появиха, че САЩ са създатели на Ал-Кайда и на ИД, защото са се нуждаели от 
средство за борба с политически противници и за налагане на интереси в този 
регион. Всяка от големите сунитски или шиитски държави има своите радикални 
групировки, които САЩ поддържат и които воюват помежду си, а заедно - срещу 
Дамаск. Но тези радикални джихадистки групировки се оказаха основен източник 
на терора в Европа. Неслучайно кралят на Йордания (според „Гардиън”) е заявил 
на среща в Американския конгрес, че „Ердоган вярва в радикалното ислямистко 
решение на проблемите в региона и фактът, че терористи ходят в Европа, е част 
от турската стратегия”. Не е трудно да се направи връзка и с рекетирането на ЕС 
от страна на турското управление, намерило израз най-вече при подписването на 
прословутото споразумение, на което бабуваше канцлерът Меркел. Но да се гово- 
ри, че този проблем може да се реши чрез „разчленяване на Турция”, т.е. обособя- 
ване на източна Кюрдска федерация, Румелийска република в Източна Тракия и 
централна Анкарска република за гарантиране права на алевитите в страната на 
Ердоган, е най-малкото пресилено и неуместно на този етап. Нито чрез избори, 
нито чрез преврат могат да се осъществят такива „мечти”, защото Ердоган е дос- 
татъчно силен, опозицията достатъчно слаба, а турската армия отдавна обезгла- 
вена. Така че усилията трябва да са в посока диалог, прецизиране на европей- 
ските реакции и „вземане в ръце” на самия ЕС. Защото дори и Турция да има 
интерес от терористичните актове в Европа, за да може да изнудва ЕС, тя няма 

тази мощ, че да застане пряко срещу обединена Европа. Тя е проект, който има 
здрави основи и е достатъчно напредничав, за да защити целите си. Важното е да 
се съвземе от парализата и новите й лидери да имат веруюто на хора като Орбан, 
Земан, а защо не и на Путин. Та те не предлагат нищо друго, освен съхраняване 
на единството на ЕС и поставянето му в позиция на самостоятелен играч, без „на- 
мордник”. Геополитически играч, който има своите интереси и няма да допуска 
да страда от решения като санкции срещу Русия. Куба е красноречив пример как 
санкциите не носят дивиденти и как идва момент, когато отношенията трябва да 
се реактивират, за да се постигне баланс или интерес при нови условия. Щом цяла 
Латинска Америка зави наляво и постигна успехи, САЩ са принудени да действат 
по друг начин. Вижте какво става във Венецуела, Бразилия, а сега ив Куба. 

Но от световната сцена би трябвало да се върнем бързо на наш терен. Защото 
ние също си имаме интереси, колкото и да не ни се вярва, тъй като отдавна сме 
предоставили част от своя суверенитет на Брюксел. А за другите обвързаности 
по-добре да не говорим сега. Първият въпрос след терористичните атаки в Париж 
ив Брюксел би трябвало да бъде: има ли радикализация и у нас и има ли процес 
на противодействие срещу намесата на ислямисти в България Имали у нас недо- 
волство от икономическата ситуация, има ли стрес от случващото се по света, има 
ли хора без образование и социални перспективи, има ли насилие: Ползват ли 
наши съграждани социални мрежи, където познатите 27 жени, говорещи добър 
английски, играят ролята на ПР-специалисти за ИД и със сладникав глас казват 
„Ела, теб всевишният те води, ела, не мисли, семейството ще те разбере, защото 
всевишният ще се погрижи за теб и за него”? Имат ли наши млади хора достъп до 
такива мрежи, които са доказателство, че проектът ИД всъщност се разраства - 
поради желанието на подрастващите за активност, като протест срещу натиск от 
страна на родителите, и ги кара да се чувстват силни сред общност, в която има 
еднакви разбирания: 

Директорите на наши училища в т.нар. смесени райони в едно изследване 
споделят анонимно, че учениците им по време на часа за молитви получават съоб- 
щения по мобилните телефони с указания как да се държат - да не се подчиняват 
на учителите, да ги ядосват, за да бъдат постепенно сменени от арабски препода- 
ватели. След УШ клас задължително се променя облеклото им, момичетата още 
на 5 години се забулват, родителите също се променят - майките започват да но- 
сят забрадки, бащите пускат бради и отказват да разговарят с жени учителки. Съ- 
общава се за случаи по Коледа - чупени са коледните елхи. Мартеници не се носят, 
защото това бил „гяурски обичай”. Децата се призовават да посрещат враждебно 
учителите, да не уважават българските институции, демонстративно да отказват 
да слушат в час нашата история и т.н. Всички тези хора гледат арабски телеви- 
зии и никой не знае какво им проповядват в джамиите, защото там се говори на 
арабски, даже не на турски. Тази година са бойкотирали 3 март, а детегледачки- 
те в детските градини са забулени. Всичко се финансира от арабски фондации и 
обществото ни няма информация за тези явления. Те остават само за тесен кръг 

хора. В такъв случай етническият ни модел дали не е изчерпан - се пита проф. 
Дроздина, която е правила тези проучвания. Къде остава ролята на държавата и 
на службите: Нали е известно, че „мафията се появява там, където няма държава”. 
А радикализацията и влиянието на ислямистите не е ли нещо като мафия? Ако 
има такива ситуации у нас, къде са Главното мюфтийство и Министерството на 
образованието? Защо няма друга реакция, освен медийна, за дейността на приго- 
деното за джамия помещение в „Люлин”? 

Каква да е превенцията и кога да започне? Кой ще спре изявите на Дианета 
(Дирекция по религиозните въпроси, пряко подчинена на премиера на Турция) у 
нас и финансирането на фондации и организации, които насаждат различен ис- 
лям и игнорират традиционната за нашите съграждани мюсюлманска религия? 
Как да се противодейства на проникването на ислямистите сред нашите цигански 
общности Ето поле за изява на политици с леви убеждения, защото на тях то 
най-много им подхожда предвид идеите да заемат позиции в интерес на България. 
Още повече че в дъното са социалните проблеми и бедността, която принуждава 
семейства да предоставят децата си на чужди грижи с непредвидими последици. 
А ще страда страната ни. Защото бежанците може и да не искат тук да остават, 
но някои чужди сили явно са заинтересовани да дестабилизират държавата ни 
и за тази цел последователно използват религията като оръжие за реализиране 
на набелязаните стратегии. Къде отиде светското начало на нашата т.нар. турска 
общност? Няма време, защото разделителните линии отдавна са очертани. 

БСП е призвана да запълва пропастта, ако мисли за България. 

и дългосрочни прогнози. Има над 
230 научни публикации, между 
които 14 монографии. 


Иван Ангелов 


ср еи на всяка интеграционна общност е 
общността на интереси. Тя не може да същест- 
вува без общи интереси. Във високоразвитите и ико- 
номически еднородни интеграционни общности, 
като правило, има по-голямо сходство на интереси- 
те, по-силна взаимна икономическа допълнимост и 
по-лесно се решават възникващите икономически и 
други противоречия между тях. В тези общности се 
постига и по-справедливо разпределение на благата 
и на тежестите на интеграцията, по-справедлива со- 
лидарност. 

Европейският съюз, за съжаление, не е така- 
ва общност. Той започна добре през 1957 г. със шест 
най-развити държави. Разшири се след това на 12 
също високоразвити икономики и продължи до 15 с 
леко икономическо „разводняване”, приемайки Испа- 
ния, Гърция, Португалия и Ирландия. Така беше, до- 
като се спазваха критериите от Копенхаген за приема- 
не на нови членове. Отклонението от тези критерии се 
прояви най-силно с приемането на десетте източноев- 
ропейски държави. 

Това стана не поради незнание или недоглеж- 
дане. Ръководните европейски политици знаеха, че 
тези страни не са икономически готови за присъе- 
диняване, но надделяха съображенията от стратеги- 
чески военно-политически характер - географската 
им близост до Русия и стремежът да бъдат завинаги 
изолирани и отдалечени политически и икономи- 
чески от нея. А при нужда и използвани срещу нея. 
Това беше бетонирано и с приемането им в НАТО. 
Така основателите на ЕС заложиха под него мощна 

военно-политическа мина със закъснител. С евентуалното присъединяване на 
страните от западните Балкани, на Молдова и Грузия икономическата разно- 
родност и доминирането на военно-политическите над икономическите цели 
на ЕС ще се засилят. А ако бъдат приети Турция и Украйна, ще стане още по-ло- 
шо не само по икономически, а и по други причини, но това едва ли ще се случи 
през близките 15-20 години. Ако изобщо се случи. 

Наред с всичко друго, настоящето и бъдещето на ЕС зависят от наличието 
на все по-остри икономически противоречия в него: между ядрото и периферии- 
те; между Севера и Юга; между Запада и Изтока; вътре в самите страни членки. 
По своето икономическо съдържание ЕС все повече се отдалечава от понятието 
интеграционна общност. Ще му бъде и все по-трудно да функционира нормално 
поради растящата му икономическа, социална и друга разнородност. 


Кои са източниците на тези икономически противоречия? 

1 Важен източник на икономически противоречия в ЕС, и особено с нови- 
те страни членки, бяха наложените им условия за присъединяване. Тук 
ще се спра само на наложената висока „входна такса” при присъединява- 
нето на България. Под „входна такса” в случая разбирам нетната раз- 
лика между вредите и ползите от присъединяването ни към общността 
в обозримото бъдеще. 

Под „вреди” за България разбирам загубите от наложеното ни принудително 
предсрочно закриване на 4 ядрени блока, особено на третия и четвъртия с обща 
мощност 880 мегавата, и огромните разходи, които трябва да направим след 
време за възстановяване на същите енергийни мощности; пропуснатите ползи 
поради отнетата ни възможност да произвеждаме и продаваме на местния и на 
външния пазар съответно количество електроенергия; така наречените „подгот- 
вителни условия” през предприсъединителния период, а и след присъединява- 
нето, изразяващи се в разгрома на производствения и експортния потенциал на 
българската икономика; платения членски внос от присъединяването ни досега, 
чийто годишен размер вече достигна 950 млн. лв.; наложеното ни под натиска 
на правителствата на САЩ, на някои големи европейски държави и на ръко- 
водството на ЕС отказване от изграждането на АЕЦ „Белене” и на газопровода 
„Южен поток”; продължителното демографско ограбване чрез привличане на 
най-квалифицираните, най-младите и предприемчиви кадри, а също и на гене- 
тичния ни потенциал, което се измерва с много десетки милиарди евро. 

Под ползи” за България разбирам получените средства от предприсъедини- 
телните фондове на ЕС; от структурните фондове по оперативните програми; от 
кохезионния и други фондове на Европейския съюз. 

От разликата между тях извеждам нетна годишна сума, която предстои да 
получаваме през следващите години и десетилетия. Допускайки условно, че нетната 
годишна разлика ще се запази през следващите години, установявам, че изравнява- 
нето между вреди и ползи ще настъпи някъде към 2050 г. Ако добавя загубите ни 

от демографското ограбване и от разгрома на производствения и експортния ни 
потенциал, евентуалното изравняване ще настъпи някога през втората половина 
или към края на настоящото столетие. Ако изобщо настъпи! 

Този тревожен факт поражда голямо недоволство всред българските и ев- 
ропейските граждани, остро чувство, че сме измамени при присъединяването, че 
докъм средата на това столетие, а може би и по-късно, ще бъдем нетни платци 
в общия бюджет на ЕС. Неслучайно обществената подкрепа за присъединява- 
нето към ЕС в началото беше в 75-8090, постепенно спадна до 50-6090, в някои 
страни членки е дори под 5090, а във Великобритания с последния референдум се 
стигна до напускане на общността. Подобни резултати са вероятни, ако се прове- 
дат референдуми и в други страни членки. 

Това означава, че най-бедната страна членка - България, трябва да напра- 
ви огромни няколкомилиардни разходи в щатски долари за възстановяване на 
преждевременно закритите енергопроизводителни мощности. И то за да си ги 
достави на по-висока цена от големите европейски или американски компании 
като И/езНиейоизе, тъй като не ни се разрешава да ги поръчаме от Русия, каквито 
бяха закритите четири малки реактора и отлично работещите досега два „хиляд- 
ника” в АЕЦ „Козлодуй“. Това естествено ще бъде източник на трайни подозре- 
ния, недоверие и негодувание към новите ни, западни „приятели”. Особено като 
ги сравняваме с предишните ни партньори в СИВ. Тези сравнения не са в полза 
на новите ни партньори в ЕС. Това няма да допринася за бъдещата стабилност и 
за успешното развитие на ЕС. По-скоро обратното. 

2. Друт източник на икономически противоречия в ЕС е линсата на симе- 
трична либерализация за движението на стоки, капитали и хора между 
страните членки, широко рекламирана преди присъединяването. 

Либерализация на стоковите потоци (продукти и услуги) има и това е от 
съществена полза за гражданите на новите страни членки на битово равнище. 
Особено за гражданите от Източна Европа, които сега могат да купуват повече и 
по-качествени стоки в своите магазини, без да се налага да посещават западно- 
европейските страни или прословутите в миналото валутни магазини в своите 
страни („Кореком” у нас). 

На пръв поглед старите и новите членки на общността са равнопоставе- 
ни. Формално границите са отворени за движение на стоки в двете посоки. Но 
трябва да си даваме сметка, че тази либерализация на стоковите потоци е изгодна 
много повече за старите страни - членки на ЕС. 

При отворени граници формално могат да изнасят стоки и двете страни, 
но реално го правят само по-развитите, защото са по-конкурентоснособни по 
качество и цена на стоките. Новите страни членки не могат да си го позволят 
поради по-ниската си конкурентоспособност и трупат големи дефицити в тър- 
говските си баланси. Освен това те са принудени да ограничават или да закриват 
изцяло производства и отрасли на своя територия поради вноса на по-конку- 
рентни стоки от развитите страни. По тази причина в България и в другите нови 

членки настъпи тотална разруха на много производства. Стотици милиони хора 
в Източна и Южна Европа загубиха работните си места. Загубени са семейни 
доходи за стотици милиарди щатски долари. В огромни мащаби спаднаха по- 
стъпленията в националните бюджети на страните членки. 

Официално отчитаната безработица в България сега е около 1000. Наша- 
та статистика следи редовно броя на така наречените обезкуражени безработни 
(около 180-200 хил. души), без обаче да ги включва при безработните, защото 
процентът им би нараснал до около 18-20. Други около 1,5-2,0 млн. души бяха 
принудени да напуснат България през последните 25-26 години поради липса 
на препитание тук. От тях около 800 хил. до | млн. души са в работоспособна 
възраст. Ако не беше този „отдушник, безработицата у нас, а и в другите източ- 
ноевропейски страни - членки на ЕС, щеше да е над 4090. 

Дори само тези две числа са достатъчни за среднограмотния човек да раз- 
бере каква социално-икономическа катастрофа е преживяла България, аи други 
източноевропейски страни през последните 26 години, щом е била принудена да 
изхвърли на улиците и дори да прогони в чужбина почти половината от трудо- 
способното си население. Разходите по отглеждането, образованието и квалифи- 
кацията на тези два милиона българи и пропуснатите ползи, защото те би тряб- 
вало да останат тук и да работят за България, са огромни. Те не подлежат на точно 
изчисление, но навярно се измерват с много стотици милиарди, дори трилиони 
евро - общо за новите страни членки от Източна Европа. Обратните трансфери 
към България на работещите в чужбина наши сънародници (около 1,0-1,5 млрд. 
лв. годишно) покриват нищожна част от загубите и пропуснатите ползи. 

Има либерализация и на капиталовите потоци. Преди кризата от 2008- 
2009 г. преките чуждестранни инвестиции (ПЧИ) у нас бяха значителни (до 8-9 
млрд. евро през отделни години) и създаваха повърхностно впечатление, че сти- 
мулират икономическото развитие на България и на други нови членки на ЕС от 
Източна Европа. За съжаление те най-често не се насочваха в приоритетните за нас 
направления. Мои изследвания през онези години потвърдиха, че около 7590 от 06- 
щия размер на ПЧИ отиваха в четири области: покупка и спекулативна търговия с 
недвижими имоти, в хотели и ресторанти, във финансово посредничество и в тър- 
говия и ремонт на автомобили и мотоциклети, където се насочваха приблизително 
толкова ПЧИ, колкото в цялата преработваща промишленост на България. С така- 
ва структура на ПЧИ никоя страна по света не е преуспявала. Ние няма да бъдем 
изключение. България по-скоро губи от такава структура на преки чуждестранни 
инвестиции, защото те се превръщат в ефикасна модерна форма за присвояване от 
богатите страни на създаден в България национален доход. 

Получавахме и средства от различните фондове на ЕС, включително и аг- 
рарни субсидии. По-сериозните анализи показват, че много голяма част от пода- 
ряваните ни средства по линия на структурните фондове се връщаха обратно в 
развитите европейски страни под формата на астрономически струващи консул- 
тантски услуги от техни експерти, на проучване и проектиране на съответните 


82 ПОНЕДЕАНИК 6 бр.5/6-год. ХХ 


Икономикд 


обекти от техни проектантски институции, на доставка на машини и съоръже- 
ния от техни производители, на изграждане, пускане и усвояване на обектите под 
ръководството на техни експерти, с помощта на техни специалисти. 

През последните години се говори и пише много за огромните помощи на 
Западна Европа за Гърция. Анализи на сериозни гръцки и други западни финан- 
систи показват, че след 2010 г. на Гърция са дадени около 216 млрд. евро, но от тях 
само 10 млрд. са постъпили в гръцкия национален бюджет, а останалите са преве- 
дени на различни западноевропейски банки кредитори. Следователно „спасяват” 
не толкова и не само Гърция, а своите собствени западноевропейски банки, които 
също са виновни за големия публичен дълг на Гърция. Да не говорим за отговор- 
ността на Европейската комисия, която в продължение на години си затваряше 
очите пред опасно растящия гръцки публичен дълг. 

Субсидиите за земеделието бяха така разположени във времето, че Бъл- 
гария и другите нови страни членки в началните години получаваха около 
10-1590 от това, което се превеждаше на старите страни членки, и едва на сед- 
мата година се изравнявахме с тях. Тази неравнопоставеност, заедно с 3-4 пъти 
по-ниската производителност на труда в българското земеделие в сравнение 
Със западноевропейските страни, бяха достатъчни за разоряването на нашето 
селско стопанство”. Производството на редица земеделски продукти, особено 
на плодове и зеленчуци, и броят на селскостопанските животни намаляха в 
пъти. 

Преди години България беше нетен износител на земеделски продукти. Сега 
внасяме около 80-8596 от потребяваните у нас плодове, зеленчуци, месни, млеч- 
ни и други хранителни продукти. Към това трябва да се прибави и несправедли- 
вото разпределение на получаваните аграрни субсидии вътре в нашата страна 
по разпореждане на Европейската комисия. Огромната част от субсидиите по- 
лучават най-крупните няколкостотин зърнопроизводители, а нищожна част се 
насочва към производството на плодове и зеленчуци И КЪМ ЖИВОТНОВЪДСТВОТО В 
дребните земеделски стопанства. 

Имаше либерализация на движението на потоците от хора. Макар и с реди- 
ца ограничения, много хиляди наши граждани след присъединяването могат да ра- 
ботят за повече или по-кратко време в западноевропейските страни, а още повече 
пътуват без гранични формалности на кратки екскурзии из Европа. Това наистина 
е важно улеснение. Тези, които работят обаче, най-често са заети с нискоквали- 
фицирани дейности и получават най-ниски заплати, но те са все пак по-привле- 
кателни от още по-мизерните заплати в България или от липсата на препитание 
тук. Ако придобиват нови квалификации и ако един ден се завърнат в родината 
в работоспособна възраст, биха внесли обратно нещо полезно, но и това едва ли 
ще се случи с много голяма част от тях. Тези, които ще се завърнат, ще са от ниско- 
квалифицираните. Висококвалифицираните са се устроили по-добре и повечето 
оттях, и най-вече мнозинството от техните деца, никога няма да се завърнат в Бъл- 
тария заради негативните битови и национални условия. 

Общият баланс от несиметричната либерализация на трите потока - сто- 
ки, капитали и хора преди, и особено след присъединяването, е силно негативен 
за България и за другите източноевропейски страни в огромни размери, навярно 
в порядъка на трилиони щатски долари. Той еи ще продължава да подхранва в 
по-бедните страни членки чувство, че са подведени и ограбени, и ще бъде източник 
на остри икономически и други противоречия и на непредсказуеми конфликти. 

3. Общият европейски пазар е сърцевината на ЕС и същевременно - мощен 

извор на трудноразрешими икономически противоречия. Общият пазар 
е добро начинание за високоразвити, взаимнодопълващи се и сходни 
по конкурентоспособност икономики. С други думи, за икономически и 
социално еднородни интеграционни общности. В такива общности въз- 
никващите сблъсъци на икономически интереси се разрешават на паза- 
ра синструментите на конкуренцията. Едни печелят, други губят, но и за 
губещите последствията не са толкова драматични и рядко са фатални, 
защото имат възможности за маневриране и за евентуално спечелване 
в други сделки. 

Както посочих в началото, ЕС беше такава общност, но с приемането на 
все по-бедни страни загуби това си качество. С очертаващото се по-нататъшно 
разширение този дефект на ЕС ще се задълбочава. За икономически разнородна 
общност, каквато е сега ЕС, либерализираният общ пазар е изгоден за силните и 
фатално неизгоден за слаборазвитите страни членки. Ако Общият европейски 
пазар продължи да функционира както досега, слаборазвитите страни членки 
като България нямат шанс да се сближат и още по-малко - да се изравнят в обо0- 
зримото бъдеще по производителност на труда, по конкурентоспособност и по 
качество на живота с най-развитите страни членки”. Механизмите на конкурен- 
цията не могат да играят конструктивна роля, както е в икономически еднород- 
ните общности. 

Необходим е вътрешнообщностен механизъм за защита на по-слаборазви- 
тите неконкурентоснособни икономики. Неслучайно всички сегашни най-раз- 
вити страни (в Европа, САЩ, Япония) са прибягвали до активна икономическа 
протекция в миналото, когато са били на нашето сегашно равнище на икономи- 
ческо развитие ис ниската ни конкурентоспособност. Необходима е също подхо- 
дяща защита срещу вноса на хранителни земеделски продукти от страни членки 
или от трети страни на юг от нас, с по-благоприятни природно-климатични ус- 
ловия за отглеждане на по-евтини плодове и зеленчуци. При нашите условия ние 
никога не можем да се конкурираме успешно с Гърция, южна Италия, Испания, 
Турция, Северна Африка, Близкия изток в производството на такива продукти. 
Това, заедно с допускането на мащабен нелегален внос, вече поражда деструк- 
тивни последствия за нашето земеделие. Ако не се вземат бързо ефикасни мерки, 
ще се стигне до още по-голяма разруха в земеделието, особено в производство- 
то на плодове и зеленчуци, и в животновъдството с много тежки икономически, 
социални и други последици. 

Нетният баланс от досегашното функциониране на Европейския общ пазар е 
крайно негативен за нас и за другите източноевропейски страни членки. България 
вече понася и ще продължи да понася още по-големи загуби, измервани с милиар- 
ди щатски долари всяка година. Общо за по-бедните десетина страни - членки на 
ЕС, загубите може да се измерват със стотици милиарди, та дори и стрилиони евро. 
Това ще подкопава стабилността на ЕС и ще бъде извор на все по-големи икономи- 
чески противоречия и дори конфликти през следващите години. 

4. Известно е, че от много десетилетия съществува взаимна икономиче- 

ска допълнимост между ЕС и Русия. Европейските страни разполагат с 
най-високи технологии и с най-квалифицирани кадри в различни 06- 
ласти на стопанската дейност и извън нея. Русия пък притежава най-го- 
лемите в света суровинно-енергийни ресурси. Русия заедно със стра- 
ните от Евро-Азиатския съюз имат многобройно население, което ще е 
неограничен пазар и за Европа. 

Обединяването на модерните технологии с огромните природни ресурси 
би било солидна основа за един гигантски производствено-стопански комплекс, 
който едва ли ще има равен на себе си в настоящето и в бъдещето на света, с из- 
ключение може би на Китай, но той няма такова изобилие на ресурси. Очевидно 
това не е изгодно за глобалните интереси и аспирации на САЩ и те правят и ще 
правят всичко възможно, за да предотвратят обединяването на усилията на ЕС и 
на Русия. От това ще страдат преди всичко народите на Европа и Русия - сега и 
през следващите десетилетия. 

Гигантското икономическо противоречие ще бъде източник на невиждани 
глобални конфликти. Ако правителствата и народите на европейските държа- 
ви и на Русия осъзнаят своите фундаментални интереси и си взаимодействат, 
през следващите десетилетия могат да създадат мощна Евро-Азиатска общност 
с най-високо благоденствие. Ако не го направят, ще загубят много, а ще спечелят 
големите американски корпорации, особено във финансовия и военния сектор. 
Това рано или късно ще предизвика негодувание всред европейските народи. 

5. В европейските страни протичат много сложни демографски процеси, 
които се дължат на комплекс от икономически и други причини. Тук 
ще се огранича само до икономическите корени на тези процеси, макар 
че е трудно, дори невъзможно да се определи в каква степен крайните 
резултати се дължат на едни или други фактори. 

Раждаемостта, продължителността на живота и смъртността варират 

в европейските страни. Средната раждаемост в ЕС през 2013 г. е била 10,0 проми- 
ла, средната плодовитост на жените - 1,55 живородени деца от една жена, средна- 
та продължителност на живота - 80,6 години, средната смъртност е 9,9 промила. 
В крайна сметка се формира възрастовата структура на населението общо за 
ЕСипо страни. През 2014 г. средно за ЕС-28 населението от 0 до 14 години е било 
15,690, от 15 до 64 години - 65,890 и над 65 години - 18,590. Тази структура също 
варира по страни. 

По добре известни причини много голямо значение има делът на най-мла- 
дото поколение (от 0 до 14 години). Най-нисък е този дял в Германия - 13,190, в 
България - 13,790 ив Италия - 13,906, а най-висок ев Турция - 24,600, в Ирландия 
- 22,090 ив Албания - 19,2004. 

Остър е демографският проблем в Германия. Сериозни проблеми имат и други 
развити европейски страни. Плодовитостта на жените в Германия е 1,39 живоро- 
дени деца на една жена, в Португалия - 1,221, в Испания - 1,227, в Гърция - 1,30, в 
Унгария - 1,35, в Италия - 1,39. Само за сведение, в България е 1,48. Страни като 
Германия, вместо да провеждат активна политика за по-висока раждаемост, а чрез 
нея иза по-висок дял на младото поколение във възрастовата структура на населе- 
нието, предпочитат да си го внасят наготово от по-бедните страни. Така, колкото и 
да е парадоксално, бедните страни готвят кадри за богатите, те правят разходи 
за поддържане на по-висока раждаемост, за отглеждане и особено за образование 
на младите хора и ги предоставят като готови специалисти на богатите държави. 

Това аз наричам демографско ограбване на бедните страни от богатите. 
Има различни оценки за количествено измерване на това ограбване. Те обаче се 
обединяват в заключението, че ограбването на най-активните мозъци и на гене- 
тичния потенциал на бедните страни облагодетелства богатите с много стотици 
милиарди, а може би и над 1,0-1,5 трилиона щатски долара годишно. Тези неви- 
дими на пръв поглед трансфери от бедните към богатите, за които световните 
медии предпочитат да мълчат, превишават многократно трансферите от богати- 
те към бедните под формата на широко рекламираните официални държавни 
помощи, а също и трансферите на имигрантите до техни близки в родните им 
страни. Така богатите експлоатират допълнително бедните, като се възползват от 
съществуващите в Европа и в Америка и активно култивирани от тях обществе- 
ни настроения за свободата на хората да избират мястото си на живеене. 

Всяко посегателство върху тази свещена свобода се смята за недопустимо. 
Тази неприкосновеност дори е обявена за съвременна, неподлежаща на оспор- 
ване модерна евро-атлантическа и дори глобална ценност. Това затруднява бе- 
дните страни да въвеждат ограничения за емиграцията на млади хора, макар че 
богатите не се колебаят да въвеждат ограничения за притока на хора и стоки към 
тях, когато интересите им го налагат. Те с удоволствие привличат висококвали- 
фицирани специалисти и брутално отхвърлят нискоквалифицираните. А нали и 
едните, и другите са човешки същества, заслужаващи достойно третиране! 

Демографското ограбване на бедните страни ще придобива все по-голяма 
актуалност през следващите години и десетилетия. Народите и правителствата 
на тези страни ще осъзнават все по-силно вредите, които то нанася на техните 
икономики, и растящото недоволство от несправедливостта спрямо тях. Защото 
демографското ограбване се очертава като най-мощния и най-циничен канал за 
експлоатация на бедните страни от богатите. 

6. Най-важните решения за ЕС вземат САЩ и още две-три страни, а цена- 

та за последствията плащат всички. Известно е, че фундаменталните 

решения за Европа ги вземат властите на САЩ и ги възлагат за изпълне- 
ние на две-три най-големи страни в ЕС. Те на свой ред ги оформят като 
решения на заседанията на Европейския съвет и ги налагат на всички 
останали страни. Много често дори без демократично обсъждане. Така 
беше с участието в „Арабската пролет”, в бомбардировките над Либия, с 
войните срещу Ирак и Афганистан, с войната срещу Сирия с участието на 
много хиляди наемници от десетки страни, с подготовката и провежда- 
нето на въоръжения преврат в Украйна, с икономическите санкции сре- 
щу Русия и последното - споразумението с Турция за ограничаване на 
миграцията и свързаното с него отпадане на визите за турски граждани в 
Европейския съюз. 

Разпределението на политическите, финансовите и другите отговорности 
между страните - членки на ЕС, се представя като солидарност. В много редки 
случаи това е основателно и може да се нарече „справедлива солидарност”. Много 
често е по-правилно да се нарече „натранена солидарност”. Едно от последни- 
те от този род е насилственото квотно разпределение на мигрантите по страни 
членки, срещу което се бунтуваха няколко европейски държави. Нима страни- 
те членки участваха на „квотен принцип” в равностойна открита дискусия при 
вземането на решенията за война срещу Афганистан, Ирак, Либия, Сирия и дру- 
ги страни! Или в голямата лъжа на ръководителите на САЩ и Великобритания 
пред целия свят за притежаване на „оръжия за масово поразяване” от Ирак! 

Дефектите на ЕС проличаха особено релефно през 2015-2016 г. по време 
на масовото преселение към Европа. Ръководствата на ЕС и на страните членки 
се оказаха неподготвени да се справят с тази криза. През цялото време, дори и 
досега, те се занимават с последствията от нея, а не с нейните първопричини: 
оскотяващата бедност и войните”. Ръководството на ЕС не смее дори да назове 
главните причинители - американските власти. ЕС понася огромни политиче- 
ски, икономически, социални и други загуби, които ще растат през следващите 
години и десетилетия. Това ще поражда все по-остри икономически и други про- 
тиворечия, които ще дестабилизират още повече Европейския съюз. 

7. Няма механизми за съчетаване на национални с общностни икономи- 
чески интереси. Независимо от многогодишната фразеология за меж- 
дунационално и регионално сближаване, от противоречащото твърде- 
ние за движение с една скорост, от наличието на предприсъединителни, 
структурни и кохезионни фондове, от изискването за солидарност меж- 
ду страните членки и т.н., в ЕС все още няма ефикасни действащи ме- 
ханизми за съчетаване на национални с общностни интереси. А това е 
абсолютно необходимо за всяка интеграционна общност, където съжи- 
телстват различни държави със свои национални и с общностни инте- 
реси, при неизбежни противоречия и дори конфликти между тях. 

В ЕС има сериозни възражения срещу възприетата доминация на правните 

актове на общите институции в Брюксел над националните правни актове. Това 

твърдение се ползва с всеобщо одобрение, без да седържи сметка за деструктивните 
му последствия. Големите страни членки злоупотребяват с фразеология за аб- 
страктни общностни интереси, за европейски и евро-атлантически ценности, за 
солидарност и други подобни клишета, а при вземането на най-важните решения 
реално обслужват собствените си национални и дори корпоративни интереси. 

Някои средни и по-малки страни членки правят опити да се борят повече 
или по-малко успешно за своите национални интереси, а държави като нашата 
се подчиняват сляпо на „страните началници” и в най-добрия случай техните 
управници получават само лицемерни вербални похвали или демагогски потуп- 
вания по рамото, с които те незнайно защо се гордеят. На сесии на Европейския 
съвет или на Европейския парламент от години се говори за солидарност и общ- 
ност на национални интереси, а на практика се трупа все повече неудовлетво- 
реност между народите на страните членки, защото те не чувстват забележимо 
подобрение на своя живот след присъединяването си към ЕС, освен по-големия 
избор на стоки в националните магазини, по-свободното пътуване, частично и 
за работа в Европа. За тези „благодеяния” на големите страни членки обаче мал- 
ките страни членки плащат много скъпо с разрушаването на националните си 
икономики, с демографското си ограбване, с огромната безработица, с масовата 
бедност, с растящото неравенство, с националното си унижение. 

8. Единната валута с единна парична политика и различна бюджетна 
политика е източник на сериозни икономически противоречия. Почти 
всички големи американски и европейски учени от различните иконо- 
мически школи (от Милтън Фридман до Джоузеф Стиглиц) бяха песи- 
мисти за ползата от еврото и за неговото бъдещето. Още преди въвежда- 
нето му те предупреждаваха, че единната валута само с единна парична 
политика, но без единна бюджетна политика и при несъвпаденията на 
икономическите цикли в различните страни и региони ще ощетява сла- 
бите страни членки в Южна и Източна Европа и ще облагодетелства 
страните от Западна и Северна Европа. 

Тези опасения се потвърдиха, особено по време на дълговите кризи в Гърция, 
Испания, Португалия, Италия, Ирландия. Гърция например имаше сравнително 
по-малко болезнено решение на кризата през 2015 г., но поради обвързаността 
си с еврото и произволния догматичен натиск на неолибералната „Гройка” беше 
принудена да продължи по път, който не води към конструктивно решение и 
произвежда само социални страдания и национални унижения за милиони гър- 
ци - най-малко виновните за дълговата криза. Ако можеха да се върнат към драх- 
мата и да я обезценят, или дори без отказ от еврото, но едновременно със значи- 
телно отписване на дълга (за което дори и МВФ настоява), разсрочване (отлагане 
във времето) на неговото обслужване, при по-ниска лихва, можеха да поемат по 
по-конструктивен, макар и труден, но поносим път. 

Натрапеното им решение за свръхрестриктивна политика с 30-40-годиш- 
но непрекъснато първично положително салдо до 3,590 от БВП води към безкрай- 

на социално-икономическа криза, от която няма изход. Ако България трябва да 
извлече някаква поука от този произволен експеримент, тя е: първо, не бива да 
допускаме прекалено висока публична задлъжнялост (не повече от 30-4090 от 
БВП) и второ, не бива да бързаме за еврозоната, докато тя не се стабилизира и 
обстановката там не се проясни. 

9. Икономическите противоречия между новите имигранти и местното 
население в страните от ЕС. През последните години Европа прежи- 
вява нова криза, която се добавя към познатите ни досега класически 
форми на кризите. Постоянният поток от хора между бедните и бога- 
тите страни, а също и между самите богати държави, почти никога не е 
прекъсвал. С изключение на природните и обществените екстремални 
ситуации (световни и големи регионални войни), когато тези потоци са 
били относително стабилни, умерени по мащаби и поради това - поно- 
сими и смятани за нормални. 

Последствията от фундаменталните причини за сегашните кризи, главно 
оскотяващата бедност на стотици милиони хора в Африка, Азия, Карибския 
регион и Южна Америка, обаче се натрупваха и настъпват времена на социални 
експлозии. Достатъчна беше авантюрата на САЩ и на техни европейски съюз- 
ници, които организираха „цветните революции” в няколко източноевропей- 
ски страни, „Арабската пролет” в арабски държави от Атлантика до Индийския 
океан, преките военни агресии в Ирак, Афганистан, Либия, Сирия и Йемен, за 
да прелее чашата на търпението и да започне поредното масово преселение към 
Европа. И забележете, не към богатите арабски и други страни, производители 
и износители на нефт и природен газ, а към цивилизована Европа. Избрано- 
то направление на тези мощни миграционни потоци не е случайно. То ще има 
множество деструктивни последствия от различен характер. Тук ще се спра 
накратко само върху икономическите последствия и поражданите от тях нови 
противоречия. 

Идващите в Европа стотици хиляди, а през следващите години - навяр- 
но милиони, включват и ще включват две групи хора. Първо, бягащи от хаоса, 
разрушенията, военните действия. Досега те са между 25 и 3090 от общия брой 
на мигрантите. Второ, икономически мигранти - бедни, хора с дребен бизнес и 
лица с авантюристични наклонности, които търсят по-добри условия за работа 
и живот за себе си и за своите деца. Като правило това са млади здрави хора. Те са 
около 70-7590 от всички мигранти. 

Появата на тези големи маси хора в европейските страни ще се почувства 
веднага на пазара на труда. Повечето от тях, без образование и квалификация, 
ще търсят препитание дори при най-ниски заплати. Това ще увеличи предлага- 
нето на работна сила, ще затрудни местните хора с ниска квалификация в нами- 
рането на работа и ще потиска трудовите им възнаграждения. Това ще породи 
остри конфликти между местните хора и имигрантите, потърпевши от които ще 
са местните. 

Не след дълго имигрантите ще започнат да предявяват все по-големи из- 
исквания за по-добри и по-високо платени работни места. Поради ниската им 
квалификация неблагоприятната икономическа конюнктура в Европа те няма 
да ги получат и ще си останат с по-нисък статут в обществото не само по дохо- 
ди. Когато станат милиони и дори десетки милиони, ще се почувстват по-силни 
да искат повече и да негодуват за ниския си статут в обществото. Обединени в 
своите гета, ще започнат да протестират по-организирано и все по-агресивно. 
Една от видимите форми на такива протести е масовото опожаряване на ав- 
томобили по улиците на европейските градове през последните години. Това 
ще усложнява обстановката. Някои от тях може да бъдат привлечени в теро- 
ристични групи и дори да организират терористични актове. Така се появяват 
терористите от второ и трето поколение. През последните 10-15 години те вече 
проведоха терористични актове в Испания, Франция, Великобритания, Белгия 
и други европейски страни. В бъдеще тези актове навярно ще се умножават. 

Имигрантите знаят, че в европейските страни има добре развити социални 
системи. Те ще настояват още в началото да се включат в тях и да ползват обла- 
гите им. Постепенно ще стават още по-настойчиви за участие в програмите за 
здравеопазване, образование, отпуски по майчинство, детски надбавки и много 
други. Поради ограничения размер на социалните фондове това ще предизвика 
намаление или замразяване на помощите за местните хора и ще породи недо- 
волство всред тях. Тези социални системи са създавани от десетилетия с труда 
и предприемчивостта на техните деди и прадеди, а новодошлите ще искат да 
се възползват веднага наготово и наравно с тях, без да са правили осигурителни 
плащания през целия си трудов живот, както правят местните хора, които ще 
имат основания да настояват за различно третиране на имигрантите. Това ще 
изостря допълнително отношенията между тях. 

Научавайки от медиите и от други източници за благоденствието в Европа, 
все нови и нови потоци от хора от бедните страни ще се стремят към нея. А 
Европа не може да подслони стотиците милиони бедни и бедстващи хора по 
света, и то в рамките на едно или две десетилетия, защото тя самата ще обеднее 
и ще се срине тотално, с катастрофални последствия за живеещите в нея около 
500 млн. души. Само в Африка сега живеят около един милиард бедни. Очаква 
се към средата на столетието да станат около 2,5 милиарда. Това ще бъде из- 
точник на все по-масови миграционни потоци в бъдеще с присъщите им още 
по-мощни и непримирими икономически противоречия, които ще допринасят 
за дестабилизацията и дори за разпадането на ЕС. 

10. През последните години се води активна дискусия по бъдещия харак- 
тер на ЕС. Какъв да бъде той: гъвкаво икономическо обединение на са- 
мостоятелни национални държави със запазени големи компетенции 
на националните институции или монолитни Европейски съединени 
щати с централизация на всички важни държавни решения в Брюксел. 
С други думи - икономическа конфедерация или политико-икономиче- 

ска и военна федерация от рода на САЩ, Русия, Германия. Опитът през 
годините след Маастрихт показа, че ЕС се движи към обединение от 
типа на Европейски съединени щати, т.е. към постепенно превръщане в 
монолитна свръхдържава, която изпразва от управленско съдържание 
институциите на националните държави членки. 

Това отнема от суверена, т.е. от народите на страните членки, всички 
техни фундаментални права. Лишава от смисъл наличието на национални 
парламенти и правителства с настоящите им управленски компетенции, про- 
веждането на национални избори с участието на различни партии с конкурира- 
щи се програми по икономическата, финансовата, социалната, демографската 
и всякаква друга политика. Всички тези политики и инструментите за тяхно- 
то прилагане ще се разработват (и в нарастваща степен вече се изработват) до 
най-големи подробности от назначени (а не избирани от народите на страните 
членки) високопоставени чиновници в центъра и се налагат на тези страни за 
изпълнение. Огромният 40-хиляден административен апарат на ЕС започва да 
се занимава с все по-дребни управленски решения, които налага на страни- 
те членки. Преди години започнаха да регулират колко криви могат да бъдат 
краставиците. В началото на тази година научихме за техни решения колко из- 
кривени могат да са бананите. Сега научаваме за намерението им да забранят 
отглеждането на известните у нас розови домати, и т.н. Поредицата от упра- 
вленски недоразумения няма край! 

Очертават се обаче още по-опасни управленски решения. Народите на 
страните членки ще бъдат лишени от правото да избират кой и как да ги уп- 
равлява както на национално, така и на регионално равнище. Стават излишни 
парламентарните избори, референдумите и другите инструменти на пряката и 
представителната демокрация. Дали в тяхната държава ще се провежда рестрик- 
тивна монетаристка, или гъвкава социалноориентирана икономическа полити- 
ка? Дали във фокуса на стопанската дейност да е човекът, или печалбата: Дали да 
се прилага политика в интерес на капитала, в интерес на труда, или балансирана 
спрямо техните интереси? Това ще се решава в Брюксел от най-висши назначени 
чиновници, а не избрани и контролирани от народите на страните членки. Съ- 
щото важи за политиката по здравеопазването, образованието, науката, за поли- 
тиката по доходите, пенсионната политика, за данъчната политика, демографска- 
та политика, енергийната политика, екологичната политика и така нататък. 

В различните страни членки има различна структура на БВП от гледна 
точка на източниците на растежа - съотношение между вътрешно и външно 
търсене, а също и различна структура на вътрешното търсене - потребление на 
домакинствата, колективно потребление, инвестиционно потребление. Въпреки 
тези различия, които предполагат различна държавна политика, сега се налага 
еднаква макроикономическа политика за цялата общност и особено в еврозо- 
ната, в която доминират ограниченията върху вътрешното потребление, които 
почти не засягат или въздействат периферно на външното търсене. 

Германия е доволна и дори настоява за такава политика, понеже много ва- 
жен източник за нейния растеж е големият нетен експорт поради високата й кон- 
курентоспособност. Така се натрупват излишъци в германския платежен баланс и 
дефицити в платежните баланси на южно- и източноевропейските страни, които 
потискат техния растеж. В същото време ограниченията потискат и доходите, а чрез 
тях и индивидуалното потребление в повечето други членки на общността, където 
то е главен източник на растежа. В България например то заема 69,290 от БВП през 
2015 г. Така растежът в другите страни се ограничава по две направления - чрез не- 
гативния нетен експорт и потисканото вътрешно потребление. 

Провеждането на такава централизирана наднационална икономическа и 
финансова политика не е възможно в условията на Европа с нейните вековни 
национални държави, дълбоко вкоренена национална идентичност, различно 
ниво на социално-икономическо развитие и различни структури на източници- 
те на растежа. Защото такава централизирана политика улеснява едни страни 
(главно Термания) и създава допълнителни затруднения за останалите, особено 
за по-слаборазвитите. Това ще поражда все по-остри икономически и социални 
противоречия, прерастващи в конфликти между страните членки. 

Този тип централизирано наднационално федерално устройство предполага 
централизация и във всички други аспекти на държавната политика и на дър- 
жавните институции. Нейните привърженици настояват за обща армия, „за да се 
икономисват средства по издръжката й” (германският министър на финансите 
Волфганг Шойбле). Те настояват също за общо министерство на финансите, кое- 
то да провежда стриктна обща фискална и социална политика, общо министер- 
ство на отбраната, обща прокуратура, общ съд, общи органи на сигурността и 
така нататък. 

Това ще означава ликвидация на всички най-важни атрибути на национална- 
та държава, вкоренени дълбоко в живота на европейските народи от векове. То би 
лишило от всякаква власт суверена (народите на страните членки) и предопреде- 
ля концентрирането на властта в малка група висши администратори в Брюксел, 
които народите на страните членки не са избирали и упълномощавали да ги уп- 
равляват. Те навярно ще отдават еднаква тежест на финансовата и на социалната 
стабилност, докато висшите администратори в Брюксел ще се интересуват главно 
от финансовата стабилност и от интересите на корпорациите. Това на практика 
означава ликвидиране на държавността на държавите - членки на ЕС, превръщане 
на сегашните самостоятелни национални държави в обезправени административ- 
ни области (провинции) на единната свръхдържава - Европейски съюз. 

Цинично неприкрито доказателство за това е, че най-висшите ръководи- 
тели на ЕС и на Европейската комисия след изтичане на мандата им в общността 
постъпват на работа на най-високи постове в световните финансови и нефи- 
нансови корпорации. Най-пресният пример за това е назначаването на бившия 
председател на Европейската комисия Жозе Мануел Барозу на много висок пост 
в световноизвестната финансова корпорация „Голдман Сакс”. Това е открито 

признание и благодарност за добрата му служба в интерес на световните корпо- 
рации като председател на Европейската комисия, а не толкова на народите на 
европейските страни - членки на Европейския съюз. 

Европейският съюз трябва да се завърне към завещанието на бащите ос- 
нователи, декларирано в Римските договори от март 1957 г., осъвременени по 
подходящ начин към настоящите условия. Европейският съюз трябва да се раз- 
вива като гъвкаво обединение на самостоятелни национални държави, което ще 
провежда договорена между тях обща политика в икономиката, финансите и 
други области, запазвайки основните компетенции на националните държави с 
техните институции и преди всичко компетенциите на суверена - народите на 
тези държави, да решават кой и как да ги управлява. Всеки опит да се натрапи 
моделът на монолитната федерация на САЩ при уникалните европейски усло- 
вия ще срещне непреодолимата съпротива на европейските народи, ще се про- 
вали и ще доведе до разпадане на сегашния Европейски съюз. Мнозинството от 
гражданите в Европа са за Европейски съюз, но не в сегашния му вид! 

Колкото по-твърда е политиката на концентриране на решенията в центъра 
на сегашната свръхдържава - Европейски съюз, толкова повече ще се изострят 
икономическите противоречия между страните членки, толкова по-сигурно е не- 
говото разпадане в недалечното бъдеще. 

10 август 2016г. 

Цреееее общества на всички етапи от своето 
развитие са се стремили да си създават възмож- 
но по-комфортни условия за живот, като са приспосо- 
бявали природната среда и са използвали природните 
ресурси. В съвременния свят нарастването на населе- 
нието, повишаването на глобалния световен обмен 
на идеи, технологии, ресурси и готова продукция и 
глобалното изменение на климата създават нов кон- 
текст за управление на природните ресурси. Сред тях 
с най-голямо стратегическо значение за човечеството 
са водните ресурси. 

Водните ресурси на планетата определят живо- 
та на човека и заемат жизнено място в неговия бити 
дейност. В съвременното общество е немислимо раз- 
витието на нито един клон от човешката производи- 
телна дейност без участието на вода. Тя е едно от пър- 
востепенните условия за развитието на националното 
богатство и най-вече на енергетиката, металургията, 
химичната, циментовата, хранително-вкусовата про- 
мишленост, селското стопанство, почивното и ку- 
рортното дело, водоснабдяването на селищата. Водни- 
те ресурси включват всички годни за ползване води 
- реки, езера, блата, подземни води, ледници, морета. 
В настоящия етап на обществено-икономическото 
развитие най-достъпни за експлоатация са пресните 
води в реките, езерата, язовирите и плитко залягащи- 
те подземни води. Водните ресурси са използваемата 
част от природните води на определена територия в 
зададен интервал от време. Формират се предимно от 
валежите и се проявяват като повърхностни и подзем- 
ни води. 

България е с ограничени водни ресурси, които са крайно неравномерно 
разпределени по сезони и по територия. Основни причини за това са малката 
територия на страната и наличието на по-голям обем водни ресурси в планин- 
ските райони в сравнение с низините и равнините. Тяхното количество е най-го- 
лямо през пролетта и в началото на лятото, а най-малко - в края на лятото и 
през есента. Всички водни ресурси на страната се формират в три големи отточ- 
ни области - Дунавска, Беломорска, Черноморска, които се отличават със своите 
хидрографски характеристики. С цел да се компенсира неравномерността в раз- 
положението на водните ресурси в България са построени 2025 язовира с общ 
обем над 6 млрд. м?. Това количество се осигурява с 3890 от повърхностния дебит 
на водните източници. Големите язовири у нас са „Искър”, „Копринка, „Жреб- 
чево”, „Кърджали” по р. Тунджа, „Студен кладенец” и „Ивайловград” на р. Арда, 
„Батак, „Доспат”, „Въча” в Западните Родопи, „Ал. Стамболийски” на р. Росица, 
„Камчия, „Гича” на р. Камчия ир. Тича и др. Над 1/3 от речния отток е регулиран 
от големи и малки язовири. Всички язовири в страната се изграждат заради небла- 
гоприятните климатични и хидроложки условия. Върху територията на България 
средногодишно падат 74 млрд. м? валежи. От тях само около 19 млрд. м? се оттичат 
чрез реките в страната, а останалата част, която съставлява над 7090 от валежната 
водна маса, се губи в изпарение. Следователно нашите водни ресурси се попълват 
едва с 3090 от водните ресурси с валежен произход. Този баланс е важен показател 
за всички видове води - повърхностни и подземни в страната, и за факторите, 
които им оказват пряко влияние. 

Водните ресурси се характеризират по два показателя - количество и ка- 
чество. За тяхната количествена характеристика се прилагат два признака - вод- 
ни ресурси на човек от населението и използване на водните ресурси. Качестве- 
ната им характеристика се определя от антропогенната дейност, която води до 
загуба и замърсяване на водите. 

На територията на България се събират между 9 и 24 млрд. м? вода в зави- 
симост от влажността през дадена година. По показателя средногодишно коли- 
чество вода на човек от населението България се нарежда на едно от последните 
места в Европа с около 2400 м? вода, което е два пъти по-малко в сравнение с ко- 
личествата на повечето европейски страни. Във всички реки у нас се изхвърлят 
5,5 млн. м? замърсени води. От това количество едва 37-3906 са пречистени в съ- 
ответствие с установените норми. За пречистването на големите количества вода 
в големите градове са изградени пречиствателни станции. Те включват най-мал- 
ко две нива - механично и биологично. Нашата страна има изградени 50 такива 
станции, които са крайно недостатъчни. По-специално това се отнася за градове 
с население от 10 000 до 50 000 души. 

От изложеното става ясно, че България разполага с ограничени водни 
ресурси и всяко тяхно изменение води до промени в качеството и обема им. 
От една страна, стопанските субекти се опитват да регулират водните ресур- 
си чрез построяване на язовири, напоителни системи, диги, пречиствателни 

съоръжения и др. От друга страна, те оказват отрицателно въздействие върху 
водите, което се изразява в замърсяване с токсични вещества и променяне на 
качеството им, и те стават непригодни за използване. Косвено хората също вли- 
яят върху водните ресурси - при изсичане на горите, залесяване, разораване на 
почвите, пресушаване на езера и блата, при добив на полезни изкопаеми. Важно 
значение за опазване на ограничените водни ресурси оказва и промяната на по- 
литически, икономически и социални условия, например преходът към пазарно 
стопанство на страната. Смяната на формите на собствеността, бързата привати- 
зация и общата икономическа стагнация ограничават използването на водите, но 
без съществено подобряване на качеството, стопанисването и управлението им. 
Увеличават се предизвикателствата, натискът и конфликтните ситуации меж- 
ду ползвания, ползватели и различните групи заинтересовани лица. До 1990 г. 
около 1,2 млн. ха земеделска земя (приблизително 2990 от обработваемата земя) 
в страната се поливат. След 1990 г. се наблюдава тенденция към драстично на- 
маляване на размера на поливните земеделски земи. Напояваните площи за пе- 
риода 1997-2000 г. са средно от 490 до 890 от годните за напояване земи. Заради 
лошото състояние на инфраструктурата за напояване напоителните системи 
работят с големи загуби на вода - за периода 2000-2010 г. до 8090. Като основни 
проблеми могат да се очертаят липсата на инвестиции за модернизация на вод- 
ното стопанство, липсата на ресурси за поддържане на техническа изправност 
на наличния водностопански фонд, бавното формиране на реален свободен па- 
зар на водата. Досега това е реалната ситуация във водния сектор. 

Като се оцени тази сложна ситуация и се отчетат последиците върху ограни- 
чените водни ресурси вследствие влиянието на различни фактори, става ясно, че 
е необходимо коренно преустройство на сектора и разработване на нова обосно- 
вана концепция за опазване на чистотата и качеството на водните ресурси. 

Опитът убедително показва, че стремежът за цялостното опазване на води- 
те ев интерес на обществото както за задоволяване на потребностите от вода на 
населението, така и за възпроизводството и развитието на водните екосистеми. 
В този смисъл нашата страна трябва да има ясна концепция за бъдещото разви- 
тие на водния сектор, за да се даде посока за реформи и решения, необходими за 
преструктурирането на този важен сектор. Освен това преструктурирането му 
трябва да се съобразява с постановките и принципите на действащата правна 
система в България. Като членка на Европейския съюз (ЕС) страната ни трябва 
да прилага и изискванията на европейското законодателство в областта на води- 
те. Разработени са значителен брой планови документи, които идентифицират 
съществуващите проблеми на водния сектор и рамкират бъдещи действия на 
различни нива на управление и на териториално равнище, отговарящи на евро- 
пейското законодателство. Тук основен акцент е въвеждането на концепцията за 
интегрирано управление на водите на България. Тя се изразява в избор на под- 
ход, който ще осигури използването на водните ресурси като неделим природен 
ресурс в интерес на защитата на здравето на населението. Прилагането на тази 

концепция ще изисква значителни реформи в организацията на управлението 
на водните ресурси на страната и преструктуриране на организациите във вод- 
ния сектор. Основни цели, които трябва да залегнат при провеждането на тези 
реформи, са: гарантиране на основните човешки нужди от достатъчна по коли- 
чество и добра по качество вода, която да бъде безопасна за човешкото здраве, 
гарантиране на нуждите от вода за стопанството и запазване на равновесието 
във водните екосистеми, разработване на практически мерки за намаляване на 
неблагоприятните последствия от наводнения и засушаване. 

За успеха на преструктурирането на водния сектор ще бъдат важни и устано- 
вяването на рамка на балансирано и устойчиво управление на водните ресурси, и 
осигуряването на участието и координацията на дейностите на всички отрасли в 
тяхното използване. Провеждането на структурните реформи във водния сектор 
може да ев различни насоки, които да имат за цел да подпомогнат развитието на 
по-добро управление на сектора. Предвидените реформи в преструктурирането 
му трябва да са съобразени и с принципите на новата политика за интегрира- 
но, устойчиво управление и използване на водните ресурси за водностопанската 
инфраструктура. Те трябва да отчитат, разбира се, историческите и регионалните 
условия като управление на потреблението с цел по-голяма рационалност, децен- 
трализирано изпълнение на задачите, разглеждане на речния басейн като основ- 
на единица, провеждане на превантивни мерки, регионална гъвкавост. 

Основните моменти в преструктурирането на водния сектор, които трябва 
да бъдат решени на национално и регионално равнище, са следните: 

. „ Институционално преструктуриране и изграждане на нови взаимоотно- 
шения между участниците в процесите на управление на водните ресур- 
си, като се даде възможност на потребителите да участват във вземането 
на решенията на всички нива и тяхната роля и отговорности да се увели- 
чат за сметка на ограничаване на монопола на държавните институции. 

. “Прилагане на нови схеми на водоразпределение и на подходящи меха- 
низми на ценообразуване, които в дългосрочен период да отразяват на- 
пълно разходите по доставяне на водата, да позволяват задоволяване на 
нуждите на всички потребители. 

. “«Анализиране и оценка на състоянието и на икономическата ефективност 
на съществуващите напоителни и отводнителни системи с цел преус- 
тройство или закриване на инфраструктурата с доказана неефективност. 

. „Изготвяне на средносрочни и дългосрочни прогнози за потребностите 
от водни ресурси, оценка на водопотреблението, проучване на техноло- 
гичните, икономическите и социалните фактори, влияещи върху него, и 
следване на основни принципи за природосъобразното използване на 
водите за устойчиво развитие. 

. Създаване на база данни, кадастър на използваната водностопанска ин- 
фраструктура, система за информационно осигуряване за използване 
на водите и система за мониторинг във водния сектор. 

. „ Разработване на адаптивни мерки за ограничаване на отрицателните 
последствия от влиянието на промените в климата върху поливното зе- 
меделие с цел по-ефективно управление на водите. 

. „Изготвяне на инвестиционна програма за поддържане на съществува- 
щата и изграждане на нова водностопанска инфраструктура за пред- 
пазване от вредните влияния на водната среда - наводнения, замърся- 
вания, суши. 

.  Засилване на образователните и информационните мерки с оглед на- 
сърчаване на използването на ефективни методи на водопотребление 
и опазване на водите и на техники и технологии за напояване. 

Целесъобразното използване на ограничените водни ресурси на страната 
е важен момент от управлението на водния сектор, който носи висока добаве- 
на стойност за икономиката на страната. Преструктурирането на този сектор 
създава добри условия за повишаване на ефективността им и цялостното им 
управление. С други думи, все по-актуален става водният проблем. Ограни- 
чеността на водните ресурси на Земята, непрекъснато увеличаващото се насе- 
ление в световен мащаб, неконтролируемият растеж на консумацията на вода 
в промишлеността, селското стопанство, бита, продължаващото замърсяване 
на водните обекти са само някои от щрихите в тревожната картина, описва- 
ща водната криза. Затова пестенето на водните ресурси трябва да стане един 
от основните приоритети за всяка държава. При използването им би трябвало 
да е ясно, че публичното доставяне на вода е най-значимият приоритет, за да 
се осигури достъп до вода. Следващата стъпка е интегриране на всички съо- 
бражения в отраслови политики, засягащи водните ресурси, за да се премине 
към култура на пестенето на вода. Във връзка с това всички отрасли трябва да 
продължат да развиват ефективни по отношение на водата технологии и прак- 
тики. Резултатите все още би могло да бъдат значително подобрени. В някои 
региони до 3090 от обема на употребяваната в сградите вода би могло да бъдат 
спестени. В някои градове течовете в публичните мрежи за доставяне на вода 
могат да превишат 5090. Наличието на подобно разхищаване на вода е признато 
и в напоителните мрежи. В допълнение към подобряването на технологиите 
повишаването на качеството на практиките при управление на водните ресур- 
си също е важен инструмент, прилаган във всички сектори, където се използва 
огромно количество вода (например в селското стопанство, промишлеността 
и др.). Ефективното използване на водните ресурси влияе не само върху опаз- 
ването на един от основните природни ресурси, но също и върху качеството на 
нашия живот и пестенето на нашите финансови средства. 

От изложеното дотук може да се направи изводът, че водните ресурси не са 
достатъчни, за да покрият големите нужди от питейна вода и вода за напояване. 
Държавната политика в тази област трябва да е насочена към разработване на 
стратегии, планове и програми за рационално управление, опазване и използ- 
ване на водните ресурси. Разработването на политики трябва да се основава на 

ясна йерархизация на възможните решения за справяне с проблема с водата. За 
да бъде ефективно преструктурирането на водния сектор, е важно да се установи 
такова равновесно състояние на системата „човек - водни ресурси”, при което 
оптимално да могат да бъдат задоволявани човешките потребности, като макси- 
мално бъде съхранена целостта на природното равновесие. 


ЛИТЕРАТУРА 


1.  Богатинов, Я. идр. Хората от водното стопанство. С., Агенция по хидромелиорация, 2004. 

2. > Бърдарска, Г. и членове на Глобал Уотър Партнършип - Техн. консултативен съвет. Вода за 21 
век: От визия към действие. С., Нац. координационен център за глобални проблеми, 2001. 

3. > Кафеджиев, В. Екология и екомениджмънт. Варна; Унив. изд. ВСУ „Черноризец Храбър, 2005. 

Сирашки, Хр. и др. Управление на природоползването и природоопазването. Свищов, 

Академично изд. „Ценов, 2014. 

Закон за водите. ДВ, 1999, Ме 67, изм. ДВ, 2014, Мо 53. 

Рамкова директива за водите 2000/60 на ЕС, 2000. 

Национална стратегия за управление и развитие на водния сектор. С, МОСВ, 2012. 

Балева, Д. Водните ресурси като фактор за международни конфликти. Електронно издание 

на списание „Дипломация!, 04.11.2014. АЕ р://дрютасу.рд/агсимех/1170 


> 


очеш 


Резюме 


Водните ресурси на планетата определят живота на човека и социал- 
но-икономическото развитие на обществото и са го съпътствали винаги, 
като са заемали важно място в неговия бит и дейност, в неговото развитие 
и усъвършенстване. Съвременният етап на човешката цивилизация се харак- 
теризира с ограниченост на водните ресурси, с тяхното изтощаване и за- 
мърсяване в резултат на човешката дейност, което ги прави непригодни за 
непосредствена употреба. Днес използването им има нови измерения - борба 
не само за осигуряване и преразпределение на водата, но и за подобряване на 
управлението и стопанисването на водните ресурси. От съществено значе- 
ние за осъществяването на тази задача е цялостното преструктуриране на 
водния сектор. 

В този доклад се разглеждат основните характеристики и състоянието 
на водните ресурси на България. Той има за цел да изясни основните проблеми, 
породени от ограничеността на водните ресурси на България, като на тази 
основа се определят критичните моменти при преструктуриране на водния 
сектор на страната и се предложат възможни насоки за решаване на тези 
предизвикателства. 

От обективния анализ на изложената информация в доклада става ясно, 
че страната ни разполага с ограничени водни ресурси и всяко тяхно изменение 
води до промени в качеството и обема им. Наблюдават се и конфликти меж- 

ду ползвания, ползватели и различни групи заинтересовани страни. Като се 
оцени тази сложна ситуация и се отчетат последиците върху ограничените 
водни ресурси вследствие влиянието на различни фактори, става ясно, че е 
необходимо коренно преустройство на сектора и разработване на нова обос- 
нована концепция за опазване на чистотата и качеството на водните ресур- 
си. В този материал са представени концепцията за интегрирано управление 
на водите и възможни алтернативи за преструктуриране на водния сектор 
в страната. 

Смятаме, че провеждането на структурните реформи във водния сектор 
може да бъде в различни насоки с цел да се подпомогне развитието на едно по-до- 
бро управление на водния сектор в страната. 

езспорно едно от най-значимите за бъдещето на 

Европейския съюз (ЕС) събития от последните 
месеци беше референдумът за напускане на Велико- 
британия, т.нар. Брекзит (от „Британия” и „екзит” - 
„изход, излизане”). 

По време на кампанията двете страни се обвиня- 
ваха взаимно в манипулиране на аудиторията, замер- 
ваха се с различни факти. Един от проблемите беше 
изтъкването на аргументи от различно естество, което 
създаде объркване. В някои моменти изглеждаше, че 
единият или другият лагер взема преднина, но в по- 
следните дни като че ли лагерът „за” оставане водеше. 
Това се случи и след убийството на лейбъристката де- 
путатка Джо Кокс - симпатична млада жена, обявява- 
ща се в подкрепа на бежанците и със смела позиция 
по други наболели въпроси. Непосредствено в наве- 
черието на гласуването множество звезди, популярни 
лица, дори чужди политици като американския пре- 
зидент Барак Обама, споделяха в социалните мрежи 
постове в пропорция две към едно „за” оставането в 
ЕС. Така се получиха две последици. 

Първо, вотът „против” стана „непрестижен” 
и се появи феноменът на скрития вот. На следващо 
място, като че ли решеният изход доведе до шумен 
провал на аналитичната общност - никой не беше 
предвидил вариант „излизане”. И така настъпи шокът 
от окончателните резултати - почти 52 „за” излизане 
на Великобритания от Съюза (17 411 000 души), 4890 - 
в подкрепа на оставането. При високата избирателна 
активност (над 7290) и броя на британския избирате- 
лен корпус, 4 процента разлика означава около | млн. 

гласа повече. Четири на сто е достатъчно добра преднина - напомняме, че Обама 
беше избран със сходен резултат. 

В крайна сметка хората избраха националното достойнство, възможността 
да имат по-тежка дума в определянето на собствените си съдбини пред рацио- 
налните чисто икономически аргументи. 

Разбира се, лесно е едно събитие да бъде обяснено, след като се е случило. Ли- 
дерът на Консервативната партия и премиер на Великобритания до референдума 
Дейвид Камерън имаше основания да вярва, че ще спечели. До момента той беше 
печелил и битката за лидерския пост в партията си, и два пъти мнозинство на пар- 
ламентарни избори и на два референдума (през 2011 г. за избирателната система и 
през 2014 г. за оставане на Шотландия в рамките на Обединеното кралство). 

В случая обаче имаше и редица разлики, които не бяха отчетени. 

Първо, Консервативната партия не само не беше единна, а дори беше сил- 
но разделена. Макар и по различни причини, ключови фигури в нея като Борис 
Джонсън и Майкъл Гоув подкрепяха кампанията за напускане. 

Второ, британските наблюдатели отбелязват, че нито един от предните два 
референдума не беше лична инициатива на Камерън, за разлика от този. Първи- 
ят беше идея на либералдемократите, а вторият - на Шотландската национална 
партия. Като на сравнително неутрален и непряко заинтересован от резултата 
играч, аргументите на Камерън бяха по-убедителни при първите два референду- 
ма, отколкото сега. 

Трето, лидерът на Лейбъристката партия Джеръми Корбин подкрепяше 
оставането без ентусиазъм, споделяйки някои критики към ЕС. Част от левите 
избиратели гласуваха за оставането, а тези, които бяха против, са достатъчно от- 
чуждени от ръководството, че да се вслушат в каквито и да било призиви. 

Четвърто, малкият брой депутати от Партията на независимостта на Обе- 
диненото кралство (ЮКИП), начело с Найджъл Фарадж, не бива да подлъгва. 
Всъщност на последните няколко избори тя е значима електорална сила, един- 
ствено особеностите на британската мажоритарна избирателна система не поз- 
воляват тя да има по-широко представителство. 

Поради провала на елитите, на анализаторите и пр., засвидетелстван от 
този резултат, се приложи класическо афегайо «из - отклоняване на удара и на 
вниманието. Вместо този резултат да стане повод за задълбочена дискусия защо 
се е стигнало до него, какви са реалните проблеми и притеснения на хората, за- 
почнаха да се изтъкват други въпроси. Сред тях централен беше, че по-младите, 
по-високообразованите и хората с по-високи доходи са избрали оставането в ЕС, 
а по-възрастните и хората от по-ниските социални категории са гласували за из- 
лизането. Така се даде началото на поредна атака срещу демокрацията и се чуха 
дори призиви за ограничаване правото на глас, за да се избягват подобни „по- 
грешни” решения. Доскоро бяхме убедени, че едва ли си струва да се защитава 
истинската, а не фасадно-корпоративната демокрация като форма на управле- 
ние, но този дискурс налага да се припомнят някои факти. 

Ако се проследи историческата еволюция на правото на глас, първо са от- 
паднали имущественият и образователният ценз, а най-последно е било дадено 
право на глас на жените. Ако започнем отново да налагаме ценз, това означава 
връщане на историята назад. А когато започнеш да връщаш часовника, има риск 
да забравиш да спреш и да се озовеш в едно ново Средновековие. Налагането 
на всеобщо (всички граждани - и мъже, и жени), пряко (всеки лично, а не чрез 
посредници), равно (един човек - един глас), тайно гласуване е едно от най-голе- 
мите постижения. То не се е случило просто така, а е било извоювано в резултат 
на множество борби. Неслучайно един от лозунгите на войниците в модерните 
масови армии е бил „Един човек - една пушка - един глас. Щом може да бъдеш 
мобилизиран и да се биеш и умреш за родината си, трябва да имаш право и на 
участие в решаването на въпросите, които засягат всички. 

Модерната демокрация се роди в резултат от натиска на организирания в 
синдикати промишлен труд и от факта, че същите тези мъже участваха в набор- 
ните армии. Нарастването на ролята на компютърни алгоритми, които управля- 
ват финансовите пазари като водещ компонент от икономиката, както и превръ- 
щането на войната в подобна на компютърна игра битка с дронове, авиация и 
наемнически армии, подронват два от класическите устои на широкото граждан- 
ско демократично участие. 

Връщайки се на британския случай, може да кажем също, че мнозина от 
по-възрастното поколение помнят силните национални държави; имат много 
по-висока политическа култура от поколението на разсеяното внимание на ин- 
тернета; те са полагали основите на този съюз и добре помнят първоначалния 
проект. Освен това в съвременния технологизиран и усложнен свят нарастване- 
то на образоваността и по-големият процент млади хора с висше образование са 
световни тенденции, а младите, които се възползват от тях, имат неголяма заслу- 
га за тях. 

Интересно е, че допреди няколко десетилетия или години неприемането на 
резултати от демократични избори беше факт само по отношение на страни от 
периферията на ЕС. Например изборите в Украйна през 2004 г. продължиха, до- 
като не победи „правилният кандидат” (на абсолютно неконституционен трети 
тур на изборите); или пък когато определените от международните наблюдатели 
като честни и демократични избори в Палестина през 2006 г. бяха спечелени от 
движението „Хамас”. В тази редица се вписват и многобройните предупрежде- 
ния към Гърция да не гласува за СИРИЗА и желанието гръцкият народ да бъде 
наказан за решението си след това. След вота на Острова се оказа, че вече дори и 
в държави от ядрото на Запада започва да става все по-видимо, че има „контро- 
лирана демокрация”. 

Ясно се откроиха регионални различия в гласуването. Католическите час- 
ти на Ирландия и партията „Шин Фейн”, както и мнозинството от шотландците 
гласуваха за оставане. Юнионистките протестантски райони в Ирландия, както и 
големи части от Англия и Уелс подкрепиха напускането. Уелс е един от икономи- 

чески най-изостаналите райони във Великобритания. Една четвърт от възраст- 
ните и всяко трето дете живее под линията на бедността. Мрежата на обществе- 
ния междуградски транспорт е разрушена. Красноречив пример има в селището 
Бануин, където компанията „Амазон” предлага почасова работа в близък склад, 
но тъй като изпраща съобщение дали ще си нужен в същия ден, някои хора пред- 
почитат да спят на автобусната спирка, само и само да не изпуснат възможността 
да припечелят нещо. 

Струва си да припомним и един друг пример за двоен стандарт. По време на 
вече споменатия шотландски референдум за излизане от Обединеното кралство 
(тогава трябваше да се спасява целостта му) се заявяваше от най-високо ниво, че 
излизането на Шотландия няма да доведе до автоматично членство в ЕС. Сега 
Великобритания се оказа заплашвана с излизането на Шотландия и оставането й 
в рамките на Съюза. 

По мнение на коментаторите един от най-съществените въпроси, наклони- 
ли везните в полза на напускането, е бил свързан с притока на чужди работници 
на Острова. В началото на 90-те години на миналия век на Острова работят около 
500 000 граждани на други страни - членки на ЕС (тогава т.нар. ЕС-15), днес те 
са около 750 000. След разширяването на ЕС с източноевропейски страни през 
2004 г. нови 1200 000 идват да търсят препитание на Албиона. Днес общо около 
3 300 000 души от ЕС, родени извън Великобритания, живеят и се трудят там, 
като съставляват 590 от населението и около 790 от работната сила. По данни на 
миграционните власти (от 2014 г.) от 13 млн. работни места за ниска квалифи- 
кация в Обединеното кралство 2 млн. са заети от мигранти, като 800 000 от тях 
(4096) са от Европейския съюз. 

По всяка вероятност обаче референдумът за „Брекзит” ще разочарова тези, 
които очакват рязък спад на миграцията. За да запази икономическото си благо- 
състояние, Великобритания ще трябва да продължи да си партнира с ЕС. Присъ- 
единяването към Европейската икономическа зона (наричано още „норвежката 
опция”), търговско споразумение и присъединяване към общ пазар на стоки, но 
не и на услуги („швейцарска опция”) или друго подобно, задължително изисква 
приемане на свободното движение на хора. Така ще се влезе в противоречие с 
волята на мнозинството от поданиците на Нейно величество. 

Въпреки че беше отбелязано нарастване на расистките изказвания след ре- 
ферендума, засега не е реалистично да се очакват масови изгонвания на рабо- 
тещи на Острова. Подобни действия биха засегнали и българите, отишли там. 
По-вероятно е с постепенното изясняване на ситуацията около бъдещето на Ве- 
ликобритания, ако такова решение бъде взето от нейните управляващи, посте- 
пенно да се търси ефект на натиск върху чужденците чрез непряка принуда като 
отказване на разрешителни за строеж, на социални помощи и други. 

Юристите посочиха и правен проблем. Великобритания е част от ЕС повече 
от 40 години и за това време са се натрупали редица правни актове, които са ста- 
нали част от британската правна система. Част от европейското право едиректно 

приложима, т.е. отказът то да бъде прилагано би породил големи пропуски в пра- 
вото, които трябва да бъдат допълнени от британския парламент. Задава се въ- 
просът дали страната разполага с достатъчно компетентни държавни служители, 
които да се справят с това затруднение. Оказва се, че дори и могъщи държави се 
сблъскват с голям проблем, породен от прехвърлянето на суверенитет. Когато 
разчиташ да получиш наготово указания от даден център, лесно усвояваш роля- 
та на добър ученик, но голямото изкуство и майсторство е да се научиш как да 
управляваш сам. 

Всъщност истински важният въпрос е защо всеки път, когато акт на брюксел- 
ската администрация бъде поставен на всенародно допитване, той бива отхвър- 
лян. Така се случи с референдумите за Европейската конституция във Франция и 
Ирландия преди едно десетилетие (само година по-късно почти същият текст беше 
предложен под формата на Лисабонски договор). Такава беше съдбата на британ- 
ското гласуване и на референдума в Нидерландия по отношение на интеграцията 
(при това предимно икономическа и с доста въпросителни) на Украйна. 

Икономическите последици от „Брекзит” остават неясни. Със сигурност 06- 
вързаността на британската икономика с Общия пазар е огромна. Противниците 
на напускането посочиха спада на курса на лирата в дните след като резултатът от 
референдума стана ясен. Привържениците му посочиха възможностите за разви- 
ване на по-активна търговия с Британската общност и на някои големи инвести- 
ции (например на „Боинг”), направени веднага след това. Някои финансисти оце- 
няват, че Лондон ще остане ключов финансов център за света, докато други са на 
мнение, че скъсването с ЕС би имало тежки последици върху този сектор. 

По-важни обаче са политическите изводи и последици. 

За съжаление референдумът предпостави фалшив избор, предлагайки на- 
ционалната държава да решава транснационални проблеми. Това едва ли е въз- 
можно. На някои предизвикателства (финансови, климатични, офшорни зони, 
укриване на данъци или пране на пари) не може да има отговор поединично. 

Първите реакции на европейския елит бяха за налагане на „наказателен” 
подход към Великобритания и за подтикване към рязко и бързо скъсване, за да се 
предотврати „ефектът на доминото”, т.е. други страни да се „заразят” от британ- 
ския опит. Самата Великобритания допринесе за това, като избра тактиката да 
печели време. Сам по себе този подход вероятно изглежда правилен, когато целта 
е да се спаси Съюзът, но той не беше съчетан с необходимия разговор за пробе- 
мите, за причините за недоволството на много граждани от сегашния вид на ЕС 
и за евентуалната му дълбока реформа. След срещата на френския президент 
Франсоа Оланд с лидерите на основните френски политически сили левият Жан- 
Люк Меланшон заяви, че не вижда знаци за такава дълбока промяна. Една от 
най-важните теми за ЕС е, че той не е решил нито една от кризите, които предиз- 
викаха този резултат - на Еврозоната, украинската, гръцката, на демократичния 
дефицит. По отношение на Еврозоната например, еврото, което е достатъчно 
силно за страните в ядрото на ЕС като Германия, не се отразява добре на пери- 


105 


МЕЖДУНАРОДНА ПОЛИТИКА 


ферията (прави износа неконкурентоспособен). Същевременно обаче едно слабо 
евро предизвиква инфлация и други негативни явления в страните от Центъра. 
„ЕС има единна валута, но не и единно икономическо управление, което да се 
погрижи за дисбалансите в еврозоната; Шенгенска зона, но не и единен режим на 
граничен контрол. Тези проекти могат да бъдат довършени или прекратени, но 
не могат да продължат да функционират както досега”, написа в „Лъндън Ривю 
ъф буук” Ян-Вернер Мюлер. 

Друг ключов въпрос е да се засилва глобалната конкурентоспособност на 
ЕС, включително и чрез мащабните планове за реиндустриализация, предприети 
от някои страни, а не развитието на едни държави членки да става за сметка на 
изпомпването на работната ръка, ресурсите и капитала (чрез заливането им с 
внос) на други от страните от Съюза. 

Последиците за България са в няколко посоки. Първата е свързана с необ- 
ходимостта ротационното председателство на Съюза да се изтегли с шест месеца 
по-рано, което намалява възможностите за добра подготовка на администрация- 
та. Заради това са наложителни не само бързи, но и добре обмислени, планирани 
и координирани действия на всички органи и институции, заети с подготовката 
на българското председателство. Последиците от британския референдум поста- 
виха един доста сложен за решаване въпрос пред българското държавно-полити- 
ческо ръководство. Повечето български експерти приемат, че понеже България 
е слаба в икономическо отношение участничка в интеграционното обединение, 
солидарността за нея е ключова. Страната ни следва да подкрепя всички инициа- 
тиви и механизми, които насърчават солидарността. Но какво да е отношение- 
то, ако всички страни членки бъдат задължени да участват в даден процес? Това 
може да се превърне в диктат на по-силните членки върху волята на по-слабите, 
така че подобни крайни мерки следва да бъдат подкрепяни внимателно и след 
претегляне на плюсовете и минусите за българските национални интереси. 

България следва категорично да се противопостави на идеите за Съюз на ня- 
колко скорости. Малко след британския референдум Германия, Франция и Италия 
оповестиха план, наречен „Силна Европа в несигурния свят”. В него се говори за 
„различното ниво на амбиции” на различните държави по отношение на инте- 
грацията. Иначе казано, отново се издига идеята за Европа на няколко скорости. 
Подобна ситуация би закрепила институционално непривилегирования или дори 
периферен статут на страната ни. Ще се очертаят кръг от страни (вероятно първи- 
те шест страни учредителки), между които интеграцията ще се засилва в различни 
сфери, и няколко други зони в Европа, различно отдалечени от тази ос. 

Промяната на ролята на Лондон ще има отражение и върху вътрешните ба- 
ланси в Европа. Южна Европа като цяло е отслабена от кризата. Поради това 
вероятно към евентуално ново тристранно ядро - Германия, Франция и Италия 
(ако Великобритания наистина напусне), ще бъде добавена и Полша. Това без 
съмнение обслужва американските интереси в ЕС (замяна на близкия съюзник 
Лондон с близкия съюзник Варшава). По-активната роля на Полша ще означава 

опити за задържане на настоящия антируски вектор или дори стремеж към него- 
вото усилване. Другите три изброени страни обаче имат по-нюансирано отноше- 
ние към връзките с Москва. 

Оттеглянето на Лондон може да доведе до засилване на опасенията на Фран- 
ция от нарастващата немска мощ. Същевременно отношенията на Париж с Ва- 
шингтон не са леки заради френския отказ да се приеме Трансатлантическото 
партньорство за търговия и инвестиции в сегашния му вид. 

Вследствие на този разнобой съществува вариант да се повиши ролята на 
НАТО като свързващ елемент между САЩ, ЕС, Великобритания и страни - кан- 
дидатки за ЕС, които вече са членки на Алианса, като Турция, Албания, Черна 
гора. Рисковете от такъв вариант са допълнително милитаризиране на поли- 
тиката и базиран върху призмата на военните стратези във Вашингтон подход 
към редица проблеми, което невинаги е в съответствие с интересите на Стария 
континент. Този сценарий обаче зависи и от това дали ЕС ще има желание да се 
еманципира като самостоятелна военна сила. 

Повечето международни анализатори приемат, че Русия предпочита да се 
договаря пряко с отделните национални правителства вместо с администрация- 
та в Брюксел. Противно на общоприетото мнение, че Русия е заинтересована от 
отслабването на ЕС, влиятелният руски коментатор Геворг Мирзаян пише, че 
Русия предпочита по-силен ЕС по следните причини - стабилността винаги е 
за предпочитане; ЕС е значим търговски партньор за Москва; силен ЕС е по-ве- 
роятно да води самостоятелна и различна от американската външна политика. 

Последиците за евроскептицизма засега също са неясни, както са неясни и 
икономическите последици. Либералните оракули веднага заявиха, че евроскеп- 
тиците получават силен шамар. Те се позоваха на объркването сред лагера на 30- 
вящите за излизане и на подадените оставки на премиера Дейвид Камерън и ли- 
дера на ЮКИП Найджъл Фарадж, както и на станалия очевиден за всички твърд 
отговор на Брюксел. Същевременно обаче положителният резултат е тежък ша- 
мар и за брюкселската бюрокрация. Редица евроскептични лидери побързаха да 
призоват да бъде следван британският пример, очакват се и референдуми за не- 
зависимост, например в Каталуния. Факторите, подклаждащи евроскептицизма, 
както вече посочихме, не са изчезнали. Към момента британският референдум 
малко заглъхна медийно, но бежанската политика и терористичната заплаха с 
почти ежеседмични атаки подхранват радикален вот. 

Изключително тежка е историческата отговорност на политическите лиде- 
ри - да мобилизират огромната обществена и гражданска енергия в градивни 
политически акции вместо да я оставят на разрушителни ксенофобия, неофаши- 
зъм и стихийни, но до нищо неводещи протести. 

Владимир Трифонов 


усия е изправена пред безпрецедентен политиче- 

ски и икономически натиск, но макар все още да не 
предлага алтернативна идеология, тя става все по-зна- 
чим фактор в глобалната политика. Въпреки икономи- 
ческите си проблеми от началото на годината, Москва 
успя да увеличи тежестта си на глобалната шахматна 
дъска. В руско-украинските отношения продължава да 
се натрупва негативизъм. Опитът на Украйна да осъ- 
ществи терористични актове в Крим развързва ръцете 
на Кремъл за по-твърди действия в бъдеще. Засега Ру- 
ската федерация отказва „поканата за война” и залага 
на диалога и на дипломацията срещу плановете за раз- 
растване на глобалния хаос. 

Изнервени от изплъзващата им се хегемония, яс- 
требите в САЩ продължават да увеличават силите 
на НАТО в близост до руските граници. Това засилва 
опасността от сблъсък между ядрените свръхдържави 
и в още по-голяма степен е заплаха за сигурността в 
Централна и Източна Европа. Промяна на враждебния 
американски курс все още е възможна. Евентуалният 
успех на кандидата на републиканците Доналд Тръмп 
на предстоящите през ноември президентски избори 
ще доведе до сериозни размествания в елита на страна- 
та и съответно дава шанс за нормализиране на отноше- 
нията с Русия, за пренареждане на глобалната полити- 
ческа и икономическа архитектура. Подобен сценарий 
изглежда немислим при успех на Хилъри Клинтън, 
която възкреси риториката от времето на маккартизма 
и предлага политика на още по-голямо напрежение и 
по-остра конфронтация с геополитическите опоненти 
на Америка. 

Европейският съюз удължи срока на санкциите срещу Русия, но Втех! и 
съпротивата срещу подписването на споразумението за Трансатлантическото 
партньорство за търговия и инвестиции (ПШПТИ) са сигнал, че и в Европа има 
влиятелни сили, които се противопоставят на САЩ и на съществуващия свето- 
вен ред. Показателно е настроението в Нидерландия, където през април гражда- 
ните гласуваха срещу асоциирането на Украйна в ЕС (1). Резултатът не повлия на 
решението на правителството, но е факт, че в Ниската земя вече тече подписка за 
референдум за излизане от ЕС, който е разтърсван от мигрантска вълна и теро- 
ристични атаки. 

Неуспешният опит за преврат в Турция на 15 срещу 16 юли и посещението на 
президента Ердоган в Русия на 9 август са предпоставки за промени в геополитиче- 
ската ориентация на Турция, но тепърва ще се разбере дали те ще станат факт. Засе- 
га се създава впечатление, че Анкара по-скоро се стреми да изтъргува максимално 
добре стратегическата си позиция, без да бърза открито да се обвърже с някоя от 
страните в глобалния сблъсък. 


Русия възстановява водещата си роля 
в глобалната архитектура 


Русия последователно и твърдо отстоява националните си интереси, провеж- 
дайки независима политика. Това се приема враждебно от Запада. Той за пръв път 
след разпада на СССР взе курс на остра конфронтация, който на моменти надми- 
нава и най-мрачните години на Студената война. Причината е очевидна - приме- 
рът на Руската федерация печели симпатии и може да бъде заразителен. Затова и 
основният удар на глобалисткия елит е насочен срещу нея. Завръщането на Крим 
в Русия и подкрепата за ДНР и ЛНР са само необходимият повод за враждебните 
действия на САЩ и ЕС, но курсът към интензификация на конфликта с Русия за- 
почна още преди кризата в Украйна. 

Изострената външнополитическа обстановка съвпада с важен етап от разви- 
тието на Русия, в който тя от единствен опонент на сегашния глобален хегемон се 
превръща в един от полюсите на бъдещия многополюсен свят. Руската федерация 
разполага с ядрен щит и с огромни природни ресурси, но със сигурност ще усили 
международните си позиции, ако осъществи фундаментални икономически про- 
мени и предложи на света нова голяма идея, нов проект за развитие, алтернатива 
на налагания от англосаксонците неолиберален модел. 

Поглед към историята показва, че Русия е постигала най-големите пробиви в 
развитието си именно в условията на външна заплаха. Затова натискът на Запада 
и икономическите санкции са по-скоро плюс, отколкото минус и са допълнителен 
стимул за развитието й. Освен това последните месеци разсеяха впечатленията, че 
Западът е единен в отношението си към Русия, независимо от преобладаващата 
враждебна реторика. В неговите редици също има сериозни противоречия. Оче- 
видно съществуват влиятелни сили, които не приемат доларът да бъде единстве- 

ната резервна световна валута и искат фундаментални промени в глобалната фи- 
нансова система - тя да бъде разделена на валутни зони, а притокът на инвестиции 
в отделните региони да се осигурява чрез емисиите на валути в самите тях. Ролята 
на Русия за подобен развой е ключова, нейната военна мощ респектира САЩ ие 
необходимият гарант за осъществяване на проекта за изграждане на многополю- 
сен свят. От друга страна, разпадът на съществуващата финансова система ще даде 
шанс на Русия да се превърне в център на една от бъдещите валутни зони. Авто- 
ритетният руски икономист Михаил Хазин смята, че при подобен сценарий ико- 
номиката й ще престане да зависи от нефтения сектор и ще се крепи на три основ- 
ни стълба - селското стопанство, състоящо се от големи предприятия, големите 
високотехнологични предприятия, свързани с военнопромишления комплекс, и 
иновационното машиностроене в малките компании, обединено с образователни- 
те технологии (2). 

Най-същественият проблем за Русия сега е сериозното разминаване между 
амбициозната й външна политика - Москва е най-активната сила, противопоста- 
вяща се на Вашингтон, и вътрешната й икономическа политика, която все още ев 
плен на неолибералните догми. Според някои от водещите икономисти в страната, 
начело със съветника на президента Путин академик Сергей Глазиев, Русия трябва 
да ги отхвърли, за да направи пробив в бъдещето. Експертите са убедени, че пътят 
напред минава през задължителни реформи, смяна на съществуващия финансо- 
во-икономически блок и изграждане на финансово-икономическа система на нови 
принципи. 

Подобно е мнението и на много чуждестранни анализатори. „Санкциите, 
които Вашингтон наложи на Русия и принуди Европа също да ги наложи, пока- 
заха как неолибералната икономика работи срещу Русия. Призивите за високи 
лихви и строги икономии потопиха руската икономика - при това напълно не- 
нужно. Рублата беше повалена от изтичането на капиталите и в резултат нео- 
либералната Централна банка прахоса валутните резерви на Русия в опит да 
подкрепи рублата, но всъщност с това поддържаше изтичането на капиталите”, 
отбелязват по този повод американците проф. Майкъл Хъдсън и д-р Пол Крейг 
Робъртс (бивш заместник-министър на финансите на САЩ по времето на пре- 
зидента Роналд Рейгън) (3). Двамата дават предложение за пътя, по който трябва 
да се върви - отхвърляне на зависимостта от Запада, тоест към автархия. „Само- 
достатъчност означава да няма зависимост от вноса или зависимост от чужди ка- 
питали за инвестиции, които могат да бъдат финансирани от Руската централна 
банка. Това означава също оставането на стратегически сектори на икономиката 
в обществени, а не в частни ръце. Някои основни инфраструктурни услуги след- 
ва да бъдат предоставени на икономиката като разходи, на базата на субсидии 
или свободно, а не с обръщане към чуждестранни собственици, които придо- 
биват монопол чрез наем” (4). Независимо от вътрешноикономическите си про- 
блеми, за което дял имат и наложените от Запада санкции, във външната си по- 
литика Русия методично работи за изграждане на многополюсен свят. Тя полага 

сериозни усилия, за да увеличи военната си мощ, но винаги дава приоритет на 
конструктивната дипломация и мирното решаване на острите глобални проти- 
воречия, ръководейки се от принципите на международното право въпреки все 
по-агресивните действия на САЩ и увеличаващото се присъствие на части на 
НАТО до границите й. Показателно в това отношение е обръщението на външ- 
ния министър Сергей Лавров към Америка от 17 август: „Ще отнеме време, и как- 
то всеки болен оздравява, така и нашите отношения ще се върнат към нормална- 
та си траектория” Той посочи, че за това е необходимо САЩ „да се освободят от 
русофобската параноя” и да се откажат да спекулират с „инстинктите от времето 
на маккартизма” и Студената война (5). 

Със сигурност Лавров си дава сметка какви са целите на Съединените щати, 
но подобни изявления, както и другите жестове на добра воля от страна на Русия са 
сигнал към здравомислещите сили на Запад, че във време, в което човечеството е 
изправено пред големи предизвикателства като тероризма, екологичната катастро- 
фа и икономическата криза, политиката на радикална конфронтация и фанатичен 
глобализъм може само да направи проблемите още по-сериозни. Разумният изход 
ев постигането на баланс между интересите на основните глобални играчи и то 
изграден така, че да позволява да се вземат конструктивни решения за най-неот- 
ложните проблеми на планетата. Русия не може да си позволи да прави отстъпки, 
но продължава да търси възможности за сътрудничество, използвайки всички 
опорни точки, дори когато противоречията са сериозни. Красноречив пример за 
това са възстановяващите се отношения с Турция, независимо че по някои въпро- 
си позициите на двете страни не съвпадат. 

Не е случайно, че президентът Владимир Путин поставя особен акцент на 
връзките със страните, които желаят да вървят по свой собствен път на развитие 
или са в обтегнати отношения със Запада. Русия търси партньорство и с всички 
здравомислещи сили в САЩ и ЕС, но ключова роля в политиката й заема опитът да 
се създаде система от специални отношения с държави, чийто политически модел 
се различава от модела на западната либерална демокрация - като Китай, Беларус, 
Иран, Египет, Турция, бившите съветски републики в Средна Азия и други. 

При това Москва използва различни инструменти, включително енергийни 
инвестиции, военно присъствие, както и „мека сила” като популярния вече и из- 
вън пределите на Русия канал КТ. Активизацията на медийния фронт е от изклю- 
чително значение, много е важно позицията на Москва да достига не само до воде- 
щите политици, но и до обикновените хора по целия свят. 

Президентът Путин е подложен на огромен натиск, но разполага и със се- 
риозни козове. Той има всички основания да разчита на реакция на елитите в 
Европа, които са недоволни от натрапените им от САЩ санкции срещу Русия 
и се опасяват, че продължаващите провокации на Украйна срещу ДНР и ЛНР 
увеличават опасността от по-мащабна война. Путин със сигурност разбира, че 
доверието към САЩ постепенно ерозира поради натиска им върху европей- 
ските държави за вземане на решения относно политиката към Руската федера- 

ция и имигрантската вълна. Авторитетът на Русия нарасна и заради успешното 
включване във войната с джихадистите в Сирия - намесата й имаше значител- 
но по-сериозен ефект от действията срещу ИДИЛ, предприети от оглавяваната 
от САЩ коалиция от 60 държави. 

Разпадът на СССР бе не само най-голямата геополитическа катастрофа, 
но и събитие, което наруши глобалния баланс и оказа огромен психологически 
ефект в целия свят и особено върху политическите елити. Голяма част от тях 
все още живеят с убеждението за всесилие на Запада и се нуждаят от увереност, 
че случилото се през 1989 г., когато Москва доброволно сдаде геополитически- 
те си позиции, няма да се повтори. Затова и най-големите доброжелатели на 
Русия с повишено внимание следят за твърдостта и настойчивостта, с които 
ще преследва целите си, ще отстоява позициите си и ще се справи с петата и 
шестата колона в страната, които бяха основна причина и за трагедията през 
1991 г. Колко сериозна заплаха са те се разбира както от враговете, така и от 
приятелите на Руската федерация. Д-р Пол Крейг Робъртс отбелязва, че „отка- 
зът на Русия да признае независимостта на ДНР и ЛНР през пролетта на 2014 я 
е довел до това, тя да изглежда слаба пред Запада, а именно това бе причината 
за удължаване на конфликта”. Според него този неуспех на Путин се дължи на 
съветите на „атлантическите интеграционисти”, на хората, за които Русия няма 
никакво значение, ако не е част от Запада (6). 

Очевидно е, че „прозападната партия” е заплаха не само за бъдещето на 
Русия, но и за проекта за многополюсен свят, който е немислим без военна- 
та мощ на Москва. Необходимостта от промени и мобилизация на обществото 
се подчертава от редица водещи анализатори. „Русия е бременна със сериозна 
реструктуризация на управляващия слой, да кажем така. Или да употребим лю- 
бимата дума на „реформаторите” - „оптимизация. Гъй като този процес е закъс- 
нял, то той може да бъде осъществен или в режима „1917, или в режима „1937, 
отбелязва по този повод академик Андрей Фурсов (7), който уточнява, че няма 
предвид „разстрели, а ротация на кадрите и наказание за корупционерите”. 

Със сигурност предизвикателствата се осъзнават и от руското ръководство, а 
президентът Владимир Путин вероятно търси и трети вариант, с който да проведе 
нужните реформи, без да се налага да прибягва до радикални средства. Руският 
лидер направи няколко важни промени в държавната администрация през лятото. 
Знакова е рокадата в министерството на образованието - министърът Дмитрий 
Ливанов бе заменен с Олга Василева, известна със своя патриотизъм и почитта си 
към традициите и православните ценности (8). Внезапната проверка на бойната 
готовност в края на август и проведените през септември учения „Кавказ 2016” пък 
са предупреждение за потенциалните агресори. 

Русия е изключително активна на глобалната сцена, в която води многопо- 
сочна дипломация, с особен акцент на отношенията с Китай, независимо от на- 
малелия финансов обем на стокооборота между двете страни. Тенденцията е към 
задълбочаване на сътрудничеството им в енергийната и във военната сфера. Двата 

колоса са обединени от общата заплаха в лицето на все по-агресивното поведение 
на САЩ и сателитите им в Европа ив Южнокитайско море. 

Най-голямото външнополитическо изпитание за Москва сега е украинският 
въпрос, заплахата от тежка война с нейната съседка. Руската федерация прави 
всичко възможно, за да избегне братоубийствения конфликт, но процесите на из- 
граждане на нова украинска идентичност, която е радикално антируска, вече са в 
ускорен ход. Това е мина, която Западът може да активира тогава, когато намери 
за добре. Показателно е и продължаващото напрежение в Донбас, което не само 
отнема живота на много невинни хора, но и създава перманентна несигурност по 
руската граница. 


Санкциите срещу Русия ще останат, независимо 
дали ще се изпълнят Минските споразумения 


През последните две години Западът неизменно свързваше санкциите срещу 
Русия с изпълнението на Минските споразумения, подписани първо през септем- 
ври 2014 г. и редактирани през февруари 2015 г. Колко неискрена е тази позиция 
стана ясно от признанието на представителя на ЕС в Украйна Ян Томбински, който 
в края на престоя си в страната откровено заяви пред „Радио ЕС”, че санкциите 
всъщност не са свързани с Минските споразумения, а удължаването им не за- 
виси от това ще се придържа ли Русия към тях, или няма (9). Откровението на 
поляка едва ли ще предизвика сериозен обществен отзвук, още повече че дву- 
личието и двойните стандарти са неразривно свързани с политиката на Запада 
от векове. 

Що се отнася до самите Мински споразумения, на практика те се изчерпаха, 
като така и не донесоха мир в Донбас. Украинската армия продължава да обстрелва 
територията на ДНР и ЛНР а през август Киев прибягна дори към терористични 
действия, взривявайки автомобила на президента на ЛНР Игор Плотницки (10). 
Възмутителна е и организираната водна блокада на редица населени пунктове в 
ЛНР (11). Но най-голямата провокация на Украйна бе изпратената на 7 август ди- 
версионна група в Крим, която бе обезвредена, но с цената на живота на двама 
руски военнослужещи (12). Озадачаващото със своята наглост действие предизви- 
ка ответна реакция от президента на Русия Владимир Путин, който свързва опита 
за терористичен акт на Киев с нежеланието или невъзможността на Украйна да 
изпълни споразуменията от Минск. „Ясно е защо е било направено това: защото 
(в Украйна) не искат или не могат по някаква причина да изпълнят Минските спо- 
разумения. И не са в състояние да обяснят на собствения си народ съществените 
грешки в социално-икономическата политика” (13), поясни Путин и подчерта, че 
Русия няма да остави без отговор подобни действия. Той изрази скептицизма си 
към продължаването на преговорите при досегашния им формат. „Смятам, че за 
всички вече е очевидно, че властите в Киев не търсят начини за решаване на про- 
блемите с преговори, а преминават към терор”, отбеляза руският лидер (14). 

Украйна отрече всички обвинения (15), но последствията от инцидента не за- 
късняха. Руският президент се отказа от планираните разговори в „Нормандски 
формат” на срещата на Г-20 в Китай. Путин едва ли си прави илюзии, че евъзможен 
сериозен прогрес в преговорите, които, със или без Киев, вероятно ще се прове- 
дат през есента. Досега Франция и Германия с нищо не показаха, че съчувстват на 
Русия след провокацията в Крим. Каквото и да стане, те не си позволяват да пори- 
цаят Украйна, а призивът на Париж, Москва и Киев да свалят напрежението чрез 
диалог (16) изглежда нелеп, най-малкото защото поставя на една плоскост пре- 
стъпника и жертвата. Но още по-враждебна е позицията на САЩ, които твърдят, 
че руските обвинения към Киев са недоказани (17). Напротив, обосновавайки се с 
конфликта в Украйна, в началото на септември Вашингтон разшири санкциите си 
срещу Русия. Промените засягат над 80 компании и организации (18). 

Западът си затваря очите за нарушенията на Киев и постоянно обвинява Ру- 
сия в неизпълнение на Минските споразумения, независимо че тя не е страна в 
тях. Оланд и Меркел периодично напомнят на Киев, че трябва да ускори призивите 
за изпълнение на Минските споразумения, ала посланията им са твърде разми- 
ти. „Ние обсъдихме ситуацията в Украйна и препятствията, които пречат за из- 
пълнение на Минските споразумения. Напомнихме, че е необходимо да се спазват 
точките в споразуменията относно режима за прекратяване на огъня и размяната 
на военнопленници, както и да се положат усилия, за да се проведат избори в из- 
точната част на Украйна”, заяви Оланд през март (19). Но подобни изявления не са 
съпътствани от реални действия и Париж просто няма лостове да убеди Киев да 
предприеме необходимите стъпки. 

Украинският президент Петро Порошенко е принуден да лавира между вът- 
решната опозиция, недоволството на масите и перспективата за още по-сериозна 
конфронтация с Русия. Това обяснява опита му да се оправдае в разговор с прези- 
дента на Казахстан Нурсултан Назарбаев, че не може да изпълни споразуменията 
от Минск заради съпротивата във Върховната рада, където няма мнозинство (20). 
Политическата криза в страната се изостри след 10 април, когато министър-пред- 
седателят Арсений Яценюк подаде оставка, а мястото му бе заето от Владимир 
Гройсман. Несъмнено в сформираната след това коалиция има много разногласия, 
но те не биха попречили да се приемат необходимите решения, ако има желание за 
това както от вътрешнополитическите сили, така и от външните покровители на 
Украйна, която на 4 август отхвърли предложения й от Русия нов посланик - Ми- 
хаил Бабич, на мястото на отзования Михаил Зурабов. 

Обяснението на Порошенко звучи съмнително, защото противоречи на 
многократно изявяваната преди това от него увереност, че ще убеди депутатите 
да променят Конституцията и така юридически да се гарантират децентрализа- 
цията и особеният статут на Донбас. Факт е, че въпреки липсата на мнозинство, 
той бързо прокара редица други закони - за декомунизацията например, за кои- 
то дори му бе необходимо конституционно мнозинство. Значението на изрече- 
ното от Порошенко не бива да се надценява. Преди разговора си с Назарбаев 

той направи други изявления с противоположен смисъл. Например през юли той 
заяви: „Украйна ясно доказа, че е изпълнила 9590 от всичките си задължения и 
10090 от задълженията си в сферата на сигурността. В тази ситуация за нас е жиз- 
неноважно Русия да изпълни критериите за сигурност, за да задейства полити- 
ческия процес” (21). Тези диаметрално противоположни изказвания намаляват 
тежестта на думите на Порошенко, те основателно не може да бъдат приемани 
сериозно. Вероятно това и провокацията в Крим са причината президентът Пу- 
тин да прекрати комуникацията си с колегата си от Киев (22). 

За да се разбере случващото се, трябва да се има предвид, че ключовата 11-а 
точка от Минските споразумения предвижда: „Да се проведе конституционна ре- 
форма в Украйна, която да влезе в сила в края на 2015 година. Основен елемент 
в нея е децентрализацията (с отчет на особеностите на отделните райони на До- 
нецката и Луганската област, съгласувани с представители на този регион). Както 
и приемането до края на 2015 г. на постоянно законодателство за особения статут 
на отделни райони на Донецката и Луганската област в съответствие с мерките, 
указани в бележките,” Едва след изпълнението на този пункт трябва да последва 
„възстановяване на пълния контрол над държавната граница от страна на пра- 
вителството на Украйна във всички зони на конфликта, което трябва да започне 
в първия ден след местните избори и да завърши след всеобщото политическо 
регулиране (местни избори в отделните региони на Донецката и Луганската 06- 
ласт на базата на законите на Украйна и на конституционната реформа), което 
включва точка 9 от Минските споразумения (23). 

Вероятно основна причина за провала на Минските споразумения е въпро- 
сът за контрола на границата с Русия. „Докато границата не бъде под контрола на 
украинските сили, никакви изменения на ситуацията в Донецката и Луганската 
област не може да има. Ако Украйна вземе под контрол границата, ще проведе 
тотална чистка, ще арестува или унищожи всички, които намира за нелоялни. 
Ще бъде проведена интензивна дерусификация”, смята украинският политолог 
Олег Соскин (24). „Ако Порошенко опита да предприеме някакви действия, без 
да установи контрол над границите, той ще бъде свален до една седмица”, убеден 
е Соскин (25). Мнението изглежда основателно с оглед на националистическата 
истерия в Украйна, но то не отчита интересите на ДНР и ЛНР и не може да бъде 
мотив за фундаментална промяна на вече подписаното споразумение в Минск. 

При създалата се ситуация трябва да се допусне възможността за преразглеж- 
дане на съществуващите точки в споразуменията и за смяната им с други, както и 
за приемане на някакъв нов формат, който би бил в състояние по-силно да влияе 
на Киев. „Провалът на Минските споразумения може да има сериозни последствия 
и да е начало на възобновяването на пълномащабните бойни действия. Необхо- 
димо е да се търси начин за влияние на Киев, за да изпълни Минск 2”, коментира 
представителят на ДНР в Минската преговорна група Денис Пушилин (26). 

А колко сериозни са тези заплахи се разбира от заявленията на Порошенко на 
18 август, че ще обяви военно положение и мобилизация, ако ситуацията в Донбас 

и Крим се изостри (27). Веднага след изявлението на Порошенко посланикът на 
САЩ в Киев Джефри Пайет обеща, че американска помощ за Украйна ще бъде пре- 
доставена в близките дни. „Ще се въздържа да съобщя дали оръжието ще е смър- 
тоносно, или не. Отбранителните системи, които доставяме (системите за нощно 
виждане), вече изиграха важна роля в решаване на конфликта в югоизтока (28). 
Засега официално Вашингтон оказва военна помощ на Киев само под формата на 
облекло и оборудване. Американски, британски и канадски инструктори провеж- 
дат обучение на бойците на Националната гвардия. Посланикът на Украйнав САЩ 
Валери Чали е уверен, че въпросът за доставките на летално оръжие може да бъде 
разгледан от Вашингтон след президентските избори, и се надява на съвместно 
производство на оръжие от Украйна и САЩ (29). 

Очевидно е, че Киев няма намерение да изпълнява ангажиментите си. 
„Ако дадем на Донбас автономия, както иска Русия, то това ще е път към феде- 
рализация на Украйна, към нейното отслабване и разделяне. Такава е целта на 
Русия. Това ще бъде легитимация на руския протекторат в Донбас. След това 
стратегията на РФ ще бъде да се върне този протекторат в Украйна като троян- 
ски кон”, сподели външният министър Павло Климкин пред Пеиксйе У/ейе на 1 
септември (30). 

Минските споразумения са в задънена улица, нито една от целите им не е из- 
пълнена, включително освобождаването на военнопленниците. Всичко, което се 
случи след „Минск 2”, показва, че каквото и споразумение да е постигнато с Украй- 
на, то няма сериозна стойност. И не бива да се забравя, че тя се съгласи на Мински- 
те споразумения само поради заплахата да загуби значителна територия, още по- 
вече че армията й бе разгромена. Сега армията на Украйна е по-силна и евентуален 
въоръжен сблъсък със сигурност ще е много по-тежък и кръвопролитен. 

Киев е напълно зависим от менторите си във Вашингтон, той постоянно 
увеличава военното си присъствие по границата с ДНР и ЛНР и прави опасни 
провокации независимо от договореното примирие, което започна на 1 септем- 
ври. Но по-вероятно изглежда конфликтът да бъде решен, по мирен или по во- 
енен път, след президентските избори в САЩ. Евентуалното избиране на кан- 
дидата на демократите Хилъри Клинтън на практика ще означава ескалация на 
напрежението - антируската риторика е крайгълен камък в предизборната й 
кампания. Очевидно е, че силите, които стоят зад нея, няма как да дадат заден 
ход, те са вложили толкова много в проекта Украйна с надеждата, че страната 
ще се превърне в таран за унищожение на Русия. На друго мнение е кандидатът 
на републиканците Доналд Тръмп, който заема далеч по-умерена и диалогична 
позиция и смята, че това, което се случва, е в много по-голяма степен проблем 
на Европа, отколкото на САЩ. На Тръмп не му импонира САЩ да „застават 
срещу Русия заради Украйна, докато Германия си седи най-спокойно и си по- 
лучава гориво от Русия” (31). Разумно е мнението на Тръмп и за ситуацията с 
Крим. В края на юли той изрази готовност - ако спечели изборите - да разгледа 
статута на полуострова, а след яростните атаки на американските медии пояс- 

ни, че няма намерения да предизвиква глобален военен конфликт. „Имам пред- 
вид дали искате да върнете нещата назад? Искате ли Трета световна война, за да 
го върнете (Крим) обратно на Украйна?” (32), подчерта Тръмп, чиято кампания 
се саботира и от част от върхушката на Републиканската партия, която симпа- 
тизира на глобалисткия еднополюсен проект и пряко или косвено подкрепя 
Хилъри Клинтън. 

Както и да завърши борбата за президентския пост във Вашингтон, несъм- 
нено събитията в Украйна засега се развиват благоприятно за САЩ. Украйна, с 
изключение на Крим, който вече е част от Русия и ДНР и ЛНР ускорено се отдале- 
чава от пределите на руския свят и Москва ще трябва да положи много сериозни 
усилия, за да я върне в него. 

Америка получи възможността да използва населението и ресурсите на стра- 
ната за бъдещ конфликт с Русия, който тя, благодарение на пълния си контрол над 
управляващите в Киев, може да разпали точно тогава, когато й е най-необходимо 
- например за да възпрепятства възможността Русия да изглади отношенията си с 
Европа или когато трябва да отклони силите й от конфликта в Близкия изток. 

На този етап изглежда по-логично Вашингтон да възпира Киев от разпалва- 
нето на по-голяма война, която би довела до разгром на Украйна и до установяване 
на проруски режим. При подобен сценарий САЩ биха загубили влиянието си в ре- 
гиона. Но създалата се ситуация - бавно течаща война, позволява на американците 
да държат под напрежение Русия, постоянно да я обвиняват пред международната 
общност, да ангажират нейни ресурси с ДНР и ЛНР и така да й пречат да фокусира 
усилията си в други важни точки. 


ЕС ена кръстопът за суверенитета си 
и за отношенията си с Русия 


Европейският съюз продължава да се разкъсва от противоречия. От една 
страна, той не противодейства активно на миграцията, а от друга - трудно се 
противопоставя на тероризма, терористичните актове в страните от ЕС зачести- 
ха през тази година. Липсата на адекватна политика в Брюксел е причината за 
Втехи и за увеличаване на тежестта на несистемните движения, които сега са 
предимно десни и националистически, като Националния фронт във Франция, 
Алтернатива за Термания във Федералната република, Партията на свободата 
в Австрия и други. Но най-сериозното събитие несъмнено е вотът за излизане 
от ЕС на референдума, проведен на 23 юни във Великобритания. Той вероятно 
ще бъде оценен като ключов момент в историята, каквото и да се случи по-на- 
татък. Това бе истински шамар за самозабравилите се евробюрократи, отдавна 
загубили връзка с обикновените хора и обслужващи интересите на транснацио- 
налните корпорации. Случилото се е сигнал, че Великобритания е амбицирана 
да увеличи своята субектност в голямата политика. Страните от Британската 
общност са 53, а населението им е над 2,3 млрд. души. Лондон продължава да е 

сред водещите глобални финансови центрове, а интересите на Великобритания 
невинаги съвпадат с интересите на САЩ. Случилото се в нея несъмнено е част 
и от водещата се борба „за” и „против” подписването на Трансатлантическото 
партньорство за търговия и инвестиции. За Америка е желателно Европейският 
съюз да бъде отслабен дотолкова, че да подпише това крайно неизгодно за него 
споразумение. Ако то влезе в сила, дори най-развитите държави в Съюза ще се 
озоват в положението, в което се оказаха страните от Източна Европа след 1989 г. 
- те ще бъдат деиндустриализирани, тъй като няма да издържат на конкурен- 
цията на американските корпорации. Очевидно този сценарий не се харесва на 
значителна част от европейските политически и икономически елити, които ще 
се стремят или да укрепят ЕС с цел да го превърнат в самостоятелен геополити- 
чески субект, със собствена армия и стратегия за развитие, или да го разрушат, 
запазвайки най-жизнеспособното ядро (Франция, Германия, Белгия, Холандия, 
Люксембург и Италия). Бъдещето ще покаже дали все още е възможно Съюзът да 
бъде спасен и реформиран, така че да получи нова роля в глобалната политика. 
Това е трудна задача - неговите основи са дълбоко порочни, в тях икономиката е 
поставена пред всичко, без да се отчитат опасностите, които крие подобен под- 
ход. „Истината е, че Европейският съюз никога не се е стремил да се превърне в 
самостоятелен силов център, а просто в голям пазар, в пространство за свободна 
търговия, организирано около ексклузивния принцип за човешките права, без 
наличието на някаква колективна обвързаност или лоялност към европейска- 
та общност като такава. Още от самото начало ЕС се изграждаше на основата 
на икономиката и търговията, вместо на политиката и културата. Водещата идея 
беше, че „икономическото европейско гражданство” автоматично ще доведе и до 
политическо гражданство. Всъщност се случи точно обратното”, пише по този 
повод френският философ и геополитик Ален дьо Беноа (33). 

Засилващата се миграционна вълна и все по-сериозните разногласия между 
новите и старите членки на Съюза правят бъдещето му да изглежда все по-мрачно 
и непредвидимо. 

Що се отнася до Великобритания, тя има всички шансове да се превърне 
в един от полюсите на бъдещия многополюсен свят и независимо от специал- 
ните си отношения със САЩ със сигурност ще остане вярна на фразата на 
лорд Палмерстън „Англия няма вечни врагове или вечни приятели, а вечни 
интереси”. 

Със сигурност Лондон ще продължи антируския си курс и след Вгехи. Още в 
едно от първите си изявления новият британски премиер Тереза Мей се закани, че 
при нужда ще използва атомно оръжие срещу Русия, тя обеща и сериозна модер- 
низация на ядрения потенциал на страната (34). Въпреки това изявление не бива 
да се забравя, че Великобритания и Русия бяха съюзници не само в Първата и Вто- 
рата световна война, но и по време на Наполеоновите войни. Тоест исторически 
погледнато, двете флангови държави в Европа винаги са оставяли настрана своята 
вражда, когато на Стария континент се е появявала сила, способна да установи хе- 

гемония - независимо дали това е Франция, или Германия. Важно е да се отчита, 
че Великобритания запазва огромното си влияние в Индия, а още от края на 60-те 
години на ХХ век активно инвестира в Китай и изгражда солидно партньорство с 
Поднебесната (35). Показателна е визитата на китайския лидер Си Дзинпин в Лон- 
дон през 2015 г. Всичко това е сигнал, че част от елита в Лондон може да си парт- 
нира с Пекин и Делхи, в отделни случаи - дори с Москва, по пътя към създаване 
на многополюсен, а съответно и мултивалутен свят, в който ще бъде премахната 
глобалната хегемония на долара. 

Колкото и удивително да е, предвид печалния й исторически опит, флаг- 
ман на русофобската вълна в Европейския съюз е Германия. Берлин се държи 
крайно враждебно към Кремъл, независимо от опитите на външния министър 
Франк-Валтер Щайнмайер да възстанови партньорството с Русия и от срещата 
му с неговия руски колега Сергей Лавров в Екатеринбург през август. Щайнмайер 
смекчи позицията си към Москва след острите си изявления през 2014 г. Той под- 
черта колко е важно Русия и Германия да си партнират (36) и още през юни заяви, 
че ЕС би трябвало постепенно да отмени санкциите, наложени на Русия заради 
завръщането на Крим в нейния състав и конфликта в Донбас. Той смята, че 
това може да стане при всяка стъпка на Москва за реализиране на договорено- 
стите от Минск - за уреждане на най-тежката международна криза от края на 
Втората световна война насам. Подходът „всичко или нищо” не върши работа, 
макар да звучи ефектно. На обвинението, че изглежда като „адвокат на Кремъл”, 
той отвръща: „Грябва да сме способни на общи действия, ако искаме да наме- 
рим решение на други големи конфликти като този в Сирия например” (37). 
Това обяснява и защо социалдемократът се изказа остро против ученията на 
НАТО в Източна Европа. „Заблуждават се тези, които смятат, че символични- 
ят танков парад по източната граница на Алианса ще гарантира сигурността. 
Не бива да се дава повод за подновяване на предишната конфронтация”, ко- 
ментира германският дипломат по повод маневрите Забег 51Ке (13-21 юни) и 
АпаКопйа-2016 (7-17 юни) с десетки хиляди военни, от които американските 
сили са близо половината (38). 

Позицията на Щайнмайер, ако не е дипломатическа хитрост, е лъч светли- 
на на фона на нарастващото напрежение в Източна Европа и в Близкия изток, 
но значението на действията му не бива да се преувеличава. Ангела Меркел има 
абсолютно противоположна гледна точка. „Няма основание санкциите на Евро- 
пейския съюз срещу Русия да бъдат отменени, защото Москва не е изпълнила 
всичките си ангажименти за успокояване на ситуацията в Украйна по силата на 
споразуменията от Минск”, заяви канцлерът на 19 август. По думите й, Русия е 
предизвикала голяма криза, като е анексирала Крим и е подкрепила сепарати- 
стите в Източна Украйна. „Европа трябваше да реагира на това нарушение на 
основни принципи”, настоя Меркел, която следва подобен антируски курс от на- 
чалото на кризата в Украйна (39). Показателен е и фактът, че немската преса е 
най-русофобската от страните в цяла Европа (40). 

Всичко това дава основание да се разбере, че в самата Германия има сериоз- 
ни противоречия, които ще нарастват. От една страна, това е Меркел и проаме- 
риканското лоби, а от друга - политици като Щайнмайер и вицеканцлера Зигмар 
Габриел, който отбеляза, че „преговорите за ТПТИ се провалиха, но никой не иска 
да го признае” (41). Срещу канцлера се обявяват и все по-голям брой редови граж- 
дани (42), които са недоволни от мигрантската вълна, и промишленият капитал, 
който търпи сериозни загуби заради санкциите на Русия и настоява Германия по- 
степенно да се освободи от зависимостта от Америка и да възстанови своята меж- 
дународна субектност. Знаков е резултатът на парламентарните избори в родната 
провинция на Меркел - Макленбург-Предна Померания. На вота, състоял се на 4 
септември, спечелиха социалдемократите, следвани от Алтернатива за Германия, а 
християндемократите останаха едва трети (43). 

Подобни противоречия има и в други европейски държави. За необходи- 
мостта от снемане на санкциите срещу Русия се произнесоха и парламентите 
на четири италиански региона (Венето, Ломбардия, Лигурия и Тоскана) (44), 
но тяхната позиция не съвпада с официалната позиция на Рим. Сходна е си- 
туацията и във Франция. Долната камара на френския парламент (45), а на 8 
юни и горната камара - сенатът на Франция, също приеха резолюции, които 
призовават за постепенно снемане на санкциите срещу Русия, паралелно с ре- 
ализацията на Минските споразумения (46). Париж е изключително активен 
в борбата срещу ТПТИ. „Честно казано, споразумение за трансатлантическо 
партньорство не може да има”, заяви френският премиер Мануел Валс на среща 
с избиратели в Белвил-сюр-Мер на 27 юни (47). В края на август пък Франсоа 
Оланд отбеляза, че „провеждащите се разговори между ЕС и САЩ не могат да 
бъдат завършени до края на настоящата година. Небалансираността на спора- 
зумението е очевидна, Франция няма да го подкрепи” (48). Но въпреки тези 
изявления, председателят на ЕС Жан-Клод Юнкер обяви на 4 септември, че 
преговорите по ТПТИ ще продължат (49). 

Сериозно движение както за излизане от ЕС, така и срещу санкциите срещу 
Русия има и в Нидерландия, която е първият търговски партньор на РФ в Европа. 
На 6 април в Нидерландия се проведе референдум, в който 6190 от гласувалите се 
обявиха срещу асоциацията на Украйна с ЕС (50). Тяхното мнение не бе уважено от 
правителството на страната, начело с премиера Мартин Рюте, но е показателно за 
настроението на хората. 

Лидерът на Партията на свободата Герт Вилдерс обеща страната му първа 
да отмени санкциите срещу Русия, ако излезе от ЕС. Партията на свободата е 
трета по влияние в страната, но сега е първа по рейтинг, дори готви проект за 
референдум, който да е аналогичен на британския. Въпросът е има ли Хех! 
шанс за успех? „Благополучието на нашата страна зависи от нашата самостоя- 
телност и от възможността сами да вземаме решения. Събитията през послед- 
ните месеци показаха, че ние сме длъжни по-скоро да решим въпроса за ре- 
ферендума за членство в ЕС. Брюксел не бива да ни диктува с кого да имаме 

икономически и политически решения”, подчерта Вилдерс. Той изтъкна: „Въз- 
становяването на връзките с Русия е приоритетно направление за традиционно 
търговска страна, каквато е Нидерландия. ... Днес снемането на антируските 
санкции е необходимо условие за нашето благополучно бъдеще” (51). 

Проблемът е, че дори нидерландският парламент да гласува за спиране на 
санкциите, юридически ситуацията няма да се промени, защото в ЕС действа 
принципът за върховенство на правото на ЕС над националната правна система. 
Необходимият суверенитет може да бъде осигурен само в случай, че се състои ре- 
ферендум за възможно излизане на Нидерландия от ЕС, за който вече е измислен 
и неологизмът Хехй, по аналогия с британския Вгехй. 

Темата за излизане от ЕС стана предмет на обсъждане и в някои страни от 
„Нова Европа”. На | юли подобен призив отправи президентът на Чехия Милош 
Земан (52). Вече е известно, че дори страхът от наказания за нарушение на санк- 
ционния режим не отказва европейския бизнес от опитите му да търгува с Крим. 
Проведените разследвания посочват много случаи на влизане на европейски съдо- 
ве в пристанищата на полуострова. Оказва се, че именно в морската търговия има 
редица удобни вратички, които позволяват тайно да се заобикалят въведените от 
ЕС санкции (53). 

Всички тези факти показват, че държавите в Европа са пред вземане на съд- 
боносни решения, но най-вероятно примерът на Великобритания може да бъде 
последван едва след като страната оформи излизането си от ЕС и в Европа има 
по-голяма яснота какви ще бъдат последствията. 

Логичен е изводът, че подобряването на отношенията на държавите от ЕС с 
Русия ще бъде облекчено, ако Великобритания бъде последвана и от други страни, 
които да могат да вземат суверенни решения. 

САЩ бяха в основата на кампанията срещу Вгехй, те ще са в основата и на 
кампанията в Нидерландия, където с помощта на влиятелните медии ще обясня- 
ват колко е опасно това. Очевидно в съществуващия си вид ЕС е една намираща 
се под силното влияние на САЩ структура, която дори и да има сили, които ис- 
кат затопляне на връзките с Русия, възможностите им засега не са съпоставими 
с възможностите на американското лоби. То ще продължи да работи за движе- 
нието на ЕС към федерализация, но този курс може да доведе до обратен ефект 
и да се превърне в жокер на същинските „проевропейски” сили, които се борят 
за повече суверенитет или за отделяне на страните си от Съюза. „ЕС не само сне 
икономическите бариери, но отделните страни загубиха самостоятелността на 
своя външнополитически курс. Те станаха по-зависими от другите, по-големите 
страни. Днес малките страни в Съюза се подчиняват на Германия, Франция и 
Италия, които от своя страна са контролирани от Америка”, обобщава ситуаци- 
ята политологът и професор в руската Академия на военните науки Сергей Су- 
даков (54). 

НАТО засилва несигурността и нестабилността в Европа 


Срещата на НАТО във Варшава на 8 и9 юли затвърди впечатлението, че през 
последните години Северноатлантическият алианс е основна заплаха за сигур- 
ността на Европа наравно с имигрантската вълна и разпространяването на ради- 
калния ислям. Русия недвусмислено бе обявена за враг номер 1 за държавите от 
Алианса в приетото официално комюнике след срещата в полската столица. Пока- 
зателно е също, че в него „Ислямска държава” бе посочена едва на трета позиция. 
Това не бе нещо неочаквано, защото още през февруари американският президент 
Барак Обама подреди заплахите по подобен начин. Съвпадението показва кой е 
всесилен властелин в северноатлантическата организация (55). 

Най-тревожното на срещата е, че с безпрецедентната по враждебността си ри- 
торика НАТО официално определи Русия за агресор, а използваната терминология 
в едни други времена би била равнозначна на директно обявяване на война. „Аг- 
ресивните действия на Русия, включително и провокативните й военни действия 
в периферията на територията на НАТО, демонстрират желание за постигане на 
политически цели чрез заплахи и с използване на сила и са източник на регионал- 
на нестабилност, представляват фундаментално предизвикателство към Алианса, 
уронват евро-аглантическата сигурност и заплашват нашата дългогодишна цел за 
свободна и мирна Европа” (56), пише в официалното комюнике на НАТО, където 
се пояснява и какви конкретно са „прегрешенията” на Русия. „Дестабилизиращите 
действия и политики на Русия включват: продължаваща незаконна и нелегитимна 
анексия на Крим, която ние няма да признаем и призоваваме Русия да промени 
това; нарушаване на суверенните граници чрез сила; съзнателна дестабилизация на 
източната част на Украйна; мащабни противоречия с духа на Виенския документ 
и провокативни военни действия в близост до границите на НАТО, включително 
в районите на Балтийско и Черно море и Източното Средиземноморие; безотго- 
ворна и агресивна ядрена реторика, военна концепция и базово позициониране; 
повтарящи се нарушения на въздушното пространство на съюзническа територия. 
В допълнение, военната намеса на Русия, значителното военно присъствие и под- 
крепата на режима в Сирия, съчетани със засиленото присъствие в Черно море, 
създават още рискове и предизвикателства за сигурността на съюзниците и проек- 
тират засилено влияние на Русия в Източното Средиземноморие” (57). 

На съвестта на експертите на НАТО ще тежи доколко твърденията им отго- 
варят на истината. Факт е, че Алиансът обяви, че въвежда четири нови батальона 
в Полша, Литва, Естония и Латвия, като числеността на всяка една от отделните 
бойни единици ще бъде между 800 и 1000 души. На този фон звучи странно уточ- 
нението, че НАТО не иска конфронтация и ще продължи да търси диалог с Русия. 
Подобни безсмислени фрази едва ли могат да успокоят някого. Измина четвърт 
век от края на Студената война, а НАТО продължава да се разширява на Изток, 
независимо от липсата на опонент, какъвто преди бе Варшавският договор. Пред- 
стои в Алианса да влезе Черна гора, а НАТО вече интензивно увеличава военното 

си сътрудничество с Грузия и Украйна. Той има апетити да приобщи към себе си 
Швеция и Финландия и така почти плътно (изключение е Беларус) да разположи 
силите си по европейските граници на Руската федерация. 

„Гакова съсредоточаване на вражески войски по границите с Русия не е има- 
ло от времето на нацисткото нашествие на Германия през 1941 година”, отбеляза 
американският политолог и експерт по Русия Стивън Коен в предаването на Джон 
Бачелър по ХеизТаКкКайо 77 ИАВС. Той направи това изявление още преди сре- 
щата във Варшава, а поводът бе разполагането на елементи на американската Про- 
тиворакетна отбрана (ПРО) в Румъния и изграждането й в Полша. „Искам да пи- 
там Вашингтон, защото именно Вашингтон контролира НАТО - не си ли даваме 
сметка, че се приближаваме към реална война с Русия, или тъкмо в това се състои 
планът - да провокираме Русия към военни действия”, заяви Коен, който смята, че 
настоящата криза е по-опасна и от Карибската (58). 

Тревогата на Коен е обяснима. През май и юни НАТО предприе по границите 
на Русия военни учения със злокобни наименования като „Анаконда 2016”, „Са- 
блен удар 2016”, „Бърз отговор”, „Морски бриз”, но засега глобален ядрен конфликт 
изглежда малко вероятен. Америка едва ли ще започне подобна авантюра веднага. 
Сега тя методично развива своята противоракетна отбрана в Европа, за да получи 
стратегическо преимущество и възможност да неутрализира ядрения потенциал 
на Русия. Едва ли ще започне преки бойни действия, докато не е абсолютно увере- 
на, че ще бъде в състояние да прихване ответните руски удари. Малко вероятно е 
това да се случи в близките няколко години. САЩ по-скоро ще заложат на посте- 
пенно изтощаване на Русия, опитвайки се да генерират напрежение около грани- 
ците й, а ако воюват с нея, то ще е чрез трети страни, като Украйна например. Със 
сигурност те ще се постараят да дестабилизират Централна Азия, Кавказ и изобщо 
навсякъде, където могат да причинят вреда или да застрашат Русия. 


България се опитва да лавира между големите играчи 


Засиленото присъствие на НАТО в Източна Европа и опитът България да 
бъде включена в съвместна Черноморска флотилия с Турция и Румъния раз- 
буниха духовете в страната. Ентусиазмът, с който военният министър Ненчев, 
външният министър Митов и президентът Плевнелиев са готови да вкарат 
България във всякакви антируски военни инициативи, е повече от тревожен. 
Затова премиерът Бойко Борисов бе принуден лично да се намеси и да обяви, че 
няма да допусне България да се включи в антируска коалиция (59). За целта той 
дори свика съвместна пресконференция с президента и с военния министър, но 
и след нея останаха подозренията, че в правителството има сериозен разнобой. 
Министър-председателят успокои населението, ала изглежда не е в състояние да 
освободи министрите, които го поставиха в неловко положение. 

При създалата се ситуация е видимо, че премиерът търси оптимална дър- 
жавническа позиция, с която, макар и да потвърждава лоялността си към НАТО, 

отказва да нареди България до най-агресивните антируски държави. Отчитайки 
изключителната близост между българския и руския народ, той ще направи всич- 
ко възможно, за да предотврати въвличането на страната в действия срещу Русия. 
От друга страна, България е застрашена от имигрантския поток и може да бъде 
изнудвана да предприеме едни или други действия. Затова е обяснима политиката, 
която се стреми към баланс между всички влиятелни сили - САЩ, Русия, Турция 
и ЕС. Борисов дори се опита да възобнови проекта „Южен поток”, възползвайки се 
от благословията на определени сили в Брюксел. Руският президент Владимир 
Путин настоя България да даде „железобетонни юридически гаранции” (60), че 
това ще бъде осъществено. Такива не последваха, а в началото на септември рус- 
кият енергиен министър Александър Новак заяви, че „Газопровод през България 
не се обсъжда, темата „Южен поток” не стои” (61). 

Опитите на Борисов да възстанови диалога с Русия са обнадеждаващи, но те- 
първа ще се разбере дали е успял да отстои националните интереси и на срещата 
си с президента Ердоган в Турция, особено по въпроса за нелегалната имиграция. 
Факт е, че Борисов предаде на Меркел искането на Ердоган за облекчаване на визо- 
вия режим на турски граждани в ЕС в замяна на ангажимент на Анкара да сдържа 
мигрантската вълна (62). Българският лидер изглежда разчита на подкрепата на 
германския канцлер за бежанската криза, ала именно Меркел носи сериозна от- 
говорност за нея и за нарасналото етническо и социално напрежение в Европа. 
Борисов обсъди този проблем през септември в София и с унгарския премиер 
Орбан, но тепърва ще се разбере дали България ще осъществи по-широко сътруд- 
ничество със страните от Вишеградската четворка. Залогът от всяко действие на 
премиера е огромен - евентуална дестабилизация на България може да дестабили- 
зира целия Балкански полуостров и да застраши сигурността на Европа. 

Надежда, че националнотговорните сили скоро ще бъдат по-сериозно пред- 
ставени в държавните институции, е кандидатът на БСП за президент генерал 
Румен Радев. Той ясно заяви, че България загуби, като нарочи Русия за враг, и 
изрази убеждение, че страната трябва да следва по-независима външна полити- 
ка (63). Със сигурност, при успех на изборите, генерал Радев ще има значително 
по-балансирано поведение от сегашния президент Плевнелиев, който с поредица 
от безотговорни изказвания нанесе тежък удар по международната репутация на 
България и увеличи заплахите за нейната сигурност. 


Ситуацията в Близкия изток изглежда все по-непредвидима 


Неуспешният опит за преврат в Турция на 15 срещу 16 юли вероятно ще има 
дългосрочни последствия както от регионално, така и от глобално значение. Пре- 
зидентът Реджеб Ердоган умело използва метежа, за да проведе чистка в армията и 
сред вътрешнополитическите си опоненти, както и да увеличи глобалното влияние 
на Турция, която сега е „ухажвана” както от Изток, така иот Запад. Закъснялата ре- 
акция на САЩ при опита за преврат и обвиненията на турските власти към живее- 

щия в Пенсилвания проповедник Фетхуллах Гюлен пък създадоха предпоставка за 
охлаждане на отношенията между двете страни и дори се появиха спекулации, че 
американските ядрени оръжия са преместени в Румъния. Букурещ заяви, че ин- 
формацията не е вярна (64). САЩ нито я потвърждават, нито я отричат, но е факт, 
че полагат сериозни усилия, за да подобрят отношенията си с Турция,.и се опитват 
да изгладят противоречията. Засега няма яснота дали Вашингтон ще удовлетвори 
исканията на Анкара за екстрадиция на Гюлен. Популярният духовник ев основата 
на изключително важна мрежова структура, която има силно влияние не само в 
Турция, но ив Кавказ, Централна Азия. Създава се впечатление, че Америка може 
да прибегне и до подобен ход, ако Анкара продължава да настоява за екстрадиция- 
та му. Индикация за това е посещението на вицепрезидента Джо Байдън в Турция 
на 21 август, по време на което той подчерта колко важна е тя за Съединените щати 
и увери, че американският съд ще прегледа документите, уличаващи Гюлен в орга- 
низирането на преврата (65). 

За Белия дом Турция е изключително важна държава, заемаща стратегическа 
позиция, и откъсването й от орбитата на НАТО може да промени съотношението 
на силите в целия регион. Но е твърде вероятно САЩ да искат падането от власт 
на президента Ердоган. Повод за размисъл дава изявлението на еврокомисаря по 
въпросите на икономиката Понтер Йотингер, който сподели: добрите отношения 
с Турция са важни за Брюксел, но „влизането йв ЕС при сегашните обстоятелства 
до края на следващото десетилетие е нереалистично. За това може да се говори 
най-вероятно след оттеглянето на Ердоган” (66). Предвид силното влияние на Ва- 
шингтон в Брюксел, изреченото може да бъде тълкувано и като предупреждение на 
САЩ към турския лидер. 

Със сигурност Ердоган сериозно е притеснил американците със срещата си с 
Владимир Путин в Санкт Петербург на 9 август. На нея бяха постигнати важни спо- 
разумения за възобновяване на проекта „Гурски поток”, но с едно или две, вместо 
с четири разклонения както бе преди, на строежа на АЕЦ „Акуя”, за възобновява- 
не на чартърните полети, както и на други възможности за икономическо сътруд- 
ничество (67). Двете страни постигнаха споразумение да възстановят работната 
си група по борба с тероризма, а именно от Русия и Турция зависи стабилността 
на горещи региони на планетата - Близкия изток, Черноморието, Южен Кавказ и 
Централна Азия. 

Факт е, че някои противоречия между Москва и Анкара в Сирия и Украй- 
на остават. На 20 август в разговор с президента на Украйна Порошенко Ердоган 
заяви, че няма да признае Крим за руска територия, и потвърди подкрепата си 
за екстремисткия Меджлис на кримските татари - организация със съществена 
роля в осъществената през зимата блокада на Крим (68). Турция продължава да 
подкрепя т.нар. умерена опозиция в Сирия и да оказва помощ в битката за Алепо, 
където тя воюва срещу силите на коалицията, която включва Русия, Сирия, Иран 
и военизирани структури на ливанската организация „Хизбула”. Всичко това е 
сигнал, че в обозримо бъдеще е малко вероятно руско-турските отношения да 

достигнат до нивото преди свалянето на самолета Су-24 през ноември минала- 
та година. „Работата по възстановяването на двустранните отношения върви 
по план, но не така бързо, както биха искали Москва и Анкара”, заяви по този 
повод Владимир Путин на пресконференцията след срещата на Г-20 в Китай, 
състояла се на 5 септември (69). Русия трудно ще се довери на Турция след слу- 
чилото се, но двете страни правят каквото могат, за да си партнират във всяка 
сфера, в която имат взаимен интерес. Основните причини „затоплянето” да се 
осъществява толкова предпазливо са три. Първо. Ердоган се нуждае от под- 
крепата на националистическите партии, предвид предстоящия референдум в 
Турция, от който зависи дали ще бъдат разширени правомощията на президен- 
та. Затова е малко вероятно той да направи сериозни отстъпки на Русия. Второ 
- в Кремъл вече нямат персонално доверие в Ердоган. Трето - Турция иска да 
изтъргува максимално добре обстоятелството, че е ключова държава, без която 
САЩ няма как да провеждат политиката си в пространството от Закавказието 
до Арабско море. 

Посещението на Ердоган в Русия и използването на иранска база за по- 
лети на руски самолети породиха предположения, че е възможен алианс Мос- 
ква-Анкара- Техеран. Но засега перспективата за това не е ясна. Русия спря да 
използва американски бази за операцията в Сирия само дни, след като започна 
тази практика, а недипломатичният тон на военния министър генерал Хосейн 
Деган, който критикува руснаците, че са огласили използването на иранската 
база „Хамдан”, хвърли сянка върху отношенията между двете държави, кои- 
то иначе продължават да си сътрудничат, включително и във военните опера- 
ции (70). Партньорството между Русия и Иран вероятно ще продължи да се 
развива - и за двете страни би било плюс да постигнат по-добър синхрон. Те- 
херан е силно заинтересован да бъде възстановена стабилността на Сирия, за- 
щото от това зависи и неговата собствена сигурност. Но той вероятно ще води 
и тънка дипломатическа игра с Вашингтон, който също има влияние в Иран, 
особено след като бе постигнато споразумение за отмяна на ембаргото срещу 
страната през юли 2015 г. (71). 

Ключов момент за конфликта в Сирия бе намесата на турската армия. На 24 
август тя започна операцията „Щитът на Ефрат”. Официално за цел на операцията 
бе обявена борбата с „Ислямска държава”, но впоследствие Ердоган призна, че ос- 
вен срещу ИДИЛ Турция е настроена и срещу сирийската Партия на демократич- 
ния съюз, която Анкара смята за свързана с Работническата партия на Кюрдистан 
на турска територия (72). 

Ходът на Ердоган вероятно е съгласуван с Русия, Иран и Сирия, които реа- 
гираха спокойно на него. Той бе предприет точно в момент, в който САЩ отново 
отправят към режима на Асад съмнителни обвинения за използване на хими- 
ческо оръжие (73). Така акцентът отново се измества от атаките на Запада към 
легитимната сирийска власт към борбата с „Ислямска държава”. Намесата на 
Турция постави САЩ в сложна ситуация, защото те снабдяват с оръжие, под- 

крепят и обучават кюрдските бойци и са архитекти на т.нар. Кюрдско-арабски 
алианс. Сега американците трябва да намерят компромисно решение, което да 
бъде приемливо както за турците, така и за кюрдите, като в един момент те могат 
да предадат някой от съюзниците си в зависимост от интересите си. 

Пресечна точка между Турция, Иран, Ирак и Сирия е кюрдският въпрос. 
Всички те имат кюрдски малцинства на своя територия и са срещу създаването на 
кюрдска държава на сирийска територия, проект, за който поне досега косвено съ- 
действаха САЩ. Малко преди намесата на Турция, сирийската армия също започ- 
на сблъсъци с кюрдите и дори ги бомбардира. В отговор Вашингтон предупреди 
Дамаск, че ще сваля самолетите му, ако не прекрати действията си (74). Така САЩ 
и съюзниците им за пореден път погазиха международното право - те се намират 
в Сирия без решение на Съвета за сигурност на ООН и без разрешение на прави- 
телството на страната. Американците затвърдиха впечатленията, че за тях Сирия, 
Ирак и целият Близък изток са просто средство за реализация на собствени инте- 
реси, а не възможност колективно да се решат общите проблеми, включително и за 
борбата с тероризма. „Администрацията на Обама и отделни съюзници на САЩ 
не променят отношението си към борбата с ИДИЛ. Те не способстват за борбата с 
тероризма, а помагат на ислямистите”, коментира по този повод швейцарският ана- 
лизатор Жан-Клод Перие (75). 

Прекрояването на границите в Близкия изток изглежда много вероятно, но е 
очевидно, че Русия и Иран правят всичко възможно, за да запазят териториалната 
цялост на Сирия. Съображенията на Турция са от друго естество - за нея е важно 
отделните кюрдски кантони да не се обединят, както и да отстрани кюрдите в Си- 
рия колкото може по-далеч от своята територия. За целта турските войски се оп- 
итват да изградят буферна зона в Северна Сирия, включително и във въздуха. Раз- 
лична е позицията на САЩ - те се стремят да съхранят отношенията си с Турция, 
но едва ли ще прекратят помощта си за кюрдите и плановете си за преформатиране 
на Близкия изток. Амбициозната политика на Турция крие много рискове ий на- 
влича могъщи врагове. Затова вероятността да се появи нова държава - Кюрдис- 
тан - остава и тя може да се превърне в един от стожерите на американските инте- 
реси в региона. 

На 9 септември се състоя 14-часова среща между Сергей Лавров и държавния 
секретар на САЩ Джон Кери в Женева. На нея бяха съгласувани конкретни стъпки 
за постигане на примирие в Сирия и за съвместна дейност на Кремъл и Белия дом 
срещу терористите. Американците не разсекретиха съдържанието на споразуме- 
нието, вероятно защото не желаят да направят изискваното от Русия разгранича- 
ване между „умерената опозиция” и джихадистите. Договореното бе изпълнявано 
от властите в Дамаск, но не и от опозицията. Надеждите за мир рухнаха окончател- 
но на 17 септември, когато оглавяваната от САЩ коалиция бомбардира позициите 
на сирийската армия край Дейр-ез-Зор, убивайки 62 войници и ранявайки над 100 
(76). Това съвпадна с организираното настъпление от „Ислямска държава” и засили 
подозренията, че Вашингтон пряко или косвено я подкрепя. Оправданията му, че 

случилото се е грешка, не звучат убедително (77). Сирия обяви, че е налице „опасна 
агресия срещу нея и армията й” (78). 

Очевидно интересите на двете големи сили в Сирия имат малко пресечни 
точки. Вашингтон иска абсолютно неприемливи отстъпки от Москва и продъл- 
жава да демонизира президента Башар Асад. От това личи, че Белият дом иска 
или смяна на властта с удобни за неговите интереси сили, или разделяне на Си- 
рия. Позицията на Русия е принципна - за съхраняване на териториалната ця- 
лост на Сирия и за правото населението на страната само да определи кой ще го 
управлява. Ясно е, че ако изобщо се стигне до споразумение за мирно решаване 
на конфликта, то може да бъде при следващата американска администрация, ако 
Хилъри Клинтън загуби изборите. 


Диалог или ескалация на напрежението - 
всичко зависи от изборите в САЩ 


Сблъсъкът между двата проекта за бъдещето - за еднополюсен и за многопо- 
люсен свят, става все по-интензивен и практически обхвана цялото земно кълбо. 
Основният фокус в съперничеството е насочен към Русия, която постепенно въз- 
становява геополитическите си позиции и е единствената държава, която прите- 
жава военна мощ, съпоставима с мощта на САЩ. 

Затова Москва е желан съюзник и партньор на всички сили, които се противо- 
поставят на съществуващия световен ред, на хегемонията на долара В глобалната 
финансова система, на неолиберализма и на изкуствено налагания мултикултура- 
лизъм. Показателно е, че недоволството обхваща най-широк спектър от партии и 
движения - в Европа това са както новите антисистемни партии, зад които стоят 
националните елити, борещи се за съхраняване на политическата си тежест и на 
европейската културна идентичност, така и определени СИЛИ В традиционните пар- 
тии, които също не желаят Старият континент да бъде подвластен на глобалната 
корпоратокрация, а се стремят да го превърнат в субект на световната политика. 

Подобно е положението дори в САЩ, където проектът за многополюсен свят, 
но начело с Вашингтон, също набира привърженици. Той е против идеята за из- 
граждане на световно правителство, в което дори най-могъщата държава ще загу- 
би своята независимост и ще бъде подчинена на транснационални структури. 

Глобалистките елити в Америка опитват да запазят световната си хегемония, 
генерирайки все по-голямо напрежение. Те взривиха Близкия изток и Северна 
Африка, съдействаха за преврата в Украйна и разпалиха война до границите на 
Русия, а сега дестабилизират и Европа, провокирайки бежанската вълна, подкре- 
пяйки пряко или косвено силите, воюващи срещу законното правителство на 
Сирия. Отказът от елементарно спазване на международното право и акценти- 
рането преди всичко на грубата сила е признак на слабост. Свръхдържава, която 
ев подем, се грижи за имиджа си, стреми се да изглежда справедлива и привлека- 
телна, да управлява повече с помощта на убеждението и положителния пример, 

а не със сила. Но глобалната олигархична върхушка, която използват САЩ за 
прокарване на интересите си, отказва да приеме, че е невъзможно да контролира 
историческия процес и да запази привилегирования си статут завинаги. 

Сега Америка има избор - или да рискува бъдещето на човечеството, разпал- 
вайки световен конфликт, с риск да се превърне в ядрен, или да се примири, че ще 
остане една от водещите, вероятно най-влиятелната сила на планетата. При втория 
вариант трябва да приеме, че времето, в което й бе позволено всичко, отмина, а в 
бъдеще ще трябва да провежда политиката си след диалог и съгласуваност с други- 
те властови центрове. 

Изглежда всичко това се осъзнава и от опозиционната част от американския 
истаблишмънт, сплотила се зад кандидатурата на Доналд Тръмп, която е склонна 
частично да се върне към изолационизма и да раздели света на сфери на влияние 
(валутни зони). Но глобалистите не желаят да отстъпват и това личи от медийната 
истерия, която устройват срещу кандидата на републиканците. Конфронтацията 
между елитите в САЩ вероятно не е била толкова ожесточена от времето на Граж- 
данската война. Всичко предстои да се реши на 8 ноември, когато ще се проведат 
изборите за президент. От резултата им зависи бъдещата глобална архитектура и 
как ще бъдат преодолени противоречията с Русия - чрез преговори или със сила. 
Победата на „партията за многополюсен свят” (Доналд Тръмп) ще увеличи шансо- 
вете за диалог и за постепенно намаляване на напрежението, а успехът на „парти- 
ята на еднополюсния свят” (Хилъри Клинтън) вещае непредвидими последици и 
вероятно ще доведе до още по-голяма дестабилизация на Европа, Украйна, Близ- 
кия изток и други точки на земното кълбо... 
19.09.2016г. 

В Файеко 
ТР лоделник, 





Светлин Русев 


Тазгодишната експозиция на акад. Светлин Русев в галерия „Сезони" е озагла- 
вена „Късчета памет и пейзажи от Охрид. Повечето от пейзажите са редлизи- 
рани по подготвителни рисунки на автора, направени по време на участието му 
в пленер в македонския град, който е бил българска столица по времето на цар 
Самуил. Другите творби, оформящи цикъла „Късчета памет!) са повлияни от 
храмовите образи. Изгледите от Охрид, портретите и иконите нямат отдел- 
ни заглавия, всички те са обединени в наименованието на двата цикъла. 

НАЙ-ЦВЕТНИЯТ БЪЛГАРСКИ ПОЕТ 





Найден Вълчев - писател и пре- 
водач. Бил е главен редактор 
на сп. „Дарители, редактор на 
сп. „Български воин” сп. „Септем- 
ври” сп. „Съвременник“ и в. „На- 
родна армия“. Бил е председател 
на Съюза на преводачите в Бъл- 
гария (1989-1991). Автор е на 
десетки поетични книги. Пише и 
за деца. По негови стихове са на- 
писани популярните песни: „Тиха 
вечер”, „Ние сме на всеки киломе- 
тър; „Една българска роза” и др. 
Заслужил деятел на културата. 
Носител е на наградата „Димчо 
Дебелянов”, на наградите на СБП, 
СПБ, на „Златния Орфей“ и на ви- 
соки руски и белоруски отличия. 

реди петнайсетина години литературният 

критик, литературен историк и изследовател 
Свилен Каролев издаде в поредицата на БАН една 
обстойна анкета с Петър Караангов. В нея между 
другото поетът си мечтаеше някога от своите сти- 
хосбирки да си направи едно избрано, което може 
и да не е хронологично, но да бъде от него си ком- 
позирано, обобщено - да бъде като негов поетичен 
автопортрет. 

Ето го този автопортрет, разкошно издание на 
„Захарий Стоянов”, автопортрет на един от най-ин- 
тересните български поети от втората половина на 
двайсетия век, един от най-развълнуваните и вълну- 
ващи анализатори на това време и най-яркият слове- 
сен живописец, най-цветният български поет. 

Казвам тези кратки определения твърде катего- 
рично, и то в началото на моите думи, но не се коле- 
бая, защото обичам поезията на този автор, и за да 
я заобичам, той ме е засипвал през годините с рой 
доказателства за художествената й мощ. Тя е богата 
на мисли, изказът е изящен, фразата е естествена, 
звучи на сладък български език - разговорната рит- 
мика те води в диалог с автора очи в очи, образът 
ти дава простор за въображение отвъд дословните 
думи, всичко е казано интимно и доверчиво - не с 
крещящи декларации, а с багрена реч, която има вну- 
шаваща мелодия. 

Големият руски поет, тогавашният главен редак- 
тор на „Новъи мир” Александър Твардовски, като 
идвал в редакцията с тежка чанта с ръкописи, които 
бил чел вкъщи, вадел някои от предложените за пе- 

чат романи и казвал обичайната си фраза: „Погадаем, поглядим, что нам ска- 
жет Никодим. И започвали разговорите. Да „пагадаем” и „паглядим” какво ни 
казва Петър Караангов със своето „Избрано”. 

Улеснен съм да подкрепя началните си определения за него със сума ти до- 
казателства от страниците на поетичния му том. 

Той е цветен поет: при него лопените са есенно златни, дъжд баирите 
мие, жълт минзухар блясва в яворова кория, греят червени прежди по ка- 
менлии къщи, зад хълма глинен свири самотен влак, жена с червени обувки 
и червена чантичка го очаква всеки ден, всеки ден го посреща и изпраща, 
без да чака някого, там птицата е със златна човка, а под нея кършат рога 
млади елени. Там бадемите с розов пушек прииждат от хоризонта, времето се 
мери от минзухар до минзухар, лятото пасе конете си по хълма, паун разперва 
опашка зад моста, яловите крави яростно газят есенните праскови, слънцето 
залязва зад крайречните орехи. По нашите градски металически обуща съхне 
кръв от пъдпъдъци, вечерта люлее жълти лампи в късните дюкяни, оркестър 
свири в градчето, наречено провинция, някой пее „лампата, масата, чашата 
с бирата, хей”... Бялата къща глинена вървяла, вървяла, вървяла, цялата земя 
минала, под баирчето спряла, а пък баирчетата светят прашни като училищ- 
ни глобуси, но се надигат да видят, че тъпанът е луна от ярешка кожа и като 
гръмне, люлее цялото градче. А като се заслуша това градче в песента за Иван 
Шишман - две слънца греят и две месечини, два се байряка веят: един цървен, 
друг - зелен. 

Кои са тези градчета, в които скита само поетът? Кое е това градче? То е 
заветното място - от едната му страна Беласица, от другата Пирин, от третата 
Огражден, от четвъртата Али ботуш. Там е вековният чинар насред Свети Врач 
(аман от нашите преименования), там ручат топли извори с вода от 86 градуса, 
там таят легенди византийски мозайки. 

Към този заветен кът бягат от чуждото владичество дедите и бащите, от 
милия Кукуш бягат родителите на Караангов, изоставят праг, стряха и дом да 
стигнат „горна Бугария”, защото сладко е да дишаш свобода. Защото „Бегайте да 
бегаме, гръчката кавалерия иде, ке ни изколе”. 

Петър Караангов казва: „Аз не мога да напиша нито ред, ако не си го 
представя зрително” И ние зад неговите редове зрително си представяме 
юначния юнак, ранения млад Стоян, който лежи на Беласица и моли сестра си 
да му донесе студна вода от бел Дунав. Защото малкото градче е родна люлка, 
но люлката българска за поета е и там, където тичат уличките на Трявна, све- 
ти мелнишката луна, минзухарите със своите златни куршумчета пронизват 
снеговете на българските планини, белее Балканът, плиска Черно море, езе- 
рата повдигат снежните си клепки да пратят водите си към нашите бегонии, 
мъжете се връщат при жените си и през нощта пружините на леглата звънко 
пеят. Има надежда пред всеки праг да кривне дъгата си подкова от кон. 

Мама става във тъмното, излиза навън, 
после отново се връща във къщи; 

пали кандилото, казва: 

- Духа долният, морският вятър. 
Ставайте! Пролетта е дошла! 


Ето ви региона на поета - там е така привлекателно. Бяхме там със Станка 
Пенчева на гости. Мама Велика и татко Киро бяха още живи и читави. В уютната 
кухничка къкреше тенджерката. 

- Готово е, каза мама Велика, ке му сложам дафиново листе. 

Излезе на двора, в двора им растеше дафиново дърво, откъсна пресни дафи- 
нови листа, изми ги иги сложи под капака. Да ви даде Господ слука някога някъде 
при такива добри хора да топнете залъка си на такава сладка трапеза. 


Тебеширени построения, 
летен акациев дим, 

мои тихи стихотворения - 
къщички от пластелин. 


Аз под вашите стрехи скитам, 
огласява ви моят глас, 

мои пусти градчета, в които 
жител съм само аз. 


Казах, ето ви региона на поета. В него светът е малък и голям, шарен ечовеш- 
кият живот, в душата на поета понякога е пусто като в училищен двор в неделя, 
горчи му небето, той ще простене „Сляпа майко, бяла Беласица”, но от дън клет- 
ките ще се обади кръвта българска, която остава, която е блага. От преданията 
и страданията на бежанското минало ще отзвънява и ще отзвънява винаги една 
трагика, която е и героика. И поетът, който може от един хълм, от една улица, от 
едно градче да извиси образа на Родината, Родината да види в кръга на земята, 
времето и света, а поетовото перо с глас на мъж да предупреди нас, континента, 
земята, човечеството, вселената, че е гибелно това обратно броене, което води 
към нулата. Защото е път към нищото. Докато авторът вижда друг, по-светъл 
символ - как от оръдейното дуло бяло гълъбче литва като в латерна магика. И ни 
казва, че „животът се измерва не с годините, а с дирята, оставена след нас”. 

Слушал съм неведнъж чудесното изпълнение на поемата на Караангов 
„Ахилесова пета” от актьора Продан Нончев. Но, разбира се, забележителна ак- 
тьорска интерпретация е възможна там, където има такава словесна партитура. 
Там няма външна красивост, Караангов бяга от гладката красивост, от гоблените 
и от рицарските замъци, при него искри светлата хармония на природата, той е 
сред оголените жици с високо напрежение на съвремието, в което иска да спаси 

континента от забрава и да ни внуши, че „градовете са големи не със своите пло- 
щади, а със своите поети”. 

Така се твори поезия, така се пишат стихове при нашето печално днес, ко- 
гато духовното е тикнато в девета глуха, когато вкусът, художествената висота, 
подборът боледуват, застрашени от количеството любителство и графоманство, 
когато по думите на поета „побеснялото човечество крещи, кръщавайки най-из- 
вестните си проститутки с имена на мадони”, когато се шири тържеството на 
кича, на субкултурата, на мелодии от няколко тона, които пълнят скали и екрани 
с ширпотребски продукт. 

Аз се разприказвах преди всичко за поета, а Караангов във втория си том 
еи друг. Там е неговата пиеса „Състезанието”, там са негови студии, статии и 
портрети на наши и чужди писатели, негови бегли и небегли профили на хора 
като братя Миладинови, Иван Вазов, Димчо Дебелянов, Гео Милев, Елисавета 
Багряна, Димитър Талев, Валери Петров, Павел Матев, на негови полски прия- 
тели - Ярослав Ивашкевич, Карол Войтила (папа Павел Втори), Тадеуш Руже- 
вич и други. 

Там са статиите на Петър Динеков, Кръстьо Куюмджиев и Свилен Каролев 
за неговото творчество, там са неговите позиции в интервюта и отзиви, неговите 
филипики, неговата публицистика за парещото последно време, за което той каз- 
ва в стиховете си „рони се моето лято”, трябва всичко да си кажем, защото скоро 
ще почнем да се разотиваме. 

Така е, поете, и това ще стане, но както се пее в песента - то ще бъде някога, 
някога, но не сега. 

Този втори том ярко допълва авторския и гражданския портрет на Петър 
Караангов, в чиято поезия има история, има народна съдба, има Отечество с из- 
страдал народ и с природа, на която всеки би завидял: за дъжда й, преди да стане 
сняг, за есента й, в която дърветата съзнават, че имат златно минало, а планината - 
бяло бъдеще, за зимните недели, в които ветровете с тромпетите си тръбят зимни 
химни, жените ги слушат със скръстени ръце, на които блещукат фалшивозлатни 
пиринчени пръстени. Какво малко градче, какъв „Мъничък свят”, както бе казал 
Георги Райчев, и каква планетарна космогония в поезията на Петър Караангов. 

С една поетика, която е само негова, в която той мина на пръсти покрай 
строгия сонет, в която се сбогува с изсечената строфа, залюби се с асонанса, насе- 
ли стихотворенията си с по-свободен синкопиран стих, избра си своя ритмиче- 
ска структура. Той плаче за простреляните два бели лебеда, иска да спаси хубавия 
бял свят, живота, континента, иска да спаси континента от забрава, който е такъв 
и такъв, и такъв, но на който все пак той сваля борсалино. 

Поете, аз съм с бяла гола глава, няма как да ти сваля борсалино, но за твоя- 
та дарба божия, за твоята поезия се навеждам да ти поднеса една българска 
роза от мен. 

Тормози ни и ни ранява 
гълчавата на този свят. 
А есента отвън минава 
с безшумния си листопад. 


Ръката ти, върху която 
почива моята ръка, 

блести от слънчевото злато 
като в икона на олтар. 


В градината една топола 
пожара есенен гаси. 
Горещо с тебе й се молим 
гнездото птиче да спаси. 


СТИХОВЕ 


Петър Караангов 


ВЪЗРАСТ 


На М. 


Но вече птиците ги няма... 
Покрусена и без листа, 
тополата е (сякаш) по-голяма 
и по-голяма - есента. 


С веявиците си огромни 

тя не едно гнездо ще разруши. 
Подобно вятър в празни стомни 
ще стенат нашите души. 


Отлитат птичите вериги 
към други градове, на юг, 

в които няма да отидем, 
че аз съм вече стар и глух. 


Сълза лицата ни пресича, 
дълбае нашите съдби... 

Ний все така света обичаме! 
Но безнадеждно може би! 


Ноември 2005 г. 

ВЕЧЕРЕН ПРАГ 


Стоя пред своя дом сега. И нищо, 

че ветровете вече пълнят мрака... 
На своя праг застанал, аз ще чакам 
да ме засине пепел от огнище, 


стрела от смях, искра от късен огън, 
и радостта от нови светли думи, 
от вярата, че есенната шума, 

ако поискам да премина, мога. 


По хълмите жълтеят диви круши, 
небето носи септемврийски итици. 
Аз се оглеждам в техните зеници 

и виждам как далечен огън пуши. 


Другарите ми са край оня огън 

и вдигат тежко вино в тежки кани, 
ав песните им като в люта пяна 
кипят неясни мъки и тревоги. 


И тръгвам бавно. Някак бавно помня 
чертите им, от вятър неизтрити. 
Те работиха дълго, упорито 

в най-тежките каменоломни. 


С тях пихме вино. В мене то е живо! 
Но те сега отидоха далече. 

Аз се загръщам в есенната вечер 

и се усмихвам кратко и горчиво. 


По светещите есенни шосета 
летят коли като кълба астрални. 
Пелзят по пътя валяци метални 
и камиони с тежки ремаркета. 


Над мен се мръква. Белите завои, 
минаващи край градове вечерни, 
ще потъмнеят и ще станат черни 
като смеха и радостите мои... 


Стоя пред своя дом сега... Замислен! 
Над спомена наведен. Над нещата! 
Над масата. Над прага. Над реката, 
която носи пожълтели листи. 


Над есенния дълъг дъжд, над влака, 
над пътя, отпечатал мойта стъпка, 
над розата, над късната й пънка, 
която като свещ просветва в мрака. 


ГОРЧИВА ЕСЕН 


Беше щедър на слънце, на сълзи и смях 
животът, който зад мене изтече. 
Годините, във които търпеливо живях, 
като лист отлетяха 

в есенното поречие. 

Тежки отломки от епохи и времена 
сега се врязват в съдбата ми 

и засипват с горчивина 

пътя ми на мечтател, 

път, по който без капка страх 
пресичах трудните земни сезони. 
Тичах, спъвах се, но вървях, 

без да зная, че вятъра гоня. 

В нощите пролетни до ранни зори 
слушах говора на дъждовете. 

Обгорял от лятото, влизах в гори, 
пълни с есенно цвете. 


А сега се оглеждам - все пак доживях 
своите зимни недели... 

От внезапни предателства онемях, 
оглушах от признания и раздели. 
Мина буря и сякаш великото 
тържество 

на природния разум се срути 

върху слабите рамене на моето 
същество, 

надарявайки ме със рани люти. 

Но все пак се мъча някак си да вървя, 
макар да зная, че не си струва... 
Само че едно се питам и се боя - 
дали продължавам да съществувам. 

ОБРАТНО БРОЕНЕ 


Обратно броене - назад към нулата. 
Такова броене има! 

Както, от атомен вятър обрулена, 
има върху планетата 

Хирошима. 

Обратно броене - назад към нулата... 
Скачащи бързо числа. 

Катедралите, 

средновековните кули 

стават крехки като стебла. 


Крехки стават планинските хребети. 


Крехка е моята черепна кост. 
Зелената възраст 

между мене и тебе 

се разсипва като пясъчен мост. 
Обратно броене 

- назад през годините, 

през ливадите на младостта, 
назад по пътищата преминати - 
към началото на възрастта. 

Към началото! Към градчето 

с паун 

отвъд речния мост, 

с едно кафене, във което 

свири един мюзикбокс. 

И моите някогашни другари 
бавно преминават отвън, 
горчиво усмихнати, леко прошарени, 
но хубави като насън. 
Архитекти, 

лекари, 

началник-гари, 

нежни поети с нежна тъга. 

Мои гимназиални другари, 
съученици и досега. 

Хвърлям сянката на моята мъка 
върху вашите светли чела... 

Във гръдта ми 

тревожно цъкат 

обратно бягащите числа. 

Назад към нулата! 

Броене обратно! 

Нулата не е равна на нищо, 

нулата се равнява на едно 
безвъзвратно 

изпепелено огнище. 

Взрив! 

И всичко по път обратен - 

мозък, 

чувство, 

клетка, 

вода - 

се превръща в самотно светещи атоми 
от една самотна звезда. 

А земята ни е така вълшебна! 
Мислеща, сред всемирната пустота, 
тя е нужна, тя е потребна 

като смисъл на материалността... 
Съученици мои, математици, физици, 
спрете на цифрите обратния ход! 
Спасете самотната единица 

на зеления земен живот! 

КЪСЕН СЕЗОН 


Тази буря, която премина през мен, 
всички мои сезони отнесе. 

От перона на лятото влизам опустошен 
във чакалнята, наречена есен. 


Късна есен - преддверие на виелици и на студ. 
Над полето вятърът сее птици. 

Плодове нося във своя скут 

и печал в уморените си зеници. 


Тука всички сме пътници... В този късен сезон 
бих могъл да изплача своите вопли, 

но под студения сив небосклон 

кого ли това ще стопли? 


Бих могъл да разкажа къде и кога 

беше дълъг денят и кога беше кратък, 
да разкажа за тънката тиха тъга 

и за всичко друго нататек - 

за всичко, което с мен е било - 

за робствата ми, за свободата, 

за неделния блясък от измито стъкло, 
събудил празник в душата, 

за хоризонта, от който идат в шпалир 
ниски облаци, облаци бързи, 

за църквата, кацнала на оня баир, 
натежал от гробове и сълзи... 


Но животът ми - интересува ли някого той? 
Всеки носи тук своята болка голяма 

и пътят на всеки завършва с един завой, 

зад който нататък човекът го няма. 


Бе самотен животът ми като вагон, 
изоставен ръждиво на коловоза, 

вагон, в който, клюмнала в горчив поклон, 
съхне забравена роза. 


Всъщност всеки живот, дошъл на света, 

е трагично самотен. 

Но всичко дължим на него - уви, исмъртта 
дължим на живота. 


141 


Културд 
ГЕОМЕТРИЯ 


Небето - челото на Бога - 

опира о земята - 

Бог се моли някому! 

Кому се моли Бог? 

На своя бог, навярно! 

- А той? 

- На своя... и така нататък! 

Така - 

прониквайки от сфера в сфера, 

от тяло в тяло 

и от дух във дух - 

вселената се моли! 

Неутешима в своята безкрайност, 
на себе си вселената се моли, 
опряла чело о земята! 

Земята! 

Етоя 

търсената от Архимед опорна точка. 
Ако някой има лост, 

вече може 

да обърне цялата вселена. 

Поне във моите очи така изглежда. 
Но тогава се боя, че ще изпадне 
(по-добрата дума е: ще се отрони) 
черквата от хълма с явора, 
звънкото звъниче от ливадата, 
кравата, завързана за жената, 

и момичето ще се отрони - 

както си е коленичило сред полето, 
ще се отрони 

оня тебеширен град, 

кафенето, паркът със пауните, 
поцинкованите глобуси на рафинериите, 
черните тръбопроводи на завода 

и зеленият препускащ влак, 

който преминава през стена 

с разкривен портрет на Алберт Айнщайн на стената. 
И ще се отрони оня том със стихове, в които 
поетите воюват 

с границите на безкрайността, 

и ще изтече реката (моята река, 

от мойте стихове) 

като млечен път в безкрая, 

и ще се отрони като лист сезонът есен, 
а сезонът пролет ще избухне като вишнева галактика. 
И незнам какво ще стане по-нататек... 
Навярно 

и самият бог ще се отрони, 

ще се завърти, ще се обърне 

и ще падне в собствените си ръце. 

Ще настане тишина и после 

ще започне всичко отначало. 

Цели шест светлинни 

вселенолетия 

ще трябва да работи богът, 

за да може в седмото да си почине, 

след като отново е поставил всичко 
едно до друго и 

едно във друго! 

Може би и той съзнава вече 
важността на Архимедовата точка! 
Затова опира чело в нея 

и се моли някому. 

Кому се моли Бог? 

На своя бог, навярно! 

- А той? 

- На своя... И така нататък. 

Важното е нещо да се върши, 

за да се запази равновесието! 


1980 г. 

Нагоре по пътя, който води към стария храм, 

озарен от свещта, от фенера на гълъба, от тишината. 
Отивам. После все още се връщам оттам, 

осъзнал същинската безсмисленост на нещата. 


Живите сме неопитни - знаем от тука до тук. 
А - преди, след това - всичко за нас е забрава. 
И вървя, вслушан в неизбежния звук 

на живота, който се отдалечава. 


Долу лятото е иззидало своите градове - 
карамфил до бадем вместо тухла до тухла. 
Синя дюлева сянка по моето рамо снове 

и вкамененото пладне рухва. 


Моят плах и изящно нетраен живот 

търси билка лъжовна за своята собствена рана: 
семена ще просветнат в прозрачния утрешен плод, 
без да знаят, че мене вече ме няма. 


Но след мен, по закона на природното тържество, 
битието неизтощимо ще продължава - 

ще възкръсне отново разпънатото дърво 

на живота в несвършващата държава. 


Работлива, природата в повтарящ се такт 
ще люлее своето вечно махало. 
Не би имало светлина, ако нямаше мрак. 


Всеки край е всъщност начало. 


1997 г. 

И след жълъда, и след листа отронен 
ще живее и диша могъщо дъбът. 

Ще вчесва небето с голите свои клони 
и ще го носи в пейзажите си светът. 


Очите ми тръпно се взират нагоре 
към ятата, които над дървото кръжат. 
А дъбът, насърчаван от своя корен, 
работливо довършва годишния свой кръг. 


Дърво е животът ни - с минало и със земна опора, 
с гласове на деца и на звънки стада... 

Пътища толкова, колкото хора. 

И над всеки - неговата звезда. 


Моята слиза към заник и скоро 

няма вятър да има във мойте крила. 
Животът ми пада смирен и покдрен 
на вселенските правила. 


Така ще е, както със всички било е, 
свикнал съм с буквата на този закон. 
Само че кой ще полива мойто алое 

и ще вдига яката на моя балтон? 


Мойто проклятие кой ще остави 
над тази епоха на низост и грях? 
И кой ще целуне реката корава 
на човека, останал прав? 


Кой над града, от който излязох, 
ще посипе прах от песен и стих? 
Цвете кой ще постави в простата ваза 


на дома, в който лекомислено се родих? 


2007 г. 

Може би 

вече е време да слезем от стария кораб на тоя 
силно износен и овехтял наш живот. 
Наближаваме пристана. Стихва прибоят. 

Но и вятърът стихва в нашия ветроход. 
Кристалът на сушата ще ни вземе в своята памет - 
две самотни прашинки, две есенни същества 

с уморени очи и в ръце със забравено знаме 

от наши минали тържества. 

Брегът ни очаква... Макар победени, 

ще ни изпрати като победители той. 

Планините ще плачат със сълзите на свойте елени 
и ще вият на виелиците с белия вой. 

Върху тази земя, окована в напрегнати меридиани, 
с тънки итици в небесните висини 

и с държави с граници разорани 

от нови модерни войни; 

върху тази земя, издигнала град кирпичен 

на планината в мекия скут, 

град, през който като момиче тича 

бистра Бистрица към своя юг; 

върху тази земя ще приседнем, кротко приели 
неизбежната участ на своя човешки род, 

горчиво усмихнати, но и проумели, 

че най-хубавото на живота е самият живот. 


Декември 2007 г. 

НОВИ КНИГИ ПРЕПОРЪЧВА СПИСАНИЕ 
„ПОНЕДЕЛНИК“ 





Павел Писарев -- доктор на социо- 
логическите науки. Работи в 06- 


лаатта на социологията и поли- 
тологията. Публикувал е апатии 
и книги по проблемите на европей- 
ската културна интеграция, меж- 
ду които: „Еврокултурата, „Елек- 
тронната култура, „Американ- 
ският културен империализъм“. 
Автор е на спомените „Подир изгу- 


беното време“ идруги. 


Павел Писарев 


рум Василев и Ангел Бонев са автори на тези 

книги. 

Единият, Крум Василев, е фигура от национален 
мащаб, той е бил партизанин, член на ЦК на БКП, 
завеждащ на отдели на ЦК, помощник на Вълко 
Червенков. Бил е председател на Комитета за печа- 
та и генерален директор на Българското национал- 
но радио и на Българската национална телевизия, 
депутат и професионален журналист. Крум Василев 
неслучайно е носител на наградата на БСП за поли- 
тическа журналистика и публицистика „Георги Кир- 
ков-Майстора” за 2016 година. 

Другият автор - Ангел Бонев, е деец от местен 
мащаб, партиен, държавен и стопански ръководител в 
Хасково и Харманли. 

И двамата са издали по една книга, които сп. „По- 
неделник” популяризира. Това показва, че всеки може 
да напише една книга. Ако не я издаде сега, нека я ос- 
тави за бъдещето. Един ден тя ще стане бестселър, ут- 
решните поколения ще разберат какъв е бил животът 
едно време. Сядайте на компютъра и пишете, споме- 
навайте всичките, с които сте работили. Тези, които са 
били учители, директори на училища, заводи, кмето- 
ве, председатели на ТКЗС, областни, окръжни или 06б- 
щински дейци, министри, началници на обединения, 
дипломати, партийни дейци или партийни секретари, 
всички, които са ръководили, или техни заместници 
трябва да оставят спомени. След години хиляди хора 
ще четат, ще си спомнят за вас, ще са ви благодарни. 
Да не говорим за вашите потомци. Пишете, издавайте 
или предавайте ръкописите на читалищата, на родни- 

ни, на приятели и познати, които ще казват - това е написано от моя дядо, моята 
баба, баща ми или майка ми, от моя приятел или познат, и ако не сега, в бъдеще 
ще го издадат. Пишете как някога се строеше България и как след това я разгра- 
биха и разрушиха. 

Крум Василев е издал и други книги. Сега е събрал статии, публикувани в 
„Дума”, „Земя” и други издания. Всичко, написано в новата книга на Крум Ва- 
силев, озаглавена „ДА на истината!” еярка защита на социализма. Той започва 
нескончаеми разговори със своя загинал на 19 години съпартизанин и съуче- 
ник Коста Тодоров. Обяснява му сега, след десетилетия какво е станало в све- 
та, в България, със Съветския съюз, с европейския и световния социализъм, с 
Китай. Безкрайни нощни разговори, в които Крум Василев защитава твърдата 
си вяра в социализма, в името на който е загинал приятелят му Коста. Задочни 
разговори. Те заемат голяма част от книгата и уверявам ви, че са безкрайно ин- 
тересни, честни, вълнуващи. После читателят ще се запознае с бесните фили- 
пики на Крум Василев против бившия студент в СССР и комсомолски работ- 
ник в ЦК на Комсомола поета Стефан Цанев, автор на възторжени стихове за 
съветската ЧК и Дзержински, който е издал няколко тома тълкувана посвоему 
история на България, която смесва истината с лъжата и плюе по социализма. 
Такъв размазващ отпор той дава и на писателчето Алек Попов, чиято клевет- 
ническа книга за две сестри близначки партизанки Палавееви черни цял отряд 
партизани, че били прости, груби, неморални, че и канибали. Отговорът на 
Крум Василев е унищожителен. Той 
цитира стихове, намерени в раницата 
на убития английски офицер майор 
Томпсън, изпратен да държи връзка 
с българските партизани, един лъ- 
чезарен млад човек, който научава 
български език и написва стихотво- 
рението 


На моите другари 


Захласнатият в гледка чудна 
отмества с мъка своя взор, 

когато види облак че закрива 
лазурния простор. 

Така и ние, пълни с бодра младост, 
оставихме и книги, и любими 

и паднахме в един Балкан. 

Над гроба ни недейте плака тъжно, 
а радвайте се, радвайте се с нас, 
най-много от живота ние искахме, 
но най-готови бяхме в жертвен час. 

В раницата на майор Томпсън намират преведен от него от български на 
английски разказа на Йовков „По жицата”. И този герой писателчето оплюло, за 
да вземе пари и да се сложи на новите господари. 

И на бившия комунистически приспособленец историка Драгомир Дра- 
ганов Крум Василев запушва устата. Драгомир Драганов пише, че ЦК на БКП 
на пленуми на три пъти взема решения да закрие България и да я направи 
16-а република на СССР, а Крум Василев, който е бил член на ЦК, свидетел- 
ства, че е ставало дума и се е решило, което е отразено в документите, да се 
усили единението между двете държави - СССР и НРБ, което е различно. 
По това време работех във в. „Работническо дело” и когато с колегата Иван 
Кирилов отидохме при главния редактор Георги Боков да предложим план за 
статии по въпроса, той ни каза, че такъв проблем няма, че става дума за за- 
силване на интеграцията и че всичко е въпрос на далечно бъдеще. „Ясно, каза 
на излизане от кабинета Кирилов, парлама, ще искат сигурно заеми” 

В своята книга Крум Василев отделя много място за Китай и за негово- 
то бъдеще, за китайския социализъм. Той разглежда реалистично съдбата на 
Китай. Тази страна е бурноразвиваща се, тя строи социализъм с китайска спе- 
цифика, преодолява бедността и изостаналостта и е отишла вече далече на- 
пред, но там все още съжителстват капитализмът и социализмът, има бедни 
и богати, има справедливост и несправедливост, която партията и държавата 
се опитват да намаляват, да ограничават. Крум Василев, който познава отно- 
сително добре Китай, е уверен, че в близко бъдеще той ще предложи един нов 
свят, един нов социализъм, който е с китайска специфика. 

И ето че стигнахме до Русия. Крум Василев не се двоуми - съветският со- 
циализъм, а с него и европейският социализъм, СИВ и Варшавският договор 
бяха предадени, затрити от КПСС, от Горбачов, Елцин и Яковлев. Той - без да 
има безгранични симпатии към Тодор Живков - не е негов противник и раз- 
крива как социализмът и в България е затрит от Луканов. 

Крум Василев се обявява против измишльотините на т.нар. учен Н. Терзиев, 
че Теорги Димитров е убит, отровен от Сталин. Авторът изнася достоверни 
факти, разказани му от шефа на охраната на Димитров генерал Петър Игна- 
тов и читателят не може да не му повярва. Огромно количество са фактите и 
аргументите срещу грубите фалшификации за смъртта на Георги Димитров. И 
поради това, което аз знам, го подкрепям напълно. 

Не мога да разкажа подред за всичко, което е писал Крум Василев. Той има 
топли страници и редове за нашето списание „Понеделник, на което е желан ав- 
тор, за създателя на БСП Александър Лилов, за Димитър Генчев, че и мене спо- 
менава. Познаваме се и сме работили в един впряг близо половин век и сме и ще 
бъдем леви социалисти. 

Оставям на читателите да намерят книгата на Крум Василев и да я проче- 
тат. Всеки ред в нея е истина, голата чиста истина, хубаво написана. 

Книгата на Ангел Бонев „Пътища, приятели, събития” е по-различна. Че- 
тох я няколко пъти и ме потресе. Тя има по-друг характер, разказва за живота 
на автора и за развитието на един важен за страната район - хасковския край, 
от Девети септември 1944 г. до днес. Тази книга има предговор от инж. Иван 
Пехливанов и е редактирана от друг деец на този край - писателя Петър Ан- 
гелов. 

Като разказва за своя род, авторът Ангел Бонев разкрива корените на 
комунистическото движение и на Съпротивата против капитализма и фа- 
шизма в своя край. Следват младежките години на Ангел Бонев на работа 
в ДКМС. За много от хората, споменати от Бонев в тази книга, мога и аз 
да кажа нещо - за Господин Корцанов, за Петър Дюлгеров, за самия Ангел 
Бонев, който е и мой състудент, за Минчо Йовчев, за Иван Драганов, за Ру- 
мен Сербезов, за Стоян Стоянов и за много други. Но Ангел Бонев споменава 
няколко десетки, дори стотина, че и няколкостотин и повече имена. Огромен 
е активът на нашата партия по места. Днес тези хора, които изградиха нова 
България, са позабравени. За тях трябва да се пише. Чета и се питам защо 
толкова много имена? Но половината от тези хора, дори повече, вече ги няма, 
а живите имат жалки пенсии, какво друго им остава, освен да ги споменат 
пред близки и познати. 

Ангел Бонев разказва за десетки изградени обекти - за огромни заводи и 
десетки цехове, за детски градини и читалища, за търговски магазини, за жи- 
лищни сгради, и така нататък. Как- 
во строителство! Тогава в един хас- 
ковски регион се строи колкото сега 
в цяла България, който не вярва, да 
прочете книгата, да посочи числа за 
сравнение. Строи се на ново място 
градски театър, променя се градът. 
От 25-хиляден около 9 септември 
1944 г. Хасково става почти 100-хи- 
ляден град, в първата десетица на 
страната, а сега отново намалява, 
хората бягат в Гърция, Турция, в 
Европа. Хасковският край през ХХ 
и ХХ век - това е книгата на Ангел 


Бонев. 
н А 4 4 : Докато до 70-те години в окръ- 
га почти няма машиностроене, за 


(4 ъ би следващите 14-15 години влизат в 
действие заводът „Млада гвардия”, 


заводът за химическо машиностро- 
ене, заводите „Родина” и „Автома- 


пувад Зоше(в 

тика” в Хасково, завод „Клокотница” в Димитровград, заводът за хладилна 
техника в Симеоновград, заводът за електродвигатели „Димо Дичев” и заво- 
дът за релета в Харманли, заводът за опаковъчна техника с 500 работни места 
в Любимец. Машиностроенето става приоритетен подотрасъл на промиш- 
леността. Построени са два машиностроителни завода в Харманли и повече 
от 10 на територията на целия окръг. Откритите няколко десетки цехове в 
по-големите градове и села осигуриха работа на голяма част от местното на- 
селение. 

Учудих се, когато прочетох как след време Ангел Бонев констатира, че 
макар в Димитровград да е създадена могъща индустрия, не са разкрити ра- 
ботни места за жени, и колко бързо развиват шивашка промишленост в града. 

Какво сравнение може да се прави между двата периода - социализма и 
прехода: Това личи от следните данни - през 1985 г. в Хасково е произведена 
342 млн. квтч. електроенергия, а през 2002 г. само 121, азотни торове съответно 
569 890 и 415 815 тона, цимент 318 и 252 хил. тона, тухли 65 968 броя и 6968, 
тютюн - 6252 и 4698 тона и т.н. Погромът е очевиден и той е подробно описан 
в книгата на Ангел Бонев. 

Иска ми се да завърша с искрените думи на автора: „Писах за тези, кои- 
то са градили. Нека историята си каже думата за тези, които са рушили... 
За нашето поколение и за хората, с които съм работил, мога да кажа - трудихме 
се всеотдайно и живяхме достойно, 

(„МОМОАУ” - А /ОйВМА! ЕОВ ТНЕОВУ, РОИТ!С5 АМО СШТИВЕ) 


Тнойвнтб АМО АРНОВ!5М5 


Тнеову 
Майегу 2паБПапоу 
Маз5! Ргодапоу 
Ме!Ко Ма Капоу 

Нъстову 
Миспо Мисйеу 

Роипсз 
Уауспо Капсйпеу 
2огпКга Шеуа 

Есомомис5 


Гмап Апде!оу 


Каха Опа йгоуа 


ГАТЕВМАТОМАС РОЦТ!С5 
Мапап Какад!огоу 
Мадта Тейопоу 


5одайзг 15 Месеззагу Тодау 

Апа Те 1деоодйка! Недетопу 
о МеоПбега! Мога! Маце 

11 Видапа 

Гепи М/по 16 ОпКпоууп 


9" 5ер!етрег 1944 - е Оау о Тпигрй 
оГРеорез МИ 


Тпе Сопио! о те ЕПез 


Тегойзт - а Мему Ецгореап Маг 


ТНе Есопопис Соп с, Тгеайепта Ше 
Ешиге об е Еигореап поп 


Тпе ПЦтед Муатег Кезоигсев - 
ап ОЩесиме КеаШу Гог е Кезгистиппа 
о е Муатег 5естог п Вшдапа 


Тпе Вгех! а5 а Оеадепа 


Ипроаг Муопа, Мишроаг Муопа - 
а Сазй Атопоа А! 

ТАВ:Е ОЕ СОМТЕМТ5 


СИтивЕ 
Маудеп Макнеу “| Те Мо5! СОош"и! Вшдапап Рое! 134 
Реге Кагаапдоу “| Роеп 138 
Ме воокв 
Рауе! Рззагеу „Ропейл(“ Мадагпе Кесоттеп 


Кеуу ВооК5 147 


154 ПОНЕДЕЯНИК “0 бр.5/6-год. ХХ 


БОММАВЕ 
ПОНЕДЕЛНИК 


(„СЕ ТИМО!“ - МАСА?! МЕ ОЕ ТНЕОН!Е, ОЕРОПТОИЕ ЕТ ОЕ СШТИВЕ) 


РЕМБЕЕЗ ЕТ АРНОВ!5МЕ5 


Тнеов!Е 
Майегу аБПапоу 
Маз5! Ргодапоу 
Ме!Ко Ма Капоу 
Нстове 
Ми спо Ми спеу 
Роипоие 
Чаутспо Кап?!сПпеу 
ФогтИза Шеуа 
Есономи 


Гмап Апдче!оу 


Каза Опа гоуа 


Роптоие 1МТЕВМАТЮМНАЕ 
Мапуап Кагадуогоу 
Мадта" Тейопоу 


Ге 5осазтпе ез? песеззане 
Тап ащочгд иш! аче дапз Гауепи 
де 1а Ви дапе 


Га гапз оп аи сарйайзте е "недетоп!е 
1гд6огодаче де уайеигв пеоПЬега!ез гпога!е5 
еп Видапе 


Гепте Иипсоппи 


Ге Мец! 5ертетее 1944 - 
потрие де |а удоп! 6 роршае 


Ге соп! где 5иг |е5 еШез 


Ге 1епопзте - поцуейе диегге ецгорвеппе 


Гез сопгад Поп есопопиаиез ам! 
глепасеп! Гауепи де Е 


Гез геззоигсез Пудгашдиев Пойеез - 
гва е оБресиме дапз а гезиисиганоп 
ди <есешг де Геац еп ВШдапе 


Вгехй сотте ипе праззе 


Ип топае итроае, ип глопде 
гуиШроане - сопопйаНоп де Тои |е5 
сопЦпеп!5 

БОММАВЕ 


Ситиуве 
Матдеп Ма спеу 
Ретаг Кагаапдоу 


Мошмуедух имве5 
Рауе! Руззагеу 


156 


Ге роете Бшдаге |е р!и5 аагге 


Роетез 


134 
138 


Га геуце „Ропедеп!К“ уоиз гесоплтапде 


де поцмеаих |мгез 


ПОНЕДЕЯНИК 


147 


бр. 5/6 - год. ХХ 


ГАНАТ 
ПОНЕДЕЛНИК 


(„МОМТАС“ -2ЕТУСНВ!ЕТ ЕЙВ ТНЕОН!Е, РОИПК ИМО КТИ) 


(СЕРАМКЕМ ОМО АРНОВ!5МЕМ 


Тнеов!Е 
Маеп ХаБПапоу 
Мазз! Ргодапоу 
Мае!Ко Ма!Капоу 
СЕЗСНСНТЕ 


Ми вспо Ми! 5спеу 


Роипк 
Заут5спо Кап? зспеу 
богпИгха Шеуа 


Окомомк 
гмап Апде!оу 


Ка га Оипигома 


Оег 5одайзглиз 151 поНа, зомоо!! Нецте а!5 
аисй 1 дег 2иКипй Вшдапепз 


Оег ШБегдапа гит Карйазгаиз ипа 
де еоюд!всПе Недетопие дег 
пеоПрега!еп глога!еп Мепе п ВшШаапеп 


Оег ипЬеКапие Гепи 


Оег Мецшпе 5ергетрег 1944 - 
Тпигарй дез МоКзмуШеп 


Оге Коп!гойе дег ЕЩе 


ОегТепойзтиз - ет пецег ецгора!5сйег 
Кпед 


Ое ОКопотсПеп Седепза! ге Бедгойеп 
де Х2иКип( дег ЕЦ 


Се Ведгепгйей дег Муаззеггеззоигсе - 
об екцме Кеаща! Бе! дег ИтКопзишегипа 
дез МуаззегвКтогв 1 Вшдапеп 


|АТЕВМАТОМАГЕРОИТК оц 


Мапап Кагад)озоу 
Мрафдти" Те опоу 


Оег ВгеКзИ а!5 5асКдаззе 


ЕпроПде Мей, МероПае Мек - 
2изатгтлепзоВ айег Копипете 

ГАНА 


Котив 
Маудеп М/айзспеу 
Реег Кагаапдоу 


МЕЧЕ ВОСНЕВ 
Раме! Р5закеу 


158 


Оегат Коогигекие Ос! ег В дапепв 134 


седк те 


Ое Х2ейзспий "Ропедек” 
етр!ейй пеце Висйег 


ПОНЕДЕЯНИК 


138 


147 


бр. 5/6 - год. ХХ 


С ОДЕРЖАНИЕ 
ПОНЕДЕ НИК 


(„ПОНЕДЕЛЪНИК“ - ЖУРНАЛ ТЕОРИИ, ПОЛИТИКИ И КУЛЬТУРЬ!) 


Мъкли и АФОРИЗМЬ! 


ТЕОРИЯ 
Валери Жаблянов 


Васил Проданов 


Велко Вълканов 


История 


Минчо Минчев 


Политика 
Славчо Кънчев 


Зорница Илиева 


Зкономика 
Иван Ангелов 


Ралица Димитрова 


МЕЖДУНАРОДНАЯ ПОЛИТИКА 
Мариян Карагезов 
Владимир Трифонов 


Социализм необходим Болгарии и 
сегодня, и в будущем 


Переход к капитализму 

и идеологическая гегемония 
неолиберальних моральних ценностей 
в Болгарии 


Незнакомьи Ленин 


Девятое сентября 1944 - 
триумф народной воли 


Контроль над злитами 


Терроризм - новая европейская война 


Зкономические противоречия, 
угрожающие будущему ЕС 


Ограниченность водни ресурсов - 
объективная реальность в процессе 
реструктуризации водного сектора 

Болгарии 


Не является ли брзкзит тупиком 


Однополюсньи мир, многополюсньи мир 
- столкновение на всех континентах 

С ОДЕРЖАНИЕ 


КУльтурд 
Найден Вълчев 
Петр Караангов 


Новъ книги 
Павел Писарев 


160 


Самьи красочньш болгарский позт 134 


Стихи 


138 


Новме книги, рекомендуемие журналом 


„Понедельник” 


ПОНЕДЕЯНИК 


147 


бр. 5/6 - год. ХХ 


